|  |  |
| --- | --- |
| Denumirea intervenției | **Pajiști cu înaltă valoare naturală (HNV)** |
| Tipul de intervenție | Angajamente în materie de mediu și climă și alte angajamente în materie de gestionare (articolul 70 din Regulamentul (UE) 2021/2115) |
| Indicator de realizare | O.14 Numărul de hectare (cu excepția celor forestiere) sau numărul altor unități care fac obiectul angajamentelor în materie de mediu sau de /climă care depășesc cerințele obligatorii |
| Contribuția la intervențiile cu alocare obligatorie | * Reînnoirea generațiilor ○ Da **X Nu** * Mediu **X** **Da** ○ Nu * LEADER ○ Da **X Nu** |
| Intervenția include plăți tranzitorii din PNDR 2014-2022 | * Da, în totalitate * **Da, parțial** * Nu |

**1.** **Domeniul de aplicare teritorial și, dacă este cazul, dimensiunea regională**

|  |
| --- |
| ◼ Național □ Național cu elemente regionale □ Regional □ Transnațional |

Descrierea domeniului de aplicare teritorială

|  |
| --- |
| România deţine una din resursele cele mai bogate de terenuri care pot fi clasificate ca având o Înaltă Valoare Naturală (High Nature Value – HNV), urmare a marii varietăţi de specii asociate terenurilor agricole utilizate ca pajişti permanente, prin activităţi tradiţionale de cosit sau păşunat. Ca şi în cazul pajiştilor permanente naturale şi semi-naturale, în situaţia livezilor tradiţionale utilizate extensiv, lipsa mecanizării cu utilaje grele şi evitarea chimizării alături de aplicarea tehnicilor agricole tradiţionale folosite (ce se reduc în fond la un păşunat non-intensiv şi la cosit) vor favoriza menţinerea integrală a habitatelor respective, a fondului cultural tradiţional, a biodiversităţii precum şi a învelişului edafic.  **O ameninţare importantă este intensivizarea agriculturii în zonele selectate şi o posibilă conversie a terenurilor cu Înaltă Valoare Naturală în teren arabil sau pajişti utilizate intensiv.** Există unele schimbări care arată potenţialul creşterii gradului de intensivizare, cele mai vizibile dintre aceste schimbări fiind sporirea utilizării mijloacelor mecanizate pentru efectuarea lucrărilor agricole şi creşterea gradului de utilizare a îngrăşămintelor chimice şi a substanţelor de protecţie a plantelor. Nivelul mediu de utilizare a fertilizanţilor şi a substanţelor de protecţie a plantelor este încă relativ scăzut, însă este de aşteptat ca acesta să crească semnificativ în strânsă corelare cu tendinţa de creştere a performanţei în agricultură. Pe langă mecanizare, creşterea utilizării inputurilor ar fi implicit asociată cu scăderea semnificativă a diversităţii speciilor spontane de plante şi a speciilor sălbatice de animale, precum şi cu degradarea unor habitate prioritare, aşa cum este demonstrat de numeroase studii. Pe de altă parte, **este evident riscul de abandon al activităţilor agricole pe terenurile afectate de condiţii restrictive de mediu.**  **Provocarea constă în menţinerea acestei bogate resurse - biodiversitatea asociată terenurilor agricole, în faţa schimbărilor socio-economice ce sunt aştepate în mediul rural în perioada următoare.** Pentru a reuşi, este nevoie ca sistemele extensive de agricultură să fie susţinute îndeajuns pentru a putea face faţă competiţiei atât cu presiunea de adoptare de sisteme agricole intensive cât şi într-un context mai larg, cu alte activităţi economice emergente cu care agricultura se va putea afla în competiţie pentru utilizarea terenurilor agricole. Aşadar, **este necesară încurajarea menţinerii sau adoptării unor practici agricole adresate menţinerii zonelor HNV şi protecţiei speciilor prioritare, dar şi a speciilor comune şi habitatelor acestor specii.**  **Intervenția va crea cadrul necesar aplicării la scară largă a unor metode agricole extensive generale, care să răspundă nevoilor de conservare specifice unui spectru larg de specii sau habitate care se regăsesc în zona HNV.** Astfel, intervenția vizează promovarea următoarelor variante:   * + *varianta 1 – pășuni în zone cu înaltă valoare naturală (HNV)*   + *varianta 2 - lucrări cu utilaje uşoare pe pajişti utilizate mixt prin cosit și pășunat în zone cu înaltă valoare naturală*   + *varianta 3 – lucrări manuale pe pajişti utilizate mixt prin cosit și pășunat în zone cu înaltă valoare naturală*   Utilizând criteriile propuse de Forumul European pentru Conservarea Naturii şi Pastoralism (European Forum for Nature Conservation and Pastoralism [http://www.efncp.org/what-we-do/high-nature-value-farming/indicators-high-nature-value-farming/)](http://www.efncp.org/what-we-do/high-nature-value-farming/indicators-high-nature-value-farming/)%20) pot fi încadrate în această categorie:  • pajiştile naturale şi semi-naturale, în special cele din zona montană şi colinară,  • livezile tradiţionale extensive în care fondul vechilor fâneţe se conservă aproape în întregime, făcând din acestea unul dintre cele mai valoroase şi mai bine conservate habitate traditionale din zona carpatică, Transilvania şi zona pericarpatică. În plus, aceste livezi tradiţionale conservă, în cele mai multe cazuri, soiuri autohtone vechi de pomi fructiferi, care constituie un genofond cultural ancestral, periclitat, ce trebuie păstrat,  • pajişti permanente utilizate extensiv care sunt asociate în general cu o mare diversitate floristică în România, ceea ce asigură implicit marea diversitate faunistică (păsări, insecte, animale mici şi mari).  Pentru desemnarea în cadrul PNDR 2007-2013 a unităţilor administrativ-teritoriale (UAT) de nivel LAU2 (municipii, oraşe şi comune) care pot fi încadrate ca zone cu Înaltă Valoare Naturală au fost aplicate criteriile bazate pe folosinţa terenurilor utilizând bazele de date Corine Land Cover şi FAO-LCCS. Astfel, o unitate administrativ-teritorială a fost încadrată ca zonă cu Înaltă Valoare Naturală dacă peste 50% din terenul ei agricol se încadrează în una din condiţiile de definire a HNV enumerate mai sus. Astfel, suprafaţa eligibilă de pajişti situate în cele 1.038 UAT încadrate în zonele HNV, a fost de aprox. 2,169 milioane hectare.  În cadrul PNDR 2014-2020, au fost menţinute zonele care au fost eligibile în perioada anterioară de programare, cu excepţia unităţilor administrativ-teritoriale care s-au suprapus total sau parţial cu cele mai importante situri Natura 2000 ca reprezentativitate pentru speciile de păsări vizate de Pachetul 3 (Crex crex, Lanius minor şi Falco vespertinus). Diferenţele dintre suprafețele eligibile pentru Pachetul 1 în cele două perioade de programare s-a datorat aşadar faptului că zona eligibilă pentru Pachetul 3 – pajişti importante pentru păsări a fost revizuită pe baza reprezentativităţii siturilor Natura 2000 pentru cele 3 specii de păsări, astfel încât cele mai importante 4 SPA-uri pentru populaţiile de Crex crex din România şi unul din cele mai importante SPA-uri pentru Lanius minor s-au suprapus pe o parte din zona care a fost eligibilă HNV în perioada 2007-2013. Însă, aplicarea unor cerinţe de management mai restrictive în zonele eligibile pentru Pachetul 3, Varianta 3.1 sau Varianta 3.2, nu va avea un impact negativ asupra elementelor specifice HNV, contribuind mai departe la aplicarea unor practici agricole benefice pentru mediu. Astfel, suprafaţa rezultată a terenurilor agricole utilizate ca pajişti permanente definite ca zone cu înaltă valoare naturală (HNV) este de cca. 2 milioane ha (conform LPIS 2013 – APIA), fiind situată pe teritoriul a 958 unităţi administrativ-teritoriale.  Pentru perioada de programare 2014-2020, în cadrul M.10 Agro-mediu și climă, pachetul 1 – pajiști cu înaltă valoare naturală (HNV) a fost sprijinit pe o suprafață de cca. 600.000 ha/an de pajiști permanente, un număr de aprox. 66.000 de beneficiari pe an, iar prin pachetul 2 – practici agricole tradiționale a fost sprijinit pe o suprafață de cca. 115.000 ha/an pajijști permanente (din care cca. 65.000 ha/an pentru varianta 2.1 – lucrări manuale pe pajiști permanente utilizate ca fânețe și cca. 50.000 ha/an pentru varianta 2.2 – lucrări cu utilaje ușoare pe pajiști permanente utilizate ca fânețe), un număr de cca. 44.000 de beneficiari pe an (din care cca. 24.000 de beneficiari pentru varianta 2.1 și cca. 20.000 de beneficiari pentru varianta 2.2).  Suprapunerea HNV cu zonele protejate importante din România (atât de interes naţional, cât şi comunitar sau internaţional) a fost de aproximativ 43,38 % din suprafaţa SPA-urilor şi 55,76 % din suprafaţa SCI-urilor. Deși pachetul 1 a fost direcționat spre conservarea speciilor de plante asociate pajiştilor permanente, acesta a avut și potenţialul de a aduce o contribuţie indirectă la protecţia altor specii sălbatice importante sau habitate prioritare. Ca o evaluare de ansamblu, zona eligibilă propusă pentru Pachetul 1 al Intervenției pentru agro-mediu şi climă acoperea cca. 51,37 % din suprafaţa siturilor Natura 2000 desemnate în România.  Impactul rezultat în urma implementării angajamentelor pentru agro-mediu şi climă adaptate gestionării zonelor HNV este recunoscut la scară largă, în special din perspectiva efectelor privind conservarea biodiversităţii, protecţia apelor şi solului, reducerea emisiilor de gaze cu efect de seară din activităţile agricole sau sechestrarea carbonului în biomasă. Dovezi incontestabile în acest sens sunt studiile elaborate de-a lungul timpului (ex. studii elaborate la nivelul Comisiei Europene – http://ec.europa.eu/agriculture/publi/reports/agrienv/rep\_en.pdf, studii ale organizaţiilor independente - http://www.efncp.org, http://www.highnaturevaluefarming.org.uk sau alte publicaţii de specialitate - “High Nature Value Farming in Europe – 35 European countries – experiences and perspectives”, 2012, ISBN 978-3-89735-657-3).  Variantele 2, 3 au în vedere creșterea nivelului de restricții aplicate prin varianta 1, cu scopul protejării, pe lângă biodiversitatea floristică, a speciilor de păsări/mamifere specifice pajiştilor permanente sau livezilor tradiţionale utilizate extensiv prin cosit. Având în vedere eterogenitatea suprafețelor eligibile din punctul de vedere al covorului vegetal, precum și gradul crescut de dificultate al efectuării manuale a lucrărilor de cosit, prin varianta 2 a pachetului se oferă și posibilitatea folosirii de utilaje ușoare pentru efectuarea lucrărilor. Viteza mică de deplasare caracteristică acestui tip de utilaje conferă, chiar dacă nu la același nivel ca cel al lucrărilor manuale, un grad sporit de protecție speciilor de păsări care cuibăresc pe pajiştilor permanente sau livezilor tradiţionale utilizate extensiv prin cosit, în comparație cu utilajele mecanizate.  În vederea desemnării în cadrul PNS 2023-2027 a unităţilor administrativ-teritoriale (UAT) de nivel LAU2 (municipii, oraşe şi comune) eligibile a fi încadrate ca zone cu Înaltă Valoare Naturală au fost aplicate criteriile bazate pe folosinţa terenurilor utilizând bazele de date Corine Land Cover (respectiv 231 – Pășuni, 244 – Areale agro-forestiere, 321 – Pajiști naturale, 322 – Mlaștini, 323 – Vegetație sclerofilă, 324 – Tranziție pădure-tufăriș, 333 – Areale slab vegetate) şi LPIS 2021 - APIA.  Astfel, au fost definite 4 criterii de lucru:   * c1 - o UAT a fost încadrată ca zonă eligibilă dacă peste 30% din terenul ei agricol, din LPIS2021, se încadrează în unul din condurile CLC enumerate anterior; * c2 – o UAT a fost încadrată ca zonă eligibilă dacă peste 50% din totalul suprafeței agricole este predominant pajiște permanentă; * c3 – omogenizare prin adăugarea unor UAT-uri neselectate în pașii anteriori (zone albe), cu prioritate a celor care se suprapun parțial sau total cu SCI/SPA; * c4 – eliminarea UAT-urilor încadrate ca zone eligibile prin c1 și c2, dar reprezintă zone insulare ori grupuri mai mici de 5 UAT-uri insulare.   Astfel, a rezultat o suprafață eligibilă de aproximativ 2,370 milioane hectare, aferente unui număr de 1.377 UAT-uri; distribuţia spaţială a zonelor eligibile pentru această intervenție fiind următoarea.    Figura – hartă intervenție HNV  Raportat la PNDR 2014-2020, intervenția vizează o suprapunere de aproximativ 56% (cca. 1,380 mil. ha.) cu M.10 Agro-mediu și climă – pachetele 1, 2, 3, 6, 9 și 11 (cca. 2,440 mil. ha., din care Pachetul 1 – 1,856 mil. ha., Pachetul 2 – cca. 149 mii ha., Pachetul 3 – cca. 364 mii ha., Pachetul 6 – cca. 25 mii ha, Pachetul 9 – cca. 45 mii ha., sub-pachetul 11.2 – cca. 845 ha.), fiind incluse 760 UAT-uri din cele 1.621 UAT-uri care au fost eligibile în perioada anterioară de programare.  De asemenea, o mare parte a zonelor protejate importante din România (atât de interes naţional, cât şi comunitar sau internaţional) sunt acoperite (aproximativ 68% din suprafaţa SPA-urilor şi 67% din suprafaţa SCI-urilor) de zonele cu Înaltă Valoare Naturală (HNV), intervenția contribuind indirect și la protecția altor specii sălbatice importante sau habitate prioritare. Ca ansamblu, zona eligibilă din cadrul perioadei actuale de programare acoperă aprox. 66% din suprafața siturilor Natura 2000 desemnate în România. |

**2. Obiective specifice și transversale conexe**

|  |
| --- |
| **OS4** - Contribuția la atenuarea și adaptarea la schimbările climatice, precum și la energia durabilă;  **OS5** - Promovarea dezvoltării durabile și a gestionării eficiente a resurselor naturale, cum ar fi apa, solul și aerul;  **OS6** - Contribuția la protejarea biodiversității, îmbunătățirea serviciilor ecosistemice și conservarea habitatelor și a peisajelor. |

**3. Nevoile la care răspunde intervenția**

|  |  |  |  |
| --- | --- | --- | --- |
| **Cod** | **Titlu** | **Prioritizare la nivelul planului strategic** | **Adresată în PNS** |
| **N014** | Menținerea sau adoptarea unor practici agricole extensive care să asigure reducerea emisiilor de GES |  | **DA** |
| **N015** | Creșterea gradului de sechestrare a carbonului pe terenuri agricole |  | **DA** |
| **N017** | Adaptarea practicilor agricole în zonele asociate riscurilor climatice determinate de schimbările climatice |  | **DA** |
| **N018** | Menținerea sau adoptarea unor practici agricole extensive care să asigure protecția antierozională a solului și creșterea cantității de humus, precum și a unui management al terenurilor forestiere cu impact redus asupra resurselor de sol |  | **DA** |
| **N020** | Adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității |  | **DA** |
| **N021** | Menținerea sau adoptarea unor practici agricole extensive care să asigure protecția resurselor de apă împotriva poluării |  | **DA** |
| **N022** | Încurajarea menținerii și aplicării practicilor agricole tradiționale |  | **DA** |

**4. Indicatori de rezultat**

|  |
| --- |
| **R.12** Adaptarea la schimbările climatice: Ponderea SAU vizată de angajamente ref. la îmbunătățirea adaptării la schimbările climatice;  **R.14** Stocarea carbonului în sol și în biomasă: Ponderea SAU vizată de angajamente ref. la reducerea emisiilor sau la menținerea și/sau îmbunătățirea stocării carbonului (inclusiv pajiști permanente, culturi permanente cu înveliș vegetal permanent, terenuri agricole în zone umede și turbării);  **R.19** Îmbunătățirea și protejarea solurilor: Ponderea SAU vizată de angajamente benefice pentru gestionarea solului, în vederea îmbunătățirii calității și a biocenozei solului (cum ar fi reducerea lucrărilor solului, acoperirea solului cu culturi, rotația culturilor inclusiv cu culturi de leguminoase);  **R.20** Îmbunătățirea calității aerului: Ponderea SAU vizată de angajamente care ref. la reducerea emisiilor de amoniac;  **R.21** Protejarea calității apei: Ponderea SAU vizată de angajamente ref. la calitatea cursurilor de apă;  **R.22** Gestionarea durabilă a nutrienților: Ponderea SAU vizată de angajamente ref. la îmbunătățirea gestionării nutrienților;  **R.24** Utilizarea durabilă și redusă a pesticidelor: Ponderea SAU conform unor angajamente specifice care duc la o utilizare durabilă a pesticidelor, în vederea reducerii riscurilor și a efectelor pesticidelor, precum scurgerea pesticidelor;  **R.31** Conservarea habitatelor și a speciilor: Ponderea SAU vizată de angajamente ref. la sprijinirea conservării sau a refacerii biodiversității, inclusiv a practicilor agricole de mare valoare naturală. |

**5. Design, cerințele specifice și condițiile de eligibilitate ale intervenției**

**Descrierea obiectivelor specifice şi a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni şi alte informații relevante**

|  |
| --- |
| **În vederea contribuției la OS4, OS5, OS6, intervenția vizează** încurajarea deţinătorilor de terenuri să adopte sau să mențină practici extensive de menținere a zonelor cu înaltă valoare naturală (HNV), pentru protecţia solului (antierozionale) şi a apei (pentru reducerea poluării cu nitraţi proveniţi din agricultură) sau de adaptare la efectele schimbărilor climatice, pentru reducerea riscului de intensivizare a agriculturii în zonele selectate şi a posibilei conversii a terenurilor cu Înaltă Valoare Naturală în teren arabil sau pajişti utilizate intensiv.  Pe termen scurt şi mediu, **se asigură consistența cu strategiile UE şi naţionale de conservare a speciilor importante şi a habitatelor prioritare, menţinerea biodiversității pe terenurile agricole, în siturile Natura 2000, chiar în lipsa planurilor de management**. Aceasta are o deosebită importanță, în contextul intensivizării activităților agricole.  Astfel, **se urmărește atingerea obiectivului ca redresarea biodiversității până în 2030 să fie în beneficiul oamenilor, al planetei, al climei și al economiei din Strategia aferentă UE pentru 2030, fiind în convergență și cu Agenda 2030 pentru Dezvoltare Durabilă și cu obiectivele Acordului de la Paris privind schimbările climatice. De asemenea, intervenția propusă urmărește contribuția la obiectivele stabilite prin Strategia UE Farm to Fork, privind reducerea utilizării pesticidelor și îngrășămintelor.**  **Principii de selecție**  Nu se aplică principii, ori criterii de selecție.  **Alte informații relevante**  Intervenția răspunde nevoilor identificate anterior:   * Prin menținerea și îmbunătățirea biodiversității și a valorii de mediu a suprafețelor agricole, se urmărește o continuare pentru perioada 2023-2027 a Pachetelor 1 și 2 din cadrul M.10 (PNDR 2014-2020), fiind vizate în principal zonele cu Înaltă Valoare Naturală, asimilate ponderii ridicate a terenurilor utilizate ca pajişti permanente şi livezi tradiţionale utilizate extensiv. * continuitatea aplicării unor metode agricole extensive în zonele eligibile din cadrul M.10 PNDR 2014-2020 contribuie de asemenea la asigurarea condiţiilor speciale de management al pajiştilor reprezentative pentru speciile prioritare (păsări sau pentru fluturi), asigurând menţinerea unor condiţii de mediu favorabile; statusul şi evoluţia acestora indicând starea globală de conservare şi favorabilitate a habitatelor agricole.   Pentru asigurarea premiselor atingerii obiectivelor stabilite prin implementarea în mod adecvat a angajamentelor asumate, fermierii au la dispozitie acțiunile și instrumentele care vor fi puse în aplicare prin AKIS, dar și resursele de consiliere și formare existente pe piața liberă. |

**Definirea beneficiarilor eligibili și condițiile de eligibilitate specifice legate de beneficiari și aria****de aplicabilitate**

|  |
| --- |
| **Beneficiarul – condiții de eligibilitate:**   * **beneficiarii** **intervenției** sunt fermierii (utilizatori ai terenurilor agricole), definiți conform art. 3 din Regulamentul (UE) 2021/2115 * este utilizatorul unei suprafeţe agricole localizată pe teritoriul României, identificabilă în Sistemul Integrat de Administrare şi Control (IACS), situată în zonele eligibile şi având o categorie de utilizare eligibilă, * deţine o suprafaţă minimă a fermei de 1 ha, iar parcelele eligibile au dimensiunea minimă de 0,3 ha, * menține pe întreaga perioadă a angajamentului o încărcătură de minim 0,3 UVM/ha pe suprafața angajată. * se angajează să menţină angajamentul pentru o perioada de minimum 5 ani, de la data semnării acestuia; * se angajează să respecte cerinţele de bază relevante și cerinţele specifice variantelor pentru care aplică, * se angajează să ţină o evidenţă a activităţilor agricole corelate cu implementarea cerinţelor (de bază şi specifice la nivelul suprafeţelor aflate sub angajament).   **Angajamente – condiții de eligibilita:**   * angajamentele aplicabile variantei 2 se pot aplica pe o suprafață de maximum 200 ha; * angajamentele aplicabile variantei 3 se pot aplica pe o suprafață de maximum 150 ha.   **Suprafața – condiții de eligibilita:**   * terenuri agricole cu înaltă valoare naturală vizează terenurile agricole situate în zonele cu înaltă valoare naturală, utilizate ca: * pășuni – varianta 1, * pajiști permanente utilizate mixt prin cosit și pășunat pe parcursul anului de angajament – variantele 2, 3. * livezile tradiționale, utilizate preponderent prin pășunat sau mixt (cosit și pășunat) sunt asimilate pășunilor în aplicarea angajamentelo,. * angajamentul se aplică la nivel de parcelă agricolă, neexistând posibilitatea schimbării parcelelor pe perioada angajamentului.   **Cerinţele specifice pentru varianta 1:**   * utilizarea fertilizanţilor chimici şi a pesticidelor este interzisă (P); * utilizarea tradiţională a gunoiului de grajd este permisă până în echivalentul a maxim 50 kg N s.a./ha (această cantitate poate fi crescută, numai pentru suprafețele pentru care există amenajamente pastorale în vigoare, până la cantitatea optimă calculată, prevăzută în amenajamentul pastoral). * păşunatul se efectuează cu minim 0,3 UVM și maxim 1 UVM pe hectar (încărcătura de animale poate fi crescută până la încărcătura optimă calculată, prevăzută în amenajamentul pastoral); * pajiştile inundate nu vor fi păşunate mai devreme de două săptămâni de la retragerea apelor; * beneficiarii ţin o evidenţă a activităţilor agricole corelate cu implementarea cerinţelor de (de bază şi specifice la nivelul suprafeţelor aflate sub angajament.   Cerinţe specifice pentru varianta 2 – lucrări cu utilaje uşoare și varianta 3 - lucrări manuale pe pajişti cu înaltă valoare naturală permanente utilizate mixt prin cosit și pășunat, (suplimentar față de cerințele specifice variantei 1):   * Varianta 2 – cositul se poate efectua cu utilaje mecanizate de mică capacitate (utilaje cu lama scurtă și viteză mică de deplasare), fiind interzisă folosirea utilajelor grele pe suprafaţa aflată sub angajament (P); * Varianta 3 – lucrările cu utilaje mecanizate nu sunt permise pe suprafaţa aflată sub angajament, cu excepţia celor operate cu forţă animală (P). * ambele variante – cositul poate începe doar după data de 1 iulie (pentru terenurile situate în UAT cu altitudini medii mai mari sau egale cu 600 m) sau după data de 15 iunie (pentru terenurile situate în UAT cu altitudini medii mai mici de 600 m) (P); * ambele variante – masa vegetală cosită trebuie adunată de pe suprafaţa pajiştii aflate sub angajament nu mai târziu de două săptămâni de la efectuarea cositului.   Condiționalitatea se aplică la nivelul întregii exploatații și pe parcursul întregului an calendaristic.  În cazul nerespectării cerinţelor specifice ale angajamentelor, se aplică reduceri ale sprijinului acordat, care pot merge în unele cazuri prevăzute de sistemul de sancţiuni aplicabil intervenției până la excluderea de la plată. |

**Definiți tipul eligibil de sprijin (non-IACS) sau angajamente (IACS) și alte obligații**

|  |
| --- |
| Intervenția se bazează pe angajamente (IACS) |

**Ce zonă este eligibilă?**

|  |
| --- |
| *X Suprafața agricolă definită pentru planul PAC*   * *Teren agricol inclusiv și dincolo de suprafața agricolă* * *Ern non- agricol* |

**6. Identificarea elementelor de referință relevante (GAEC relevante, cerințe statutare de management (SMR) și alte cerințe obligatorii stabilite de legislația națională și cea a Uniunii), după caz, descrierea obligațiilor relevante specifice în temeiul SMR și explicația cu privire la modul în care angajamentul depășește cerințe obligatorii (prevăzute la Art. 28 (5) și Art. 70 (3) și la Art. 72 (5))**

**Lista standardelor GAEC și SMR relevante**

|  |  |  |  |  |
| --- | --- | --- | --- | --- |
| SMR1 | SMR 2 | SMR3 | SMR 4 | SMR 7 |
| x | x | x | x | x |

**Lista standardelor naționale obligatorii relevante**

|  |
| --- |
| Cerințele de bază stabilite prin legislația națională:   * Interzicerea folosirii îngrășămintelor neautorizaţi (Ordin comun MADR/MMAP nr. 1378/1071/2010, cu modificările și completările ulterioare); * Este permisă utilizarea numai a acelor produse de protecţie a plantelor care au fost autorizate pentru vânzare şi numai în conformitate cu instrucţiunile de utilizare (Fito-sanitar - HG 1559/2004, OG 4/1995, cu modificările și completările ulterioare); * Limitarea cantităţii de îngrăşăminte care poate fi utilizată pe terenurile agricole, perioadele de interdicţie pentru utilizarea îngrăşămintelor, obligaţia de a urma un plan de fertilizare (Programul de acțiune împotriva poluării cu nitrați proveniți din surse agricole - Ordin comun nr. 333/165/2021); * Conservarea habitatelor naturale și a speciilor de floră și faună sălbatică (OUG nr. 57/2007, cu modificările și completările ulterioare).   Activitate minimă:   * efectuarea unei activităţi minime pe suprafeţele agricole menţinute în mod obișnuit într-o stare adecvată pentru păşunat sau pentru cultivare pe pajiștile permanente prin pășunat cu asigurarea unei încărcături minime de 0,3 UVM/ha cu animalele pe care le exploatează sau un cosit anual, în conformitate cu prevederile legislației specifice în domeniul pajiștilor. * în cazul pajiștilor permanente situate la altitudini de peste 1800 m, menținute în mod natural într-o stare adecvată pentru pășunat activitatea minimă constă în pășunat, cu asigurarea unei încărcături minime de 0,3 UVM/ha, cu animalele pe care le exploatează. |

**Legătura intervenției cu standardele GAEC, SMR și standardele naționale**

|  |
| --- |
| Angajament: utilizarea fertilizanţilor chimici este interzisă   * **SMR2** – fermierii trebuie să: * respecte perioadele de interdicție pentru aplicarea gunoiului de grajd, * nu depăşească 170 kg N s.a./ha/an din îngrășăminte organice și cantitățile de N din îngrășăminte chimice ce se pot aplica fără studii agrochimice stabilite prin Programul de acțiune pentru protecția apelor împotriva poluării cu nitrați proveniți din surse agricole şi să urmeze un plan de fertilizare, * nu aplice îngrăşăminte pe fâşiile de protecţie a apelor, * păstreze 3 ani evidenţe ale exploataţiei (plan de fertilizare şi documente de livrare/expediere a îngrăşămintelor), * deţină actele de reglementare în domeniul protecţiei mediului şi/sau gospodăririi apelor (dacă este cazul). * **Standard național:** * Interzicerea folosirii fertilizatorilor neautorizaţi (Ordin Comun 1378/1071/2010) * Limitarea cantităţii de îngrăşăminte care poate fi utilizată pe terenurile agricole, perioadele de interdicţie pentru utilizarea îngrăşămintelor, obligaţia de a urma un plan de fertilizare (Programul de acțiune împotriva poluării cu nitrați proveniți din surse agricole Ordin comun nr. 333/165/2021) - obligațiile sunt conţinute în cerinţele de bază prevăzute de SMR2.   Angajament: utilizarea pesticidelor este interzisă   * **SMR1** – fermierii au obligația de a nu deversa direct sau descărca pe teren produse ce conţin substanţe periculoase. * **SMR7** – fermierii trebuie să: * utilizeze PPP omologate, care se regăsesc în baza de date PEST-EXPERT, * utilizeze PPP numai în scopul pentru care acestea au fost omologate şi numai în conformitate cu instrucţiunile de utilizare, * nu utilizeze fără autorizaţie PPP foarte toxice (T+) şi toxice (T), * nu aplice PPP în zone de protecţie a resurselor de apă, în zonele de protecție sanitară și ecologică, precum şi în alte zone protejate, * respecte condiţiile de depozitare, manipulare şi utilizare în siguranță a PPP, * păstreze cel puțin 3 ani evidenţe contabile ale PPP depozitate şi utilizate în exploataţie, precum și Registrul de evidență a tratamentelor cu produse de protecție a plantelor. * **Standard Național:** Este permisă utilizarea numai a acelor produse de protecţie a plantelor care au fost autorizate pentru vânzare şi numai în conformitate cu instrucţiunile de utilizare. (HG 1559/2004, OG 4/1995).   Angajament: cositul poate începe doar după data de 1 iulie (pentru terenurile situate în UAT cu altitudini medii mai mari sau egale cu 600 m) sau după data de 15 iunie (pentru terenurile situate în UAT cu altitudini medii mai mici de 600 m)   * **SMR3** – fermierii trebuie să: * respecte planul de management şi regulamentul ariei de protecţie specială avifaunistică în ceea ce priveşte utilizarea suprafeţelor de teren cu destinaţie agricolă şi regimul activităţilor agricole; * urmeze procedura evaluării impactului asupra mediului/evaluării strategice de mediu/evaluării adecvate pentru proiecte sau planuri, precum şi procedura de autorizare pentru activităţi care pot afecta în mod semnificativ aria de protecţie specială avifaunistică, în conformitate cu legislaţia în domeniu; * nu ucidă/captureze intenţionat păsările sălbatice, indiferent de metoda utilizată; * nu deterioreze/distrugă şi/sau culeagă intenţionat cuiburile şi/sau ouălele din natură; * nu culeagă ouălele din natură şi păstrarea acestora, chiar dacă sunt goale; * nu perturbe intenţionat păsările sălbatice, în special în cursul perioadei de reproducere și de creștere/ maturizare, prin activităţi ce contravin scopului de protecţie şi conservare a acestora, cum ar fi: arderea vegetaţiei, tăierea gardurilor vii, a arborilor/pâlcurilor arbustive şi a perdelelor agroforestiere existente pe terenul agricol sau schimbări în folosinţa terenurilor şi în cursul apelor. * **SMR4** – fermierii trebuie să: * respecte planul de management şi regulamentul ariei naturale protejate în ceea ce priveşte utilizarea suprafeţelor de teren cu destinaţie agricolă şi regimul activităţilor agricole, * urmeze procedura evaluării impactului asupra mediului/evaluării strategice de mediu/evaluării adecvate pentru proiecte sau planuri, precum şi procedura de autorizare pentru activităţi care pot afecta în mod semnificativ aria naturală protejată, în conformitate cu legislaţia în domeniu, * nu recolteze/captureze/ucidă/distrugă sau vătămeze exemplarele aflate în mediul lor natural, în oricare dintre stadiile ciclului lor biologic, * nu perturbe intenționat în cursul perioadei de reproducere/creștere/hibernare și de migrație; * nu deterioreze deterioreze şi/sau distrugă locurile de reproducere ori de odihnă a speciilor de animale sălbatice, prin activităţi ce contravin scopului de protecţie şi conservare a acestora, cum ar fi: arderea vegetaţiei, tăierea gardurilor vii, a arborilor/pâlcurilor arbustive şi a perdelelor agroforestiere existente pe terenul agricol sau schimbări în folosinţa terenurilor şi în cursul apelor, * nu recolteze florile şi fructele; culegerea, tăierea, dezrădăcinarea sau distrugerea cu intenţie a speciilor de plante sălbatice (inclusiv plante medicinale, aromatice și tinctoriale) în habitatele lor naturale, în oricare dintre stadiile ciclului lor biologic. * **Standard național:** * Conservarea habitatelor naturale și a speciilor de floră și faună sălbatică (OUG nr. 57/2007, cu modificările și completările ulterioare) – obligațiile sunt conținute în cerințele de bază prevăzute în SMR4. |

**7. Forma și rata suportului/sume/metode de calcul**

**Vă rugăm să selectați dacă intervenția este IACS, Non-IACS sau ambele**

**◼ IACS □ Non-IACS**

**Tipul de plată**

|  |
| --- |
| **◼** cost unitar baza pe costuri suplimentare și pierderi de venit **□** o singură plată □ sumă forfetară |

**Intervalul ratelor de sprijin la nivel de beneficiar**

|  |
| --- |
| Plata compensatorie reprezintă 100% sprijin public nerambursabil. Calculată sub formă de costuri standard și acoperă parțial (până la maximum 65%) pierderile de venituri şi costurile suplimentare estimate.  Nu sunt posibile combinaţii de variante pe aceleaşi parcele.  Nivelul maxim al plăților compensatorii este:   * varianta 1 – pășuni în zone cu înaltă valoare naturală (HNV) de **143 €/ha/an**. * varianta 2 – lucrări cu utilaje uşoare pe pajişti utilizate mixt prin cosit și pășunat în zone cu înaltă valoare naturală – **157 €/ha/an**, * varianta 3 – lucrări manuale pe pajişti utilizate mixt prin cosit și pășunat în zone cu înaltă valoare naturală - **257 €/ha/an**.   Plățile acordate sunt degresive. În cazul fermelor cu suprafeţe agricole mai mari decât pragurile stabilite, plata scade pentru acele suprafeţe agricole care depășesc această valoare:   * Varianta 1: * 0-5 ha – 100% din prima acordată pe hectar, * 5,01-10 ha – 95% din prima acordată pe hectar, * 10,01-15 ha – 90% din prima acordată pe hectar, * 15,01-20 ha – 85% din prima acordată pe hectar, * 20,01-30 ha – 80% din prima acordată pe hectar, * 30,01-50 ha – 75% din prima acordată pe hectar, * 50,01-100 ha – 66% din prima acordată pe hectar, * peste 100 ha – 50% din prima acordată pe hectar. * Varianta 2 și Varianta 3: * 0-10 ha – 100% din prima acordată pe hectar, * 10,01-50 ha – 90% din prima acordată pe hectar, * peste 50 ha – 80% din prima acordată pe hectar, * peste 200 ha (Varianta 2) sau 150 ha (Varianta 3) – 0% din prima acordată pe hectar.   După aplicarea degresivității, valoarea medie a plății se estimează a fi:   * varianta 1 – pășuni în zone cu înaltă valoare naturală (HNV) de **117,45 €/ha/an**. * varianta 2 – lucrări cu utilaje uşoare pe pajişti utilizate mixt prin cosit și pășunat în zone cu înaltă valoare naturală – **156,11 €/ha/an**, * varianta 3 – lucrări manuale pe pajişti utilizate mixt prin cosit și pășunat în zone cu înaltă valoare naturală - **250,79 €/ha/an**. |

**Metodologia de calcul**

|  |
| --- |
| Metodologiile de calcul sunt validate de către un organism independent conform prevederilor art. 82 al Regulamentului (UE) nr. 2115/2021 (scrisoare ICPA validare metodologie calcul plăţi).  Ca urmare a respectării cerinţelor specifice ale Variantei 1, fermierii suferă o pierdere de venit în comparaţie cu cei care aplică practicile agricole convenţionale. Interzicerea utilizării fertilizanţilor chimici conduce la o scădere a producţiei cu 10% iar întârzierea cositului conduce la o pierdere de 25% din valoarea fânului obţinut. De asemenea, există diferenţe în privinţa costurilor, fermierii trebuind să lucreze mai mult pentru a combate manual plantele invazive dar în acelaşi timp având şi unele economii prin neachiziţionarea de fertilizanţi chimici (față de limitele prevăzute de „Programul de acţiune pentru protecţia apelor împotriva poluării cu nitraţi din surse agricole”) şi pesticide. Stabilirea datelor diferite de cosit, în funcţie de altitudine, asigură condiţii similare pentru toţi beneficiarii Pachetului 1, evitându-se astfel supra sau sub-compensarea. În ansamblu, practica de agro- mediu nu este la fel de profitabilă ca o practică convenţională, de aceea se acordă o plată compensatorie.  Aplicarea lucrărilor cu utilaje mecanizate de mici dimensiuni pe suprafaţa pajiştilor şi a livezilor tradiţionale utilizate extensiv aflate sub angajament în cadrul variantei 2 sau interzicerea aplicării lucrărilor mecanizate (cu excepţia celor operate cu forţă animală) în cadrul variantei 3, conduc la costuri mai mari pentru fermieri. Lucrări cum ar fi cositul manual sau întorsul fânului necesită muncă intensă şi sunt mai costisitoare decât practicile mecanizate moderne. De asemenea, utilizarea echipamentelor mecanizate de mici dimensiuni, deşi este mai economică decât aplicarea unor practici manuale, este mai costisitoare decât practicile mecanizate convenţionale.  Diferențele față de metodologiile aplicate Pachetului 1 și 2 ale M.10 din PNDR 2014-2020 se datorează:   * reducere a scăderii de producţie evaluată cu 10% (de la 25% până la 15%) rezultată din modificarea cantității maxime permisă a fi aplicată pe pajiștile permenente (de la 90 la 80 kg N s.a./ha) și de la creșterea cantității medii estimate a fi aplicată pe pajiștile permanente (majorarea coeficienților de excreție pe fondul reducerii numărului de animale), * reducere a pierderii rezultată în urma întârzierii cositului cu 8% (de la 33% la 25%) pe fondul creșterii numărului de zile de vegetație ca urmare a încălzirii climei, * evoluția valorilor medii calculate pe baze multianuale pentru indicatorii relevanți (ex. ora de muncă în agricultură, combustibili, costuri de achiziție inputuri, curs de schimb valutar, etc.). |

**Explicații suplimentare**

|  |
| --- |
| - |

**8. Informații privind ajutorul de stat**

|  |
| --- |
| Intervenția nu intră în domeniul de aplicare al articolului 42 din TFUE și face obiectul evaluării ajutorului de stat:  **□** Da  **□** Nu **□** Mixt  Tipul instrumentului de ajutor de stat utilizat pentru conformitate:  **□** Notificare **□** GBER **□** ABER **□** de minimis  Nr. SA:  Suma FEADR (euro):  Contribuția națională (euro):  Cofinanțare națională adițională (euro): |

**9. Informații suplimentare specifice tipului de intervenție**

**Tipul de angajament în cadrul intervenției**

|  |
| --- |
| * Bazat pe rezultate (cu posibilitatea de a selecta și alege)   **◼** Bazat pe management (cu posibilitatea de a selecta și alege)   * Hibrid (bazat pe management și pe rezultate) |

Explicații privind obligațiile/posibilitățile beneficiarilor în raport cu angajamentele prevăzute în intervenție

|  |
| --- |
| Angajamentele din cadrul intervenției se bazează pe respectarea unor condiții de management superioare cerințelor de bază stabilite în art. 70, alin. (3), condițiile de management fiind prevăzute la cap. 5 |

Durata angajamentului

|  |
| --- |
| Sprijinul acordat în cadrul acestei măsuri este o plată compensatorie pentru pierderile de venit şi costurile suplimentare suportate de beneficiari. Prima compensatorie este plătită anual, ca sumă fixă pe unitatea de suprafață (ha).  Sprijinul este acordat în cadrul acestei intervenții în urma încheierii pe o perioadă de minim 5 ani a unor angajamente voluntare. |

**10. Conformitatea cu regulile OMC**

● Cutia verde

Intervenția se încadrează în „cutia verde” – Paragraful 12 din anexa II a Regulamentului WTO.

Explicații privind modul în care intervenția respectă dispozițiile relevante prevăzute în anexa 2 la Acordul OMC privind agricultura, astfel cum se specifică la articolul 10 din prezentul regulament și în anexa II la prezentul regulament (cutia verde)

|  |
| --- |
| - |

**11. Intensitatea sprijinului aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Rata contribuției FEADR** | **Rata minimă** | **Rata maximă** |
| x | **Regiuni mai puțin dezvoltate** | **Art. 91(2)(a)** | **85%** | **20%** | **85%** |
| x | **Alte regiuni**  Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art. 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | **Art. 91(3)(b)** | **80%** | **20%** | **80%** |

**12. Cuantum unitar planificat - Definiție**

| **Grup** | **Cuantum unitar planificat** | **Tipul sprijinului** | **Rata sprijinului** | **Tipul cuantumului unitar planificat** | **Regiuni** | **Indicator(i) de rezultat** |
| --- | --- | --- | --- | --- | --- | --- |
|  | 001 – plata medie/uniforma pe hectar/UVM | Grant | 91(2)(a)-RO-85,00% | Medie/uniform |  | R.12; R.14; R.19; R.20; R.21; R.22; R.24; R.25; R.31 |

Explicații și justificări legate de valoarea cuantumului unitar planificat

|  |
| --- |
| Plata compensatorie reprezintă 100% sprijin public nerambursabil. Calculată sub formă de costuri standard și acoperă parțial (până la maximum 65%) pierderile de venituri şi costurile suplimentare estimate. |

**13. Tabel financiar cu rezultate**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuantum unitar planificat** | **An financiar – pășuni în zone cu înaltă valoare naturală (HNV) V1** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata medie pe hectar | Cuantum unitar planificat (Cheltuială publică totală în EUR) | 0,00 | 0,00 | 117,45 | 117,45 | 117,45 | 117,45 | 0,00 | 117,45 |
| Suma maximă pentru cuantumul unitar planificat (EUR) | 0,00 | 0,00 | 143 | 143 | 143 | 143 | 0,00 | 143 |
| O.14 (unitate: hectare) | 0,00 | 0,00 | 632.500 | 632.500 | 632.500 | 632.500 | 0,00 | 632.500 |
| TOTAL | O.14 (unitate: hectare) | 0,00 | 0,00 | 632.500 | 632.500 | 632.500 | 632.500 | 0,00 | 632.500 |
| Alocare financiară anuală indicativa (Cheltuială publică totală în EUR) | 0,00 | 0,00 | 74.040.805 | 74.040.805 | 74.040.805 | 74.040.805 | 0,00 | 296.163.220 |
| Alocare financiară anuală indicativa (Contribuția Uniunii în EUR) | 0,00 | 0,00 | 62.934.684 | 62.934.684 | 62.934.684 | 62.934.684 | 0,00 | 251.738.737 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuatum unitar planificat** | **An financiar – lucrări cu utilaje uşoare pe pajişti utilizate mixt prin cosit și pășunat în zone cu înaltă valoare naturală V2** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata medie pe hectar | Cuantum unitar planificat (Cheltuială publică totală în EUR) | 0,00 | 0,00 | 156,11 | 156,11 | 156,11 | 156,11 | 0,00 | 156,11 |
| Suma maximă pentru cuantumul unitar planificat (EUR) | 0,00 | 0,00 | 157 | 157 | 157 | 157 | 0,00 | 157 |
| O.14 (unitate: hectare) | 0,00 | 0,00 | 83.500 | 83.500 | 83.500 | 83.500 | 0,00 | 83.500 |
| TOTAL | O.14 (unitate: hectare) | 0,00 | 0,00 | 83.500 | 83.500 | 83.500 | 83.500 | 0,00 | 83.500 |
| Alocare financiară anuală indicativa (Cheltuială publică totală în EUR) | 0,00 | 0,00 | 13.038.871 | 13.038.871 | 13.038.871 | 13.038.871 | 0,00 | 52.155.484 |
| Alocare financiară anuală indicativa (Contribuția Uniunii în EUR) | 0,00 | 0,00 | 11.083.040 | 11.083.040 | 11.083.040 | 11.083.040 | 0,00 | 44.332.161 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Planned Unit Amount** | **An financiar – lucrări manuale pe pajişti utilizate mixt prin cosit și pășunat în zone cu înaltă valoare naturală V3** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata medie pe hectar | Cuantum unitar planificat (Cheltuială publică totală în EUR) | 0,00 | 0,00 | 250,79 | 250,79 | 250,79 | 250,79 | 0,00 | 250,79 |
| Suma maximă pentru cuantumul unitar planificat (EUR) | 0,00 | 0,00 | 257 | 257 | 257 | 257 | 0,00 | 257 |
| O.14 (unitate: hectare) | 0,00 | 0,00 | 62.500 | 62.500 | 62.500 | 62.500 | 0,00 | 62.500 |
| TOTAL | O.14 (unitate: hectare) | 0,00 | 0,00 | 62.500 | 62.500 | 62.500 | 62.500 | 0,00 | 62.500 |
| Alocare financiară anuală indicativa (Cheltuială publică totală în EUR) | 0,00 | 0,00 | 15.654.594 | 15.654.594 | 15.654.594 | 15.654.594 | 0,00 | 62.618.374 |
| Alocare financiară anuală indicativa (Contribuția Uniunii în EUR) | 0,00 | 0,00 | 13.306.405 | 13.306.405 | 13.306.405 | 13.306.405 | 0,00 | 53.225.618 |