|  |  |
| --- | --- |
| **Denumirea intervenției** | Investiții în producție primară în sectorul sector legume și/sau cartofi |
| **Tipul de intervenție** | Investiții cf. art. 73 și art. 74 pentru irigații din R(UE) 2021/2115. |
| **Indicator de realizare** | O.20 Numărul de operațiuni sau unități care beneficiază de sprijin pentru investiții productive în cadrul fermei |
| **Contribuția la intervențiile cu alocare obligatorie** | * Reînnoirea generațiilor ○ Da **○X Nu** * Mediu ○ Da **X Nu** * LEADER ○ Da **X Nu** |
| **Intervenția include plăți tranzitorii din PNDR 2014-2022** | * Da, în totalitate * Da, parțial   **X Nu** |

**5.3.1Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Ratei contribu**  **ției FEADR** | **Rata minimă** | **Rata minimă** |
| **x** | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regiunile de tranziție | Art. 85(2)(ba) |  | 20% | 60% |
| **x** | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

**5.3.2 Aria teritorială de aplicabilitate**

**x Național**

**Scopul selectării regiunii la nivel NUTS**

**NUTS 1 - național**

**5.3.3 Obiective specifice și transversale conexe**

**OS2** Îmbunătățirea orientării spre piață și sporirea competitivității fermelor atât pe termen scurt, cât și pe termen lung, inclusiv punerea unui accent mai puternic pe cercetare, tehnologie și digitalizare;

**OS4** Contribuirea la atenuarea schimbărilor climatice și la adaptarea la acestea, inclusiv prin reducerea emisiilor de gaze cu efect de seră și creșterea capacității de captare a carbonului, precum și promovarea energiei durabile;

**OS5** Promovarea dezvoltării durabile și a gestionării eficiente a resurselor naturale, cum ar fi apa, solul și aerul;

**OS9** Îmbunătățirea răspunsului dat de agricultura Uniunii exigențelor societale referitoare la hrană și la sănătate, inclusiv la alimente de înaltă calitate, sigure și hrănitoare produse într-un mod durabil, reducerea deșeurilor alimentare, precum și îmbunătățirea bunăstării animalelor și combaterea rezistenței la antimicrobiene;

**Obiectiv transversal** -Modernizarea agriculturii și zonelor rurale prin promovarea și partajarea cunoștințelor, a inovării și a digitalizării în agricultură și în zonele rurale și prin încurajarea adoptării acestora de către fermieri, prin îmbunătățirea accesului la cercetare, inovare, schimbul de cunoștințe și formare.

* + 1. **Nevoile la care răspunde intervenția**
* N. Modernizarea și restructurarea exploatațiilor mijlocii, în special fermele de familie, prin investiții pentru îmbunătățirea productivității;
* N. Creșterea investițiilor în agricultura de precizie, digitalizare, ca instrumente esențiale pentru sustenabilitatea sectorului agricol și pentru creșterea competitivității;
* N. Adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității;
* N. Menținerea sau adoptarea unor practici agricole extensive care să asigure reducerea emisiilor de gaze cu efect de seră;
* N. Susținerea dezvoltării viabile a lanțurilor scurte alimentare, inclusiv a sistemelor de colectare și depozitare;
* N. Dezvoltarea bioeconomiei şi a economiei circulare;
* N. Adaptarea practicilor agricole în zonele asociate riscurilor climatice determinate de schimbările climatice;
* N. Nevoia de a crea noi produse și servicii prin dezvoltarea tehnologiilor digitale care să conducă la creșterea nivelului de conștientizare a fermierilor şi diseminarea cunoștințelor.
  + 1. **Indicatori de rezultat**

**R.9** Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor.

**5.3.6 Descrierea obiectivelor specifice și a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni și alte informații relevante.**

Această intervenție vizează investițiile corporale și necorporale necesare obținerii producției primare de legume și/sau cartof, dar și pentru facilitățile de condiționare a acestor produse agricole la nivel de exploatație.

Date fiind condițiile de climă, dar și investițiile limitate în spatii protejate pentru astfel de culturi, producția internă nu acoperă necesarul de consum intern. Astfel, investițiile în aceste sectoare și în special în spații protejate sunt esențiale pentru a satisface necesarul de cerere pe piața internă de produse proaspete.

Facilitățile de condiționare vor permite păstrarea produselor în condiții optime valorificând, astfel, întreaga producție asigurând, totodată, o mai bună acoperire a consumului intern cu legume proaspete și cartofi de-a lungul întregului an, de la un sezon la altul.

Totodată, fermierii vor putea obține un preț corect în perioadele în care cantitatea de legume de pe piață este scăzută.

Susținerea integrată a acestui sub-sector va permite o mai bună corelare între capacitățile de producție a materiei prime (producția primară) și capacitățile de stocare/depozitare.

Din perspectiva unei mai bune gestionări a riscurilor, intervenția va contribui și la promovarea accesului fermierilor la echipamente de protecție față de căderile de grindină; prin utilizarea locală a generatoarelor terestre și extinderea serviciilor de intervenții active în atmosferă care acționează preventiv. Astfel, se vizează eliminarea/reducerea pagubelor produse de fenomenele meteorologice periculoase, în conformitate cu nevoile identificate în analiza SWOT, prin investiții adecvate în asigurarea unei bune gestionări a riscurilor din agricultură.

Tot din perspectiva unei bune gestionări a riscurilor din agricultură, vor fi susținute o serie de investiții non-productive care să asigure o mai bună protejare a culturilor.

În cadrul acestei intervenții va fi prevăzută o alocare distinctă destinată depozitării și condiționării cartofilor la nivel de fermă dat fiind faptul că fermierii nu dispun de condiții de depozitare conforme cu normele astfel încât producătorii să își poată comercializa producția in stare proaspătă pe o perioadă mai lungă de timp. Având în vedere importanța agriculturii ecologice și potențialul ridicat al României în ceea ce privește obținerea de produse de calitate, cu valoare adăugată mare, va fi prevăzută o alocare distinctă pentru proiectele de investiții care vizează agricultura ecologică.

**Procesul de selecție** va viza prioritizarea proiectelor care vor demonstra caracterul rezilient, durabil și sustenabil al investițiilor, precum și performanța economică.

**Valoarea sprijinului public**– maximum **2.000.000 euro/proiect, iar pentru investițiile dedicate depozitării sau condiționării cartofilor valoarea maximă este de** 500.000 euro per proiect.

**Legislația europeană**

- Regulamentul (UE) 2021/1060 al Parlamentului European și al Consiliului din 24 iunie 2021de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.

- REGULAMENTUL (UE) 2021/2115 AL PARLAMENTULUI EUROPEAN ȘI AL CONSILIULUI din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013.

- REGULAMENTUL (UE) 2021/2116 AL PARLAMENTULUI EUROPEAN ȘI AL CONSILIULUI din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013.

- Regulamentul de aplicare privind PS PAC

- Regulamentului (CE) nr. 1217/2009 al Consiliului privind crearea unei rețele de colectare de informații contabile agricole privind veniturile şi activitatea economică a exploatațiilor agricole în Uniunea Europeană;

- Regulamentul de punere în aplicare nr. 220/2015 de stabilire a normelor de aplicare a Regulamentului (CE) nr. 1217/2009 al Consiliului privind crearea unei rețele de colectare de informații contabile privind veniturile și activitatea economică a exploatațiilor agricole în Uniunea Europeană;

- Regulamentul delegat nr. 1198/2014 de completare a Regulamentului (CE) nr. 1217/2009 al Consiliului privind crearea unei rețele de colectare de informații contabile agricole privind veniturile şi activitatea economică a exploatațiilor agricole în Uniunea Europeană;

**Legislație națională**

-Codul Fiscal, aprobat cu modificări și completări prin Legea nr. 571/2003, cu modificările și completările ulterioare;

-Hotărârea Guvernului nr. 445/2009 privind evaluarea impactului anumitor proiecte publice şi private asupra mediului, cu modificările și completările ulterioare;

-Legea nr. 50/1991, privind autorizarea lucrărilor de construcții, republicată, cu modificările şi completările ulterioare.

**Complementaritatea și evitarea dublei finanțări**

Regulile privind complementaritatea și evitarea dublei finanțări vor fi detaliate în cadrul național de implementare.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiari eligibili**

**-** fermieri cu excepția persoanelor fizice și a persoanelor fizice autorizate conform OUG 44/2008.

**Condiții de eligibilitate:**

- Solicitantul va figura în sistemul APIA în anul anterior anului depunerii cererii de finanțare cu forma de desfășurare a activității economice cu care solicită sprijin prin prezenta intervenție;

- Investiția trebuie să se realizeze în cadrul unei ferme cu o dimensiune economică de minimum 12.000 € SO;

- Solicitantul trebuie să demonstreze asigurarea cofinanțării investiției;

- Viabilitatea economică a investiției trebuie să fie demonstrată în baza documentației tehnico-economice;

- Investiția va respecta prevederile legislației naționale în vigoare aplicabilă proiectului;

- În cazul în care proiectul prevede investiții în echipamente și instalații de combatere a căderilor de grindină respectiv generatoare terestre, acestea sunt eligibile doar dacă sunt incluse în cadrul infrastructurii operaționale a Sistemului național antigrindină și de creștere a precipitațiilor;

-În cazul în care proiectul prevede investiții în echipamente de irigații la nivelul fermei, acestea sunt eligibile doar dacă îndeplinesc condițiile specificate în art.74 din Regulamentul PS PAC.

• Investiția prevede contorizarea apei, care permite măsurarea utilizării apei la nivelul investiției sprijinite, în cazul în care nu este deja realizată.

• O investiție în îmbunătățirea unei instalații de irigații existente sau a unui element al infrastructurii de irigații este eligibilă numai dacă:

(a) în urma evaluării ex ante, investiția asigură posibile economii de apă care reflectă parametrii tehnici ai instalației sau ai infrastructurii existente;

Sau

(b) în cazul în care investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei, care să contribuie la obținerea stării bune a respectivelor corpuri de apă.

O investiție având ca rezultat o mărire netă a suprafeței irigate care afectează un corp anume de apă subterană sau de suprafață este eligibilă numai dacă:

a) starea corpului de apă nu a fost identificată ca nesatisfăcătoare în planul corespunzător de management al bazinului hidrografic din motive legate de cantitatea de apă;

și

b) o analiză de impact asupra mediului arată că investiția nu va avea niciun impact negativ semnificativ asupra mediului; respectiva analiză a impactului asupra mediului fie este realizată de către autoritatea competentă, fie este aprobată de aceasta și se poate referi și la grupuri de exploatații.

În cazul în care dreptul Uniunii implică impunerea de noi cerințe fermierilor, sprijinul poate fi acordat pentru investiții necesare pentru a se conforma respectivelor cerințe, pe o perioadă de maximum 24 de luni de la data la care acestea au devenit obligatorii pentru exploatație (art 73, alin, 5)

**Investiții eligibile**

În cadrul acestei intervenții sunt vizate **investiții corporale**, legate de:

- Înființarea, extinderea şi/sau modernizarea exploatațiilor de legume/cartofi, inclusiv prin investiții în spații protejate și dotarea tehnică a fermelor cu utilaje agricole, remorci și semiremorci tehnologice (specializate pentru activitatea agricolă) specifice legumiculturii și cartofului, precum și cu echipamente și instalații de combatere locală a căderilor de grindină, respectiv generatoare terestre;

- Înființarea/modernizarea facilităților aferente asigurării igienei și biosecurității la nivel de fermă,

- Înființarea şi/sau modernizarea instalațiilor pentru irigații în cadrul fermei, inclusiv facilități de stocare a apei la nivel de fermă, doar ca o componentă secundară a proiectului;

- Înființarea, extinderea şi/sau modernizarea unităților de condiționare a legumelor a căror capacitate se va corela cu capacitate de producție a fermei;

- Înființarea/dezvoltarea componentei de comercializare/marketing la nivel de exploatație, inclusiv magazinele la poarta fermei sau rulotele alimentare prin care vor fi comercializate exclusiv propriile produse agricole), doar ca o componentă secundară a proiectului;

- Înființarea, extinderea şi/sau modernizarea unităților de condiționare și depozitare a cartofilor (inclusiv depozitarea în condiții specifice pentru cartofii de sămânță) a căror capacitate se va corela cu capacitate de producție a fermei și a facilităților necesare comercializării (precum magazinele la poarta fermei sau rulotele alimentare prin care vor fi comercializate exclusiv propriile produse agricole);

- Producerea şi utilizarea energiei (electrice si/sau termice) din surse regenerabile (solară, eoliană geotermală, aerotermală, hidrotermală etc.), ca parte componentă a unui proiect de investiții, iar energia obținută va fi destinată exclusiv consumului propriu;

-Investiții care contribuie la reducerea emisiilor de GES (componentă secundară a proiectului), legate de:

• îmbunătățirea eficienței energetice a construcțiilor în care se desfășoară o activitate eligibilă în cadrul intervenție;

• achiziționarea de echipamente/utilaje cu un consum redus de energie, precum și alte investiții care contribuie la reducerea emisiilor de GES;

• investiții în economia circulară precum:

a) producerea şi utilizarea energiei regenerabile din valorificarea biomasei (ex. din deșeuri provenind de la animale/din resturi vegetale ale plantelor de cultură, produse secundare și subproduse), iar rezultatul va fi destinat exclusiv consumului propriu;

b) obținerea de fertilizanți organici din valorificarea biomasei (ex. din deșeuri provenind de la animale/din resturi vegetale ale plantelor de cultură, produse secundare și subproduse), iar rezultatul va fi destinat exclusiv consumului propriu;

- Utilizarea soluțiilor digitale la nivel de fermă;

- Înființarea și/sau modernizarea căilor de acces în cadrul fermei, inclusiv utilități și racordări, ca o componentă secundară a proiectului;

- Investițiile neproductive pentru:

•înființarea de perdele naturale de protecție pentru culturile din fermă;

•protejarea culturilor de daune provocate de animale sălbatice.

**Investiții în active necorporale:**

Achiziționarea sau dezvoltarea de software și achiziționarea de brevete, licențe, drepturi de autor, mărci, etc.

Legat de investițiile propuse prin proiect sunt eligibile **costurile generale** direct legate de acestea, precum onorariile cu arhitecții, inginerii, taxele referitoare la consultanța privind durabilitatea ecologică și economică, inclusiv studiile de fezabilitate aferente.

**Tip de sprijin (non-IACS) sau angajamente (IACS) și alte obligații**

Non IACS

**5.3.7 Tipul și intensitatea sprijinului**

|  |  |
| --- | --- |
|  | **Dacă intervenția este NON IACS** |
| **Forma sprijinului** | Grant |
| **Tipul sprijinului** | Rambursarea costurilor eligibile efectiv suportate de către beneficiar |
| **Modalitate de acordare a sprijinului** | Intensitatea sprijinului public nerambursabil va fi raportată la costurile eligibile per proiect. |
| **Rata sprijinului** | Intensitatea sprijinului public nerambursabil nu va depăși:   * **100%** pentru investițiile neproductive dacă proiectul prevede exclusiv astfel de investiții; * **65%** din costurile eligibile în cazul celorlalte investiții. |

**5.3.8** **Informații legate de ajutorul de stat**

Intervenția depășește prevederile art. 42 din TFUE:   
○ Da

**X Nu**

○ Mixt – activitățile sprijinite pot depăși sau nu preverile art. 42 din TFUE

Tipul instrumentului de ajutor de stat utilizat pentru conformitate:

○ Notificare ○ GBER ○ ABER ○ de minimis

Dacă e ”Notificare” numărul SA: N/A

Suma FEADR (€):

Cofinanțare națională (€):

Cofinanțare națională adițională (€)

**5.3.9 Informații suplimentare specifice tipului de intervenție**

|  |  |
| --- | --- |
| **Cheltuieli neeligibile specifice**   * Achiziția de terenuri și clădiri; * Achiziția simplă de utilaje agricole; * Achiziția de cap tractor; * Achizițiile de mijloace de transport pentru bunuri/mărfuri, nespecializate pentru activitatea agricolă vizată în proiect; * Achizițiile de mijloace de transport persoane/pentru uz personal; * Construcția și modernizarea locuinței; * Achiziția de drepturi de producție agricolă, de drepturi la plată, animale, plante anuale și plantarea acestora din urmă; * Cheltuielile cu spațiile ce deservesc activitatea generală a exploatației agricole: spații administrative, săli de ședințe, spații de cazare, etc. * Cheltuielile cu întreținerea culturilor agricole; * Cheltuieli aferente investițiilor din Programul Sectorial legume-fructe din Pilonul I * Cheltuieli aferente investițiilor vizate de către tinerii fermieri și fermierii recent instalați așa cum sunt definiți în fișa intervenției ”*Investiții în consolidarea exploatațiile tinerilor fermieri instalați și a fermierilor recent instalați*” pentru asigurarea demarcării.   **Cheltuielile neeligibile generale aplicabile** sunt cele menționate în secțiunea 4.7 Elemente comune pentru dezvoltarea rurală și tipurile de intervenții sectoriale. | |
| **Intervenția conține investiții în irigații?** | **X Da** Nu |
| **Pentru investiții în irigații**:  Distincție între investiții de îmbunătățire a:   * unei instalații de irigații existente sau a unui element al infrastructurii de irigații * și -investiții mărire netă a suprafeței irigate (“new irrigation”). | **A. Investiții care vizează îmbunătățirea unei instalații de irigații existente sau a unui element al infrastructurii de irigații**:   * (a) investiția asigură posibile economii de apă, în urma evaluării ex ante de minimum 2%; * (b) dacă investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei de minimum 2% sau în conformitate cu procentul stabilit de autoritatea competentă (după caz), care să contribuie la obținerea stării bune a respectivelor corpuri de apă; * Niciuna din condițiile menționate la punctele (a) și (b), indicate anterior, nu se aplică unei investiții într-un echipament existent care afectează numai eficiența energetică sau unei investiții în vederea utilizării apei recuperate care nu afectează corpuri de apă subterană sau de suprafață. * Se poate acorda sprijin pentru investiții în utilizarea apei recuperate ca sursă alternativă de alimentare cu apă numai dacă furnizarea și utilizarea acestei ape sunt în conformitate cu Regulamentul (UE) 2020/741 al Parlamentului European și al Consiliului.   **B. Investiții care au ca rezultat o mărire netă a suprafeței irigate care afectează un corp anume de apă subterană sau de suprafață**:   * (a) starea corpului de apă nu a fost identificată ca nesatisfăcătoare în planul corespunzător de management al bazinului hidrografic din motive legate de cantitatea de apă   și  (b) o analiză de impact asupra mediului arată că investiția nu va avea niciun impact negativ semnificativ asupra mediului. Analiza impactului asupra mediului va fi realizată sau aprobată de către autoritatea competentă. |

**5.3.10 Evaluarea conformității cu regulile OMC**

**X Cutia verde**

Intervenție în conformitate cu alineatul. 11 din anexa 2 la Acordul OMC privind agricultura .

Sprijinul acordat în cadrul intervenției nu are efecte de denaturare a comerțului.

**Intervenții privind managementul riscului**

N/A

**5.3.11** **Cuantum unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoare medie a sprijinului public per proiect **– 1.400.000 Euro**  Valoare medie a sprijinului public per proiect în cazul investițiilor de depozitare și condiționare cartofi - **480.000 Euro** |
| **Tipul sprijinului** | ○ grant |
| **Tipul cuantumului unitar planificat** | ○ medie |
| **Valoarea pentru primul an** |  |
| **Indicator de realizare** | O.20 Numărul de operațiuni care beneficiază de sprijin pentru investiții productive în cadrul fermei. |
| **Explicații și justificări legate de cuantumul unitar planificat** | Valoarea medie a sprijinului a fost stabilită pe baza experienței din implementarea investițiilor similare din perioada de programare anterioară, coroborată cu acoperirea unei plaje cât mai largi de beneficiari, comparativ cu programarea anterioară. |
| **Regiuni** | N/A |
| **Rata contribuției** | *Selecție manuală dintr-o listă definită.* |
| **Indicator de rezultat** | R9- Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor |
| **Cheltuieli preluate pe tranziție din PNDR 2014-2022** | N/A |