|  |  |
| --- | --- |
| **Denumirea intervenției** | **Investiţii pentru procesarea și marketingul produselor agricole în vederea obţinerii unor produse alimentare și produse transformate, altele decât cele prevăzute în Anexa 1 a Tratatului de Funcționare a Uniunii Europene** |
| **Tipul de intervenție** | Investiții cf. art.73 din R(UE) 2021/2115  și a  Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat cu completările și modificările ulterioare |
| **Indicator de realizare** | O.24 Numărul de operațiuni sau unități care beneficiază de sprijin pentru investiții productive din afara fermei |
| **Contribuția la intervențiile cu alocare obligatorie** | * Reînnoirea generațiilor ○ Da **○X Nu** * Mediu ○ Da **X Nu** ○ Da ○ Nu * LEADER ○ Da X Nu |
| **Intervenția include plăți tranzitorii din PNDR 2014-2022** | * Da, în totalitate * Da,parțial   **X Nu** |

**5.3.1 Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Aplicabilitatea ratei contribuției FEADR** | **Min Rate** | **Max Rate** |
| X | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regunile de tranziție | Art. 85(2)(ba) |  | 20% | 60% |
| X | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

**5.3.2 Aria teritorială de aplicabilitate**

○Național ○ Regional **○ Național cu elemente regionale**

Ajutorul de stat prin prezenta schema poate fi acordat pentru orice tip de investiție inițială

indiferent de tipul întreprinderii, respectiv IMM/ întreprinderi mari, realizate în următoarele regiuni de dezvoltare din România:

a) Regiunea de Dezvoltare Nord-Vest, care grupează judeţele Bihor, Bistriţa-Năsăud, Cluj,

Sălaj, Satu Mare şi Maramureş;

b) Regiunea de Dezvoltare Centru, care grupează judeţele Alba, Braşov, Covasna, Harghita,

Mureş şi Sibiu;

c) Regiunea de Dezvoltare Nord-Est, care grupează judeţele Bacău, Botoşani, Iaşi, Neamţ,

Suceava şi Vaslui;

d) Regiunea de Dezvoltare Sud-Est, care grupează judeţele Brăila, Buzău, Constanţa, Galaţi,

Vrancea şi Tulcea;

e) Regiunea de Dezvoltare Sud-Muntenia, care grupează judeţele Argeş, Călăraşi, Dâmboviţa,

Giurgiu, Ialomiţa, Prahova şi Teleorman;

f) Regiunea de Dezvoltare Sud-Vest Oltenia, care grupează judeţele Dolj, Gorj, Mehedinţi, Olt

şi Vâlcea;

g) Regiunea de Dezvoltare Vest, care grupează judeţele Arad, Caraş-Severin, Hunedoara şi

Timiş;

h) 28 de localități din județul Ilfov, din cadrul Regiunii de Dezvoltare București – Ilfov, care grupează municipiul București și Județul Ilfov: Ciorogârla, Domnești, Clinceni, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra, Berceni, Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara-Vlăsiei, Balotești, Corbeanca, Buftea, Chitila, Glina, Cernica, Dobroești și Pantelimon.

**Scopul selectării regiunii la nivel NUTS**

**NUTS 1 - național**

**Descrierea domeniul de aplicare teritorială**

**N/A**

**5.3.3 Obiective specifice și transversale conexe**

**OS 2-** Îmbunătățirea orientării spre piață și sporirea competitivității fermelor atât pe termen scurt, cât și pe termen lung, inclusiv punerea unui accent mai puternic pe cercetare, tehnologie și digitalizare;.

**OS8** - Promovarea ocupării forței de muncă, a creșterii, a incluziunii sociale și a dezvoltării locale în zonele rurale, inclusiv a bioeconomiei și a silviculturii durabile;

**OS9** -Îmbunătățirea răspunsului dat de agricultura Uniunii exigențelor societale referitoare la hrană și la sănătate, inclusiv la alimente de înaltă calitate, sigure și hrănitoare produse într-un mod durabil, reducerea deșeurilor alimentare, precum și îmbunătățirea bunăstării animalelor și combaterea rezistenței la antimicrobiene;

**Obiectiv transversal** -Modernizarea agriculturii și zonelor rurale prin promovarea și partajarea cunoștințelor, a inovării și a digitalizării în agricultură și în zonele rurale și prin încurajarea adoptării acestora de către fermieri, prin îmbunătățirea accesului la cercetare, inovare, schimbul de cunoștințe și formare .

**5.3.4 Nevoile la care răspunde intervenția**

• N ... Dezvoltarea/modernizarea/retehnologizarea industriei alimentare și practicarea unor politici sustenabile de stimulare a procesării în scopul diminuării comerțului cu materii prime și creșterea valorii adăugate;

* N... Dezvoltarea bioeconomiei şi a economiei circulare;
* N...Dezvoltarea sectorului agroalimentar, obținerea de alimente sigure și nutritive, produse într-un mod sustenabil cu beneficii pentru mediu şi consumatori și adaptarea acestuia la standardele UE și dezvoltarea lanțurilor de aprovizionare;
* N....Creșterea numărului şi volumului de produse cu valoare adăugată mare, a produselor certificate prin scheme de calitate, a produselor cu un impact redus asupra mediului înconjurător și promovarea produselor obținute prin metode extensive;
* N... Îmbunătățirea răspunsului agriculturii la cerințele societății privind deșeurile alimentare;
* N... Nevoia de a crea noi produse și servicii prin dezvoltarea tehnologiilor digitale care să conducă la creșterea nivelului de conștientizare a fermierilor şi diseminarea cunoştinţelor.

**5.3.5 Indicatori de rezultat**

R.39 Dezvoltarea economiei rurale: Numărul de întreprinderi rurale, inclusiv întreprinderi din cadrul bioeconomiei, care s-au dezvoltat cu sprijin din partea PAC .

**5.3.6**  **Descrierea obiectivelor specifice şi a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni și alte informații relevante .**

**Descrierea cerințelor intervenției-legătura cu obiectivele specifice**

Industria alimentară are încă decalaje semnificative în ceea ce privește valoarea adăugată a produselor alimentare în raport cu capacitatea de producție a produselor agricole autohtone, aspect ce se poate observa din faptul că se înregistrează un deficit în balanța comercială generat de exportul de materie primă și importul produselor alimentare procesate.

Astfel, în sectorul agro-alimentar este necesară concentrarea sprijinului pe acele produse agro-alimentare pentru care există producție de materii prime diversificate și pentru care există cerere pe piață, pentru realizarea unor capacități de procesare, inclusiv depozitare, condiționare, comercializare care să asigure o valorificare la prețuri competitive în funcție de perioadă.

De asemenea, având în vedere provocările globale precum schimbările climatice, degradarea terenului și a ecosistemului și resursele din ce în ce mai limitate, devine clară nevoia utilizării eficiente a produselor secundare rezultate din activitățile agroalimentare, precum și recuperarea elementelor utilizabile din deșeuri, utilizarea biomasei și a reziduurilor organice, inclusiv pentru producerea de humus/compost.

În acest sens, stimularea investițiilor în eficiență energetică, dar și a investițiilor în economie circulară, inclusiv a investițiilor de obținere și utilizare a energiei din surse regenerabile care să fie folosită în propriul proces productiv va conduce la reducerea costurilor cu energia (electricitatea și agentul termic) și valorificarea tuturor resurselor, contribuind astfel la atingerea obiectivului specific privind dezvoltarea bioeconomiei.

În contextul cererii pe piață de produse cu valoare adăugată, este necesară dezvoltarea unor investiții în vederea obținerii unor produse calitative, cu predilecție în sectoarele care oferă cea mai mare valoare adăugată, inclusiv în vederea obținerii de produse înregistrate în sistemele de calitate europene și naționale (DOP, IGP, STG, produs montan, produse tradiționale, produse obținute conform unei rețete consacrate românești etc.).

Sprijinul acordat investițiilor în sectorul agro-alimentar pentru obținerea de produse diversificate și sănătoase, cu accent pe produsele ecologice, prin aplicarea practicilor inovative în procesarea produselor agricole, promovând totodată un consum durabil de produse alimentare cu înaltă valoare nutrițională, accesibile consumatorilor, va răspunde nevoii de dezvoltare a acestui sector prin obținerea de alimente sigure și nutritive, produse într-un mod sustenabil cu beneficii pentru mediu şi consumatori și adaptarea acestuia la standardele UE, contribuind astfel la atingerea obiectivului specific privind îmbunătățirea răspunsului agriculturii UE la cerințele societății privind alimentația și sănătatea.

În plus, contribuția la obiectivul specific menționat anterior, cu accent pe îmbunătățirea răspunsului agriculturii la cerințele societății privind deșeurile alimentare va avea loc prin intermediul sprijinului acordat pentru investițiile care pot utiliza produsele secundare/deșeurile provenite din prelucrarea produselor prin reintroducerea acestora în filierele de produs ca energie.

Pentru a răspunde nevoii de a crea noi produse și servicii prin dezvoltarea tehnologiilor digitale, acordarea unui sprijin care să contribuie la atingerea obiectivului transversal de promovare a cunoașterii, inovării și digitalizării în agricultură va avea în vedere stimularea utilizării tehnologiilor inovatoare, precum și a tehnologiilor digitale.

Astfel, folosirea biotehnologiilor agroalimentare, având ca obiective principale dezvoltarea de metode, mijloace și produse biotehnologice contribuie la creșterea calității și cantității bioresurselor, în contextul schimbărilor climatice și al necesarului tot mai crescut de produse alimentare de calitate.

**Procesul de selectie** va viza prioritizarea proiectelor care vor demonstra caracterul rezilient, durabil si sustenabil al investitiilor, precum si performanta economica.

Modalitatea de evaluare și selecție a proiectelor va fi detaliată în documentația de implementare.

**Valoarea sprijinului va fi de maximum 15.000.000 euro**

**Trimiteri legislative**

*Legislație UE*

**-** Regulamentul (UE) 2021/1060 al Parlamentului European și al Consiliului din 24 iunie 2021de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

- Regulamentul (UE) 2021/2115 AL PARLAMENTULUI EUROPEAN ȘI AL CONSILIULUI din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013;

-Regulamentul (UE) 2021/2116 AL PARLAMENTULUI EUROPEAN ȘI AL CONSILIULUI din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013;

- Regulamentul de punere în aplicare (UE) 2021/2289 al Comisiei din 21 decembrie 2021

de stabilire a normelor de aplicare a Regulamentului (UE) 2021/2115 al Parlamentului European și al Consiliului în ceea ce privește prezentarea conținutului planurilor strategice PAC și sistemul electronic pentru schimbul securizat de informații

- Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;

-Harta ajutoarelor regionale pentru România, aprobată de Comisia Europeană prin C(2021) 9750 final/20.12.2021, notificată cu număr SA.100199 (2021/N).

**Legislație națională incidentă pentru această intervenție vizează:**

- Legea nr. 346 din 2004, privind stimularea înfiinţării şi dezvoltării întreprinderilor mici şi mijlocii, cu modificările și completările ulterioare;

-Codul Fiscal, aprobat cu modificări și completări prin Legea nr. 571/2003, cu modificările și completările ulterioare;

-Hotărârea Guvernului nr. 445/2009 privind evaluarea impactului anumitor proiecte publice şi private asupra mediului, cu modificările și completările ulterioare;

-HOTĂRÂRE nr. 907/ 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice

-Legea nr. 50/1991, privind autorizarea lucrărilor de construcții, republicată, cu modificările şi completările ulterioare.

**Complementaritate și evitarea dublei finanțări**

Complementaritatea și evitarea dublei finanțări cu investițiile privind condiționarea, procesarea, marketingul produselor agricole din celelalte intervenții pentru dezvoltare rurală sprijinite prin PNS 2023-2027 este realizată luând în considerare produsul obținut în urma procesării, produs care, în celelalte intervenții menționate este un produs care se încadrează în Anexa I la TFUE.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiari**

IMM-uri conform Legii 346/2004 cu modificările și completările ulterioare, întreprinderi mari.

PFA autorizate conform OUG 44/2008 cu modificările și completările ulterioare nu sunt beneficiari eligibili ai intervenției.

**Condiții de eligibilitate:**

**-** Solicitantul trebuie să demonstreze capacitatea de asigurare a cofinanțării investiției;

- Solicitantul nu este considerat „întreprindere în dificultate”;

- Solicitantul nu face subiectul unui ordin de recuperare încă neexecutat în urma unei decizii anterioare a Comisiei Europene sau a unui alt furnizor de ajutor de stat sau de minimis privind declararea unui ajutor ca fiind ilegal şi incompatibil cu piaţa comună sau în cazul în care a făcut obiectul unei astfel de decizii, aceasta a fost deja executata și ajutorul a fost integral recuperat, inclusiv dobânda de recuperare aferentă;

- Solicitantul confirmă că, în cei doi ani anteriori cererii de ajutor, nu a efectuat o relocare către unitatea în care urmează să aibă loc investiția inițială pentru care se solicită ajutorul și oferă un angajament că nu va face acest lucru pentru o perioadă de până la doi ani după finalizarea investiției inițiale pentru care se solicită ajutorul;

- Viabilitatea economică a investiției trebuie să fie demonstrată în baza documentației tehnico-economice;

- Investiția va respecta prevederile legislației naționale în vigoare aplicabilă proiectului;

- Sprijinul va fi limitat la investiţii în sectoarele de activitate economică eligibile precizate la nivel de cod CAEN în anexa dedicată ,în scopul procesării produselor agricole incluse în lista cuprinsă în Anexa I la Tratatul privind Funcţionarea Uniunii Europene (TFUE) și obținerii de produse non-Anexa I;

- Investiția propusă prin proiect trebuie să se încadreze în tipul de investiție eligibilă corelată cu tipul de întreprindere, zona de dezvoltare regională în care este amplasată investiția și intensitatea sprijinului;

- Prin investiția propusă solicitantul demonstrează că sunt îndeplinite condițiile privind efectul stimulativ.

**Investiții eligibile**

Intervenția vizează **investițiile corporale**, după cum urmează:

**• Înființarea, extinderea şi/sau modernizarea unităților de condiționare și procesare a produselor agricole;**

**• Înființarea/dezvoltarea componentei de comercializare/marketing, ca o componentă secundară a proiectului;**

**• Investiții care contribuie la reducerea emisiilor de GES, ca parte componentă a proiectului de investiții, legate de:**

- producerea şi utilizarea energiei din surse regenerabile (solară, eoliană, aerotermală, geotermală, hidrotermală, etc), exclusiv pentru consumul propriu;

- eficiență energetică a clădirilor în care se desfășoară o activitate eligibilă în cadrul intervenției;

-achiziționarea de echipamente/utilaje cu un consum redus de energie, precum și alte investiții care contribuie la reducerea emisiilor de GES;

**•Investiții în economia circulară, ca parte componentă a proiectului de investiții, (destinate exclusiv consumului propriu), legate de:**

- producerea şi utilizarea energiei din valorificarea biomasei (inclusiv din deșeuri alimentare);

-achiziționarea de echipamente pentru reutilizarea ambalajelor în propriul proces tehnologic

**• Investiții legate de utilizarea soluțiilor digitale în condiționare, procesare, marketing și management;**

**. Investiții de producerea îngrășământului/fertilizantului organic obținut din dejecții de origine animală/resturi vegetale/subproduse/produse secundare din sectorul agro-alimentar, în vederea comercializării**

**• Îmbunătățirea controlului intern al calității și conformarea cu noile standarde impuse de legislația europeană pentru prelucrarea și comercializarea produselor agro-alimentare;**

**Investiții în active necorporale, în legătură cu investițiile în active corporale precizate,** pentru:

**• Organizarea şi implementarea sistemelor de management a calității şi de siguranță alimentară, dacă sunt în legătură cu investițiile corporale ale proiectului;**

**• Achiziționarea de tehnologii (know‐how), patente şi licențe pentru pregătirea implementării proiectului;**

**• Achiziționarea de software, identificat ca necesar în documentația tehnico-economică a proiectului;**

**• Marketingul produselor obținute, etc;**

Legat de investițiile propuse prin proiect sunt eligibile **costurile generale** direct legate de acestea, precum onorariile cu arhitecții, inginerii, taxele referitoare la consultanța privind durabilitatea ecologică și economică, inclusiv studiile de fezabilitate aferente.

**Tip de sprijin (non-IACS) sau angajamente (IACS) și alte obligații**

Non IACS

**5.3.7 Tipul și intensitatea sprijinului**

|  |  |
| --- | --- |
|  | **Dacă intervenția este NON IACS** |
| **Forma sprijinului** | * + - * Grant |
| **Tipul sprijinului** | Grant – rambursarea costurilor eligibile efectiv suportate de către beneficiar |
| **Rata sprijinului** | Intensitatea sprijinului public nerambursabil raportată la costurile eligibile per proiect este prezentată în Anexa, în conformitate cu Harta ajutoarelor regionale pentru România, aplicabilă pentru perioada 01.01.2022-31.12.2027.  Intensitățile acordate în baza Anexei nu pot depăși intensitatea prevăzută pentru investiții în Reg PS PAC 2115/2021. |

**5.3.8 Informații legate de ajutorul de stat**

Intervenția este în afara domeniului de aplicabilitate a art. 42 din TFUE și face obiectul evaluării ajutorului de stat:

○**X Da**

○ Nu

○ Mixt – activitățile sprijinite pot depăși sau nu prevederile art. 42 din TFUE

Tipul instrumentului de ajutor de stat utilizat pentru conformitate:

○ Notificare **x GBER** ○ ABER ○ de minimis

Dacă e „Notificare”: Numărul SA: N/A

Suma FEADR (€):

Contribuția națională (€):

Cofinanțare națională adițională (€):

**5.3.9 Informații suplimentare specifice tipului de intervenție**

**Cheltuieli neeligibile specifice**

- Achiziţia de clădiri;

-Achiziția de terenuri;

-Construcția și modernizarea locuinței;

-Cheltuielile cu spațiile ce deservesc activitatea generală a unității: birouri administrative, săli de ședințe, săli de protocol, spații de cazare, etc.

**Cheltuielile neeligibile generale** vor fi menționate în secțiunea 4.7 Elemente comune pentru dezvoltarea rurală și tipurile de intervenții sectoriale.

**Investiția conține irigații?**

DA  **xNU**

**5.3.10 Evaluarea conformității cu regulile OMC**

**X Cutia verde**

Intervenție în conformitate cu alineatul. 11 din anexa 2 la Acordul OMC privind agricultura. Sprijinul acordat în cadrul intervenției nu are efecte de denaturare a comerțului.

**5.3.11Cuantum unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoare medie a sprijinului public per proiect -1.300.000 euro |
| **Tipul sprijinului** | **○** grant |
| **Tipul cuantumului unitar planificat** | **○** medie |
| **Valoarea pentru primul an** |  |
| **Indicator de realizare** | O.24 Numărul de operațiuni sau unități care beneficiază de sprijin pentru investiții productive din afara fermei. |
| **Explicații și justificări legate de valoarea sprijinului** | Pe baza experienței în implementarea investițiilor aferente Schemei de ajutor de stat GBER *Stimularea dezvoltării regionale prin realizarea de investiții pentru procesarea și marketingul produselor agricole în vederea obţinerii de produse neagricole* în cadrul PNDR 2014-2020. |
| **Regiuni** | Nu se aplică |
| **Rata contribuției** |  |
| **Indicator de rezultat** | R.39 Dezvoltarea economiei rurale: Numărul de întreprinderi rurale, inclusiv întreprinderi din cadrul bioeconomiei, care s-au dezvoltat cu sprijin din partea PAC. |
| **Cheltuieli preluate pe tranziție din PNDR 2014-2022** | Nu se aplică |

**ANEXĂ**

**ROMÂNIA – Intensități aplicabile ajutoarelor regionale pentru perioada 01.01.2022 până la 31.12.2027**

|  |  |  |
| --- | --- | --- |
| Codul zonei | Denumirea zonei | Intensitățile maxime ale ajutorului aplicabile ajutoarelor regionale acordate întreprinderilor mari[[1]](#footnote-1) |

# Zone „a”

|  |  |  |
| --- | --- | --- |
| **Codul**  **NUTS** | **Denumirea regiunii NUTS** | **Intensitatea maximă a ajutorului (întreprinderi mari)** |
| **01.01.2022 – 31.12.2027** |
| **RO11** | **Nord­Vest** |  |
| RO111 | Bihor | 40 % |
| RO112 | Bistrița-Năsăud | 50 % |
| RO113 | Cluj | 40 % |
| RO114 | Maramureș | 50 % |
| RO115 | Satu Mare | 50 % |
| RO116 | Sălaj | 50 % |
| **RO12** | **Centru** |  |
| RO121 | Alba | 50 % |
| RO122 | Brașov | 40 % |
| RO123 | Covasna | 40 % |
| RO124 | Harghita | 40 % |
| RO125 | Mureș | 40 % |
| RO126 | Sibiu | 40 % |
| **RO12** | **Nord­Est** |  |
| RO211 | Bacău | 60 % |
| RO212 | Botoșani | 60 % |
| RO213 | Iași | 50 % |
| RO214 | Neamț | 60 % |
| RO215 | Suceava | 60 % |
| RO216 | Vaslui | 60 % |

|  |  |  |
| --- | --- | --- |
| **RO22** | **Sud­Est** |  |
| RO221 | Brăila | 60 % |
| RO222 | Buzău | 60 % |
| RO223 | Constanța | 50 % |
| RO224 | Galați | 60 % |
| RO225 | Vrancea | 60 % |
| RO226 | Tulcea | 60 % |
| **RO31** | **Sud­Muntenia** |  |
| RO311 | Argeș | 50 % |
| RO312 | Călărași | 60 % |
| RO313 | Dâmbovița | 50 % |
| RO314 | Giurgiu | 50 % |
| RO315 | Ialomița | 60 % |
| RO316 | Prahova | 60 % |
| RO317 | Teleorman | 60 % |
| **RO41** | **Sud­Vest Oltenia** |  |
| RO411 | Dolj | 60 % |
| RO412 | Gorj | 60 % |
| RO413 | Mehedinți | 60 % |
| RO414 | Olt | 60 % |
| RO415 | Vâlcea | 60 % |
| **RO42** | **Vest** |  |
| RO421 | Arad | 30 % |
| RO422 | Caraș-Severin | 40 % |
| RO423 | Hunedoara | 40 % |
| RO424 | Timiş | 30 % |

# Zonele „c” care nu sunt predefinite

|  |  |  |
| --- | --- | --- |
| **Codul**  **NUTS** | **Denumirea regiunii NUTS** | **Intensitatea maximă a ajutorului**  **(întreprinderi mari)** |
| **1.1.2022 – 31.12.2027** |
| RO322 | Ilfov (parțial) |  |
|  | Numai următoarele părți din regiunea NUTS 3 sunt eligibile ca zone „c” care nu sunt predefinite: Ciorogârla, Domnești, Clinceni, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra și Berceni. | 35 % |
|  | Numai următoarele părți din regiunea NUTS 3 sunt eligibile ca zone „c” care nu sunt predefinite: Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești și Pantelimon. | 45 % |

1. În cazul proiectelor de investiții ale căror costuri eligibile nu depășesc 50 de milioane EUR, această valoare maximă este majorată **cu până la 10 puncte procentuale pentru întreprinderile mijlocii și cu până la 20 de puncte procentuale pentru întreprinderile mici**, astfel cum sunt definite în Recomandarea Comisiei din 6 mai 2003 privind definirea microîntreprinderilor și a întreprinderilor mici și mijlocii (JO L 124, 20.5.2003, p. 36), **fără a depăși intensitatea permisă de Reg. PS PAC 2115/2021**.

   [↑](#footnote-ref-1)