|  |  |
| --- | --- |
| Denumirea intervenției | **Investiții în tehnologii forestiere care îmbunătățesc reziliența și valoarea de mediu a ecosistemelor forestiere** |
| Tipul de intervenție | Investiții (articolul 73 din Regulamentul (UE) nr. 2115/ 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/ 2013 și (UE) 1307/ 2013) |
| Indicator de realizare | **O.23** Numărul de operațiuni sau unități care beneficiază de  sprijin pentru investiții neproductive din afara fermei |
| Contribuția la intervențiile cu alocare obligatorie | * Reînnoirea generațiilor ○ Da **● Nu** * Mediu **●** **Da** ○Da ○ Nu * LEADER ○ Da **● Nu** |
| Intervenția include plăți tranzitorii din PNDR 2014-2022 | * Da, în totalitate   ○ Da, parțial  ● **Nu** |

**1. Aria teritorială de aplicabilitate, inclusiv dimensiunea regională, dacă este relevant**

● **Naţional** ○ Regional ○ National cu elemente regionale ○ Transnațional

**Descrierea domeniul de aplicare teritorială**

Suprafața fondului forestier național (FFN) era în anul 2018 de 6.583.100 ha, aceasta înregistrând o ușoară creștere față de anul 2010, respectiv 1%. 59.7% din suprafața de păduri din FFN se află localizată în zona de munte, 33,8% în zona de deal și 6,5% în zona de câmpie. Pădurile proprietate privată a persoanelor fizice și juridice au o pondere de cca. 34,1% din totalul suprafeței FFN, iar cea proprietate a UAT de cca.17,3%.

Gestionarea pădurilor din România se realizează în baza a 11 principii de bază definite de Codul Silvic, care au în vedere respectarea celor șase criterii de gestionare durabilă a pădurilor definite de Conferința Ministerială pentru Protecția Pădurilor în Europa, precum și a celor trei principii directoare stabilite la nivel european prin noua strategie a Uniunii Europene pentru păduri și sectorul forestier, acestea constituind, de asemenea, baza noii strategii a silviculturii din România, aflată în faza de definitivare.

Conform sistemului românesc de clasificare, 57,3% din suprafața FFN se încadrează în grupa I funcțională care cuprinde păduri cu funcții speciale de protecție (prioritară) a apelor, a solului, a climei și a obiectivelor de interes național, păduri pentru recreere, păduri de ocrotire a genofondului și ecofondului, precum și pădurile din ariile naturale protejate de interes național, în care recoltarea de masă lemnoasă nu reprezintă obiectivul principal, iar 42,7% din suprafața FFN se încadrează în grupa a II-a funcțională care cuprinde păduri destinate îndeplinirii concomitente a funcției de producție (prioritară) și a uneia sau mai multor funcții de protecție. De asemenea, cca.3% din suprafața FFN se încadrează în tipul funcțional I, în care sunt interzise intervențiile silviculturale, iar 21% în tipul funcțional II, în care sunt permise numai lucrări de conservare. În perioada 2013-2017 se înregistrează o majorare semnificativă a suprafețelor parcurse cu tăieri de conservare, acestea însumând o suprafată ce reprezintă 58,1% din suprafața parcursă cu tăieri la nivelul anului 2017. Circa 61,4% din suprafața acoperită cu păduri și altă vegetație forestieră se situeaza pe terenuri cu inclinare mai mare de 15°, circa 34% fiind situata pe terenuri cu inclinare mai mare 25°.

În contextul condițiilor naturale grele de accesibilitate a fondului forestier național, a unei rețele reduse de drumuri forestiere, precum și a caracterului extensiv de gestionare a pădurilor, lucrările de exploatare a pădurilor au un rol important în atingerea obiectivelor de conservare a biodiversității, a resurselor de apă și sol, de reducere a emisiilor de gaze cu efect de seră (prin sechestrarea carbonului) și adapatare la efectele schimbărilor climatice.

Intervenția investiții în tehnologii forestiere care îmbunătățesc reziliența și valoarea de mediu a ecosistemelor forestiere are ca scop dotarea operatorilor economici pentru activitatea de exploatare forestieră și a ocoalelor silvice de regim cu echipamente/utilaje cu impact de mediu redus pentru realizarea lucrărilor de îngrijire și conducere a arboretelor. Totodată, în contextul schimbărilor climatice, prin această intervenție se are în vedere sprijinirea investițiilor pentru îmbunătățirea managementul riscului și creșterea gradului de utilizare a resurselor de biomasă din fondul forestier național.

În lipsa intervenției, lucrările de exploatare forestieră vor fi executate în continuare cu echipamente învechite, în condițiile unor pante și distanțe de colectare mari în majoritatea parchelor, iar numărul lucrările de îngrijire și conducere a arboretelor va fi redus, conducând astfel la afectarea resurselor de sol și apă, creșterea emisiilor de gaze cu efect de seră, reducerea gradului de sechestrare a carbonului și la scăderea gradului de adaptare a arboretelor la efectele schimbărilor climatice.

**2. Obiective specifice și transversale conexe**

**OS4 - Contribuția la atenuarea și adaptarea la schimbările climatice, precum și la energia durabilă**

**OS5 - Promovarea dezvoltării durabile și a gestionării eficiente a resurselor naturale, cum ar fi apa, solul și aerul**

**OS8 - Promovarea ocupării forței de muncă, a creșterii, a incluziunii sociale și a dezvoltării locale în zonele rurale, inclusiv a bioeconomiei și a silviculturii durabile**

**3. Nevoile la care răspunde intervenția**

|  |  |  |  |
| --- | --- | --- | --- |
| **Cod** | **Titlu** | **Prioritizare la nivelul planului strategic** | **Adresată în PNS** |
| N | Menținerea sau adoptarea unor practici silvice și utilizarea unor echipamente cu impact de mediu redus la efectuarea lucrărilor silvice cu scopul reducerii emisiilor de GES, sechestrării carbonului și adaptării la efectele schimbărilor climatice |  | DA |
| N | Menținerea sau adoptarea unor practici agricole extensive care să contribuie la protecția antierozională a solului și creșterea cantității de materie organică din sol, precum și a unui management al terenurilor forestiere cu impact redus asupra resurselor de sol |  | DA |
| N | Asigurarea unui nivel adecvat de capital şi tehnologie în silvicultură și susținerea unui management durabil al pădurilor |  | DA |

**4. Indicatori de rezultat**

**R.18** Sprijin pentru investiții în sectorul forestier: Totalul investițiilor pentru îmbunătățirea performanței sectorului forestier

**R.27** Performanță în materie de mediu sau de climă prin investiții în zonele rurale: Numărul de operațiuni care contribuie la durabilitatea mediului și la obținerea unei atenuări a schimbărilor climatice și la îndeplinirea obiectivelor de adaptare în zonele rurale

**5. Design, cerințele specifice și condițiile de eligibilitate ale intervenției**

**Descrierea obiectivelor specifice şi a** **conținutului intervenției, inclusiv a elementelor specifice de orientare, principii de selecție, legături cu legislația relevantă****, complementaritatea cu alte intervenții/seturi de operațiuni din ambii Piloni şi alte informații relevante**

**Descrierea obiectivelor specifice**

Prin sprijinul acordat operatorilor economici și ocoalelor silvice de regim pentru achiziționarea de echipamente/utilaje cu impact de mediu redus sau care contribuie la gestionarea durabilă a fondului forestier național se are în vedere:

- reducerea emisiilor de gaze cu efect de seră și a eroziunii solului ca urmare a utilizării de echipamente noi, cu consum redus de combustibil și utilizării funicularelor la operațiunile de colectare,

- sechestrarea carbonului și adaptarea la efectele schimbărilor climatice, prin creșterea numărului de lucrări de conducere și îngrijire a arboretelor,

- îmbunătățirea managementului durabil al pădurilor.

**Conținutului intervenției**

Sprijinul acordat în cadrul intervenției acoperă costurile de achiziționare de echipamente/utilaje pentru lucrările de exploatare forestieră și pentru efectuarea lucrărilor de conducere și îngrijire a arboretelor, inclusiv a unor echipamente de tipul tocătoarelor pentru biomasă, a costurilor legate de achiziționarea sau utilizarea unor programe informatice pentru gestionarea echipamentelor/utilajelor achiziționate, precum și a costurilor legate de achiziționarea de echipamente de management al riscului sau pentru monitorizarea managementului forestier.

**Principii privind stabilirea criteriilor de selecţie:**

• principiul mărimii - se va acorda prioritate ocoalelor silvice cu suprafața cea mai mare și operatorilor economici cu capacitatea de exploatare atestată cea mai mare și care în ultimul an au efectuat lucrări de exploatare care au atins un procent cât mai mare din capacitatea atestată;

• principiul funcției de protecție - se va acorda prioritate, în cazul operatorilor economici, proiectelor pentru care valoarea destinată achiziționării de instalații de colectare prin cablu (funiculare) reprezintă cel puțin 30% din valoarea totală a proiectului și, în cazul ocoalelor silvice, celor pentru care valoarea destinată achiziționării de echipamente pentru managementul riscului sau pentru monitorizarea managementului forestier sau de utilaje pentru tocarea lemnului reprezintă cel puțin 10% din valoarea totală a proiectului.

Principiile de selecție vor fi detaliate în legislația națională subsecventă și vor avea în vedere prevederile art. 79 (1) al Regulamentului (UE) nr. 2115/2021 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală.

**Legislația națională relevantă**

- Legea nr. 46/2008 privind Codul Silvic,

- Codul Fiscal, aprobat cu modificări și completări prin Legea nr. 571/2003, cu modificările și completările ulterioare.

**Complementaritatea cu alte intervenții**

Se va asigura evitarea dublei dublei finanțări și a complementarității, detalierea urmând a fi descrisă în cadrul de implementare.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiarii eligibili:**

Beneficiarii sprijinului prin această intervenție sunt:

- Operatorii economici atestați/reatestați pentru activitatea de exploatare forestieră de către Comisia de atestare a operatorilor economici pentru activitatea de exploatare forestieră (Operatori economici), cu excepția operatorilor economici din structura Regiei Naționale a Pădurilor - Romsilva și

- Ocoalele silvice de regim autorizate de către structurile teritoriale de specialitate ale autorităţii publice centrale care răspunde de silvicultură (Ocoale silvice).

Întreprinderile aflate în dificultate aşa cum sunt definite conform prevederilor Orientărilor privind ajutoarele de stat pentru salvarea și restructurarea întreprinderilor nefinanciare aflate în dificultate nu sunt eligibile.

**Alte condiții de eligibilitate:**

• Beneficiarii ocoale silvice trebuie să aibă în administrare și/sau să asigure servicii silvice cel puțin/pentru cel puțin 2.000 de ha de teren forestier pentru care este/sunt în vigoare un amenajament/amenajamente silvice (amenajamentul se consideră a fi în vigoare după ce a fost avizat procesul verbal al conferinței a II-a de amenajare),

• Beneficiarii operatori economici trebuie să demonstreze că au efectuat lucrări de exploatări forestiere în ultimul an pentru cel puțin 30% din capacitatea atestată,

• Achiziția de echipamente de tipul funicularelor este eligibilă numai beneficiarilor care au efectuat lucrări de exploatări forestiere în ultimul an pentru cel puțin 10% din capacitatea atestată în județe în care zona de munte reprezintă cel puțin 30%,

• Solicitantul trebuie să demonstreze asigurarea cofinanțării investiției.

**Tipul de sprijin eligibil și alte obligații**

**Investiții eligibile:**

a) Achiziția de echipamente/utilaje noi pentru colectarea și sortarea, încărcarea, manipularea lemnului în șantierele de exploatare (tractoare specializate, tractoare articulate (Forwarder), funiculare, încărcătoare, cap procesor, semiremorci, etc.),

b) Achiziția de echipamente noi pentru efectuarea lucrărilor de conducere și îngrijire a arboretelor (motounelte, motoferastraie, tractoare specializate, etc.),

c) Achiziția de utilaje noi pentru tocarea lemnului,

d) Echipamente de management al riscului (ex. pentru prevenirea și stingerea incendiilor) sau pentru monitorizarea managementului forestier (ex. camere supraveghere, senzori de mișcare/sunet, etc.),

e) Achiziționarea sau utilizarea unor programe informatice pentru gestionarea echipamentelor/utilajelor achiziționate și/sau gestionarea proceselor de exploatare, transport și depozitare a materialului lemnos.

Operatorii economici sunt eligibili pentru investițiile precizate la lit.a), c) și e).

Ocoalele silvice sunt eligibile pentru investițiile precizate la lit.b), c) și d), cu excepția cazurilor în care acestea sunt atestate/reatestate ca operatori economici pentru activitatea de exploatare forestieră, caz în care sunt eligibile pentru toate categoriile de investiții precizate.

**6. Identificarea elementelor de referință relevante (GAEC relevante, cerințe statutare de management (SMR) și alte cerințe obligatorii stabilite de legislația națională și cea a Uniunii), după caz, descrierea obligațiilor relevante specifice în temeiul SMR și explicația cu privire la modul în care angajamentul depășește cerințe obligatorii (prevăzute la Art. 28 (5) și Art. 70 (3) și la Art. 72 (5))**

**-**

**7. Forma și rata suportului/sume/metode de calcul**

|  |
| --- |
| **Form of support**  Grant  **Type of payment**  ◼ reimbursement of eligible costs actually incurred by a beneficiary □ unit costs □ lump sum □ flat rate financing  **Intervalul ratelor de sprijin la nivel de beneficiar**  Intensitatea ajutoarelor se limitează la 70 % din costurile eligibile.  Valoarea maximă a sprijinului pentru operatori economici este de 500.000 euro.  Valoarea maximă a sprijinului pentru ocoale silvice este de 250.000 euro.  Beneficiarii ocoale silvice, în calitate de operatori economici, pot solicita în plus și sprijinul aferent acestora.  Valoarea medie a sprijinului public este de cca. 350.000 euro/proiect. |

**8. Informații privind ajutorul de stat**

**Intervenția nu intră în domeniul de aplicare al articolului 42 din TFUE și face obiectul evaluării ajutorului de stat:**

● **Da**

**○** Nu

○ Mixt – activitățile sprijinite pot depăși sau nu preverile art. 42 din TFUE

**Tipul instrumentului de ajutor de stat utilizat pentru conformitate:**

○ Notificare ○ GBER ● ABER ○ de minimis

Dacă e „Notificare”: Numărul SA: .....

**Suma FEADR** (€): 29.750.000

**Contribuția națională** (€): 5.250.000

**Cofinanțare națională adițională** (€): -

**9. Informații suplimentare specifice tipului de intervenție**

|  |
| --- |
| **Ce nu este eligibil pentru sprijin?**  **Cheltuieli neeligible:**  (a) Costurile conexe contractelor de leasing, cum ar fi marja locatorului, costurile de refinanțare a dobânzilor, cheltuielile de regie și cheltuielile de asigurare,  (b) Capitalul circulant,  (c) Taxa pe valoarea adăugată (TVA) nu este eligibilă pentru ajutor, cu excepția cazului în care nu este recuperabilă în temeiul legislației naționale privind TVA-ul.  **Investiția conține irigații?**  ○ Da ● Nu |

**10. Conformitatea cu regulile OMC**

|  |
| --- |
| Intervenția se încadrează în „cutia verde” – conform celor prevăzute la secțiunea ”*Form and rate of support/premia/calculation methods*”. |

**11. Intensitatea sprijinului aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Ratei contribuției FEADR** | **Rata minimă** | **Rata maximă** |
| x | **Regiuni mai puțin dezvoltate** | **Art. 91(2)(a)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee | Art. 91(2)(b) |  | 20% | 80% |
| 🞎 | Regiunile de tranziție | Art. 91(2)(c) |  | 20% | 60% |
| 🞎 | **Alte regiuni** | Art. 91(2)(d) |  | 20% | 43% |
| x | **Alte regiuni**  Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art. 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | **Art. 91(3)(b)** | **80%** | **20%** | **80%** |

**12. Cuantum unitar planificat – Definiție**

| **Group** | **Planned Unit Amount** | **Type of Support** | **Contribution rate(s)** | **Type of Planned Unit Amount** | **Region(s)** | **Result Indicator(s)** |
| --- | --- | --- | --- | --- | --- | --- |
|  | 001 - Valoare medie pe proiect | Grant | 91(2)(a)-RO-85,00%  91(2)(d)-RO-80,00% | Medie |  | R.18; R.27 |

Explanation and justification related to the value of the unit amount

001 - Valoare medie pe proiect

|  |
| --- |
| Cuantumul unitar a fost stabilit ca medie a prețurilor de achiziție a utilajelor și echipamentelor vizate de intervenție, bazat pe analiza pieței și validat în urma consultărilor cu asociații ale potențialilor beneficiari. |