|  |  |
| --- | --- |
| **Denumirea intervenției** | Crearea/modernizarea infrastructurii rutiere de bază din spațiul rural |
| **Tipul de intervenție** | Investiții cf. art. 73 și art. 74 pentru irigații din R(UE) 2021/2115 |
| **Indicator de realizare** | O.22 Numărul de operațiuni sau unități care beneficiază de sprijin pentru infrastructuri |
| **Contribuția la intervențiile cu alocare obligatorie** | * Reînnoirea generațiilor ○ Da ○ **X Nu** * Mediu ○ Da ○ **X Nu** * LEADER ○ Da ○ **X Nu** |
| **Intervenția include plăți tranzitorii din PNDR 2014-2022** | * Da, în totalitate * Da, parțial   **X Nu** |

* + 1. **Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Rata contribuției FEADR aplicata** | **Rata Min** | **Rata**  **Max** |
| **x** | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regiunile de tranziție | Art. 85(2)(ba) |  | 20% | 60% |
| **x** | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

### **Aria teritorială de aplicabilitate**

**x National** ○ Regional ○ Național cu elemente regionale

**Scopul selectării regiunii la nivel NUTS**

**x NUTS 1 – național**

* + 1. **Obiective specifice și transversale conexe**

**OS8** - Promovarea ocupării forței de muncă, a creșterii economice, a egalității de gen, inclusiv a participării femeilor la agricultură, a incluziunii sociale și a dezvoltării locale în zonele rurale, inclusiv a bioeconomiei circulare și a silviculturii durabile

* + 1. **Nevoile la care răspunde intervenția**
* N. Sprijinirea dezvoltării durabile a zonelor montane din România
* N. Asigurarea infrastructurii de bază, accesului la TIC și servicii adecvate pentru îmbunătățirea calității vieții în zonele rurale
  + 1. **Indicatori de rezultat**

R.41 Conectarea Europei rurale: Ponderea populației rurale care beneficiază de un acces îmbunătățit la servicii și infrastructură grație sprijinului PAC

**5.3.6 Descrierea obiectivelor specifice și a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea** **cu alte intervenții/seturi de operațiuni din ambii Piloni și alte informații relevante**

Zonele rurale din România prezintă o deosebită importanță din punct de vedere economic, social și din punct de vedere al dimensiunii, diversității, resurselor naturale și umane pe care le dețin.

În conformitate cu definiția națională, zona rurală din România cuprinde 2.861 comune care acoperă 87,5% din teritoriu și 45% din populație.

Dezvoltarea economică și socială durabilă a zonei rurale este indispensabil legată de îmbunătățirea infrastructurii rurale și a serviciilor de bază.

Infrastructura rutieră neadecvată constituie un element important în apariția decalajului accentuat dintre zonele rurale și zonele urbane din România și care, cu atât mai mult, reprezintă o piedică în calea egalității de șanse și a dezvoltării socio-economice a zonelor rurale. Zonele rurale sunt caracterizate de populație în curs de îmbătrânire și puternică tendință de emigrare, în special a tinerilor.

În acest context, zona montană se distinge comparativ cu alte regiuni prin dezavantaje naturale (altitudine, climă), izolare față de căile de comunicație și prin dezavantaje structurale – grad ridicat de dispersare a gospodăriilor în cadrul unei localități, distanțe mari față de centrele decizionale și administrative, infrastructură de bază insuficient dezvoltată.

Zonele rurale din RO sunt afectate de lipsa sau deficiența infrastructurii, cu impact negativ asupra dezvoltării economice și a calității vieții.

Dezvoltarea, modernizarea și îmbunătățirea rețelei de drumuri de interes local, reprezintă o nevoie de bază pentru populația rurală. Accesul limitat la rețeaua de drumuri este reflectat într-un grad redus de atractivitate a spațiului rural atât pentru antreprenori, reprezentând o piedică în calea investițiilor, cât și pentru populație, afectând calitatea vieții.

Deficiențele ce decurg dintr-o infrastructură rutieră slab dezvoltată determină, de asemenea, decalaje de accesibilizare a formelor educaționale și culturale.

O infrastructură rutieră îmbunătățită va crea condiții de viață adecvate, o dezvoltare și revitalizare a economiei rurale asigurând totodată accesul la servicii de sănătate, sociale dar și educație, cultură.

Crearea și modernizarea infrastructurii rutiere locale, constituie elemente de bază pentru comunitatea rurală.

Acestea sunt necesare pentru a asigura condiții de sănătate, protecția mediului, accesibilitatea și, în general, condiții optime de trai. Infrastructura asigură, de asemenea, premisele pentru dezvoltarea unei economii rurale competitive.

Cantitatea și calitatea infrastructurii de transport (drumuri), bazate pe investițiile în domeniu, precum și gradul de acces la aceasta reflectă nivelul de civilizație, deopotrivă cu disponibilitatea de evoluție și creștere economică a unei zone.

Chiar dacă în ultimii ani, infrastructura rutieră în zonele rurale a fost susținută din fonduri naționale și europene, este încă subdezvoltată împiedicând creșterea economică și ocuparea forței de muncă.

Pentru o dezvoltare coerentă a zonelor rurale și reducerea riscului de finanțare a unor investiții fragmentate, în ceea ce privește infrastructura de drumuri, vor fi prioritizate acele investiții care au în vedere conectivitatea drumurilor și rolul multiplu al acestora către diverse căi de transport.

Rezultatul acestor investiții va fi o infrastructură rutieră de interes local, care va contribui la diminuarea tendințelor de declin social și economic și la îmbunătățirea nivelului de trai în zonele rurale.

**Principii de selecție**:

1. Principiul gradului de acoperire a populației deservite

2. Principiul conectivității în vederea asigurării legăturii cu principalele căi rutiere și alte căi de transport

3. Principiul rolului multiplu în sensul accesibilizării agenților economici, a zonelor turistice, a investițiilor sociale sau a altor investiții finanțate din fonduri europene

**Legislația europeană incidentă pentru această intervenție vizează**:

1. REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.

2. REGULAMENTUL (UE) 2021/2115 AL PARLAMENTULUI EUROPEAN ȘI AL CONSILIULUI din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013

3. REGULAMENTUL (UE) 2021/2116 AL PARLAMENTULUI EUROPEAN ȘI AL CONSILIULUI din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013

4. REGULAMENTUL DE PUNERE ÎN APLICARE (UE) 2021/2289 AL COMISIEI din 21 decembrie 2021 de stabilire a normelor de aplicare a Regulamentului (UE) 2021/2115 al Parlamentului European și al Consiliului în ceea ce privește prezentarea conținutului planurilor strategice PAC și sistemul electronic pentru schimbul securizat de informații

**Legislația națională incidentă pentru această intervenție vizează**:

1. Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, cu modificările și completările ulterioare

2. Ordonanța Guvernului nr. 43/1997 privind regimul drumurilor, cu modificările și completările ulterioare

3. Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice

**Valoarea sprijinului** va fi de maximum **1.000.000 euro/beneficiar**

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiari:**

1. Comunele (Unități Administrativ Teritoriale) și asociațiile acestora înființate conform legislației naționale în vigoare

**Condiții eligibilitate:**

1. Solicitantul trebuie să nu fie în incapacitate de plată

2. Investiția trebuie să se realizeze în spațiul rural

3. Solicitantul trebuie să facă dovada proprietății/administrării terenului/bunului pe care se realizează investiția

**Tip de sprijin (non-IACS) sau angajamente (IACS) și alte obligații**

**Acțiuni eligibile**:

**Investiții în active corporale**:

1. Construcția, extinderea și/sau modernizarea rețelei de drumuri de interes local

**Investiții în active necorporale**:

1. Costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, pentru obținerea avizelor și autorizațiilor necesare, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj, și în limita a 5% pentru proiectele care prevăd simpla achiziție, după caz

2. Cheltuieli cu achiziționarea sau dezvoltarea de software și achiziționarea de brevete, licențe, drepturi de autor, mărci, etc, după caz

**5.3.7 Tipul și intensitatea sprijinului**

|  |  |  |
| --- | --- | --- |
|  | **Dacă intervenția este NON IACS** |  |
| **Forma sprijinului** | * + - * Grant |  |
| **Tipul sprijinului** | Rambursarea costurilor eligibile efectiv suportate de către beneficiar. |  |
| **Rata sprijinului** | Intensitatea sprijinului public nerambursabil va fi raportată la costurile eligibile per proiect și va fi de maximum:   * **100 %** din costurile eligibile |  |

**5.3.8 Informații legate de ajutorul de stat**

Intervenția depășește prevederile art. 42 din TFUE:   
○ Da

**X Nu**

○ Mixt – activitățile sprijinite pot depăși sau nu preverile art. 42 din TFUE

Tipul instrumentului de ajutor de stat utilizat pentru conformitate:

○ Notificare ○ GBER ○ ABER ○ de minimis

Dacă e ”Notificare” numărul SA: N/A

Suma FEADR (€):

Cofinanțare națională (€):

Cofinanțare națională adițională (€)

**5.3.9 Informații suplimentare specifice tipului de intervenție**

|  |  |
| --- | --- |
| Cheltuielile neeligibile generale vor fi menționate în secțiunea 4.7 Elemente comune pentru dezvoltarea rurală și tipurile de intervenții sectoriale | |
| **Intervenția conține investiții în irigații?**  Da  **X** **Nu** | |
| **Pentru investiții în irigații**:  Distincție între investiții de îmbunătățire a:   * unei instalații de irigații existente sau a unui element al infrastructurii de irigații * și -investiții mărire netă a suprafeței irigate (“new irrigation”). |  |

**5.3.10 Evaluarea conformității cu regulile OMC**

**X Cutia verde**

Intervenția este în conformitate cu alineatul 11 din anexa 2 la Acordul OMC privind agricultura.

Sprijinul acordat în cadrul intervenției nu are efecte de denaturare a comerțului.

**Intervenții privind managementul riscului**

N/A

**5.3.11 Cuantum unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoare medie a sprijinului public per proiect **985 000 Euro** |
| **Tipul sprijinului** | **○** grant |
| **Tipul cuantumului unitar planificat** | **○** medie |
| **Valoarea pentru primul an** |  |
| **Indicator de realizare** | O.22 Numărul de operațiuni sau unități care beneficiază de sprijin pentru infrastructuri |
| **Explicații și justificări legate de cuantumul unitar planificat** | Pe baza experienței în implementarea investițiilor similare din perioada de programare anterioară. |
| **Regiuni** | N/A |
| **Rata contribuției** |  |
| **Indicator de rezultat** | R.41 Conectarea Europei rurale: Ponderea populației rurale care beneficiază de un acces îmbunătățit la servicii și infrastructură grație sprijinului PAC |
| **Cheltuieli preluate pe tranziție din PNDR 2014-2022** | N/A |