|  |  |
| --- | --- |
| **Denumirea intervenției** | Înființarea sistemelor de irigații |
| **Tipul de intervenție** | Investiții cf. art. 73 și art. 74 pentru irigații din R(UE) 2021/2115. |
| **Indicator de realizare** | O.20 Numărul de operațiuni sau unități care beneficiază de sprijin pentru investiții productive în cadrul fermei |
| **Contribuția la intervențiile cu alocare obligatorie** | * Reînnoirea generațiilor ○ Da ○ **X Nu** * Mediu ○ Da ○ **X Nu** * LEADER ○ Da ○ **X Nu** |
| **Intervenția include plăți tranzitorii din PNDR 2014-2022** | * Da, în totalitate * Da, parțial   **X Nu** |

* + 1. **Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Rata contribuției FEADR aplicata** | **Rata Min** | **Rata**  **Max** |
| **x** | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regiunile de tranziție | Art. 85(2)(ba) |  | 20% | 60% |
| **x** | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

### **Aria teritorială de aplicabilitate**

**x National** ○ Regional ○ Național cu elemente regionale

**Scopul selectării regiunii la nivel NUTS**

**x NUTS 1 – național**

* + 1. **Obiective specifice și transversale conexe**

**OS2** - Îmbunătățirea orientării spre piață și sporirea competitivității fermelor pe termen scurt și pe termen lung, inclusiv punerea unui accent mai puternic pe cercetare, tehnologie și digitalizare

* + 1. **Nevoile la care răspunde intervenția**
* N. Modernizarea și restructurarea exploatațiilor mici/mijlocii, în special fermele de familie, prin investiții pentru îmbunătățirea productivității
* N. Creșterea investițiilor în agricultura de precizie, digitalizare, ca instrumente esențiale pentru sustenabilitatea sectorului agricol și pentru creșterea competitivității
  + 1. **Indicatori de rezultat**

R.9 Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor

**5.3.6 Descrierea obiectivelor specifice și a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea** **cu alte intervenții/seturi de operațiuni din ambii Piloni și alte informații relevante**

La nivelul României există un număr total al exploatațiilor agricole de 3.422.030 ce deservesc o suprafață agricolă de aproximativ 12,502 mil ha.

Având în vedere slaba adaptare a infrastructurii existente la noile structuri agricole, sectorul rămâne vulnerabil la condițiile climatice (alternanță secetă și inundații frecvente), cu efecte economice semnificative asupra viabilității economice pe termen lung a fermelor.

Această problemă devine mult mai acută în contextul încălzirii globale, a frecvenției fenomenelor climatice și a creșterii suprafetelor agricole afectate de secetă.

În contextul scenariilor climatice pe termen mediu și lung, conform cărora se așteaptă creșteri ale temperaturii medii anuale, se vor amplifica accidentele climatice datorate modificărilor climatice globale și care vor impune/solicita utilizarea irigațiilor ca măsură tehnologică de reducere a impactelor productive negative, nu numai ca măsură de asigurarea a consumurilor specifice productive de apă.

În vederea adaptării la efectele schimbărilor climatice și îmbunătățirea rezilienței mediului la acestea, este necesară înființarea sitemelor eficiente de irigații, sprijinirea utilizării agriculturii de precizie, adoptarea de măsuri pentru managementul riscului și informarea fermierilor cu privire la cele mai bune practici agricole, spre exemplu cu privire la soiurile utilizate (tolerante la secetă) sau consumul de apă și menținerii umidității solului.

În vederea adaptării la efectele schimbărilor climatice, pentru protecția mediului și din motive de competitivitate, este necesară sprijinirea sistemelor de irigații, care să asigure utilizarea eficientă a apei, prin folosirea de tehnologii moderne cu un consum redus de apă la nivelul fermei și o cât mai mică presiune asupra corpurilor de apă.

Suprafața irigată efectiv variază de la an la an, din diferite cauze, cum ar fi: condițiile meteo, lipsa capitalului pentru investiții în crearea sistemelor de irigații, lipsa bazinelor locale de acumulare a apei, precum și costul apei din cauza liberalizării prețurilor energiei electrice/carburanților.

Investițiile în sistemele de irigații sunt necesare pentru a reduce dependența producției agricole de condițiile meteorologice, pentru a mări competitivitatea agricultorilor, precum și pentru a ajuta sectorul să facă faţă provocărilor pe termen lung generate de schimbările climatice.

**Principii de selecție:**

1. Principiul suprafețelor deservite

2. Principiul utilizării soluțiilor digitale și/sau operatiuni legate de agricultura de precizie

3. Principiul prioritizării investițiilor realizate în zonele cu potential irigabil

**Legislația europeană incidentă pentru această intervenție vizează:**

1. REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize

2. REGULAMENTUL (UE) 2021/2115 AL PARLAMENTULUI EUROPEAN ȘI AL CONSILIULUI din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013

3. REGULAMENTUL (UE) 2021/2116 AL PARLAMENTULUI EUROPEAN ȘI AL CONSILIULUI din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013

4. REGULAMENTUL DE PUNERE ÎN APLICARE (UE) 2021/2289 AL COMISIEI din 21 decembrie 2021 de stabilire a normelor de aplicare a Regulamentului (UE) 2021/2115 al Parlamentului European și al Consiliului în ceea ce privește prezentarea conținutului planurilor strategice PAC și sistemul electronic pentru schimbul securizat de informații

**Legislația națională incidentă pentru această intervenție vizează**:

1. Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, cu modificările și completările ulterioare

2. Legea nr. 107 din 25 septembrie 1996 legea apelor, cu modificările și completările ulterioare

3. Legea nr. 138 din 27 aprilie 2004 îmbunătățirilor funciare, cu modificările și completările ulterioare

4. Codul Fiscal, aprobat cu modificări și completări prin Legea nr. 571/2003, cu modificările și completările ulterioare

5. Legea nr. 50/1991, privind autorizarea lucrărilor de construcții, republicată, cu modificările şi completările ulterioare

6. Legea nr. 31/1990 privind societăţile comerciale – Republicată, cu modificările și completările ulterioare

7. Legea nr. 1/2000 pentru reconstituirea dreptului de proprietate asupra terenurilor agricole și celor forestiere, solicitate potrivit prevederilor legii fondului funciar nr. 18/1991 și al legii nr. 169/1997

8. „Managementul bazinelor hidrografice stabilit în conformitate cu Directiva cadru privind apa – Directiva 2000/60/CE”, cu modificările și completările ulterioare, aprobate conform legislației naționale

**Valoarea sprijinului** va fi de maximum **500.000 euro/beneficiar**

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiari:**

1. Fermieri și formele asociative ale acestora, cu excepția persoanelor fizice

**Condiții eligibilitate:**

1. Solicitantul să facă dovada deținerii terenului/activului fizic aferent investiției, iar în cazul în care terenul se află în proprietatea statului/unităților administrativ teritoriale, să prezinte acordul administratorului acestuia pentru realizarea investiției

2. Solicitantul va prevede contorizarea apei în cadrul investiției

3. Investiția este în conformitate cu planurile de gestionare a bazinelor hidrografice aferente Directivei Cadru Apa pentru suprafețele vizate și cu programul relevant de măsuri, dacă este cazul

4. În cazul investiției în crearea sau extinderea unui bazin de colectare și stocare a apei în scopul irigării, solicitantul va demonstra că aceasta nu are un impact negativ semnificativ asupra mediului

5. Viabilitatea economică a investiției trebuie să fie demonstrată în baza documentației tehnico-economice

6. Solicitantul trebuie să demonstreze asigurarea cofinanțării investiției

7. Investiția vizează suprafețe de teren agricol care nu sunt deservite de o infrastructură de irigații existentă, aflată în administrarea/proprietatea ANIF/FOUAI/OUAI

8. Evaluarea corpului de apă nu a identificat ca nesatisfăcătoare starea acestuia, în planul corespunzător de management al bazinului hidrografic din motive legate de cantitatea de apă

9. O analiză de impact asupra mediului arată că investiția nu va avea niciun impact negativ semnificativ asupra mediului. Analiza impactului asupra mediului va fi realizată sau aprobată de către autoritatea competentă și se poate referi și la grupuri de exploatații

**Tip de sprijin (non-IACS) sau angajamente (IACS) și alte obligații**

**Acțiuni eligibile**:

***Investiții în active corporale:***

1. Înființarea sistemelor de irigații, inclusiv montarea sistemelor de contorizare a apei, construcția/modernizarea bazinelor de colectare și stocare a apei de irigat

***Investiții în active necorporale****:*

1. Costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, pentru obținerea avizelor și autorizațiilor necesare, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj, și în limita a 5% pentru proiectele care prevăd simpla achiziție, după caz

2. Cheltuieli cu achiziționarea sau dezvoltarea de software și achiziționarea de brevete, licențe, drepturi de autor, mărci, etc, după caz

**5.3.7 Tipul și intensitatea sprijinului**

|  |  |  |
| --- | --- | --- |
|  | **Dacă intervenția este NON IACS** |  |
| **Forma sprijinului** | * + - * Grant |  |
| **Tipul sprijinului** | Rambursarea costurilor eligibile efectiv suportate de către beneficiar. |  |
| **Rata sprijinului** | Intensitatea sprijinului public nerambursabil va fi raportată la costurile eligibile per proiect și va fi de maximum:   * **65 %** din costurile eligibile |  |

**5.3.8 Informații legate de ajutorul de stat**

Intervenția depășește prevederile art. 42 din TFUE:   
○ Da

**X Nu**

○ Mixt – activitățile sprijinite pot depăși sau nu preverile art. 42 din TFUE

Tipul instrumentului de ajutor de stat utilizat pentru conformitate:

○ Notificare ○ GBER ○ ABER ○ de minimis

Dacă e ”Notificare” numărul SA: N/A

Suma FEADR (€):

Cofinanțare națională (€):

Cofinanțare națională adițională (€)

**5.3.9 Informații suplimentare specifice tipului de intervenție**

|  |  |
| --- | --- |
| Cheltuielile neeligibile generale vor fi menționate în secțiunea 4.7 Elemente comune pentru dezvoltarea rurală și tipurile de intervenții sectoriale | |
| **Intervenția conține investiții în irigații?**  **X Da**  Nu | |
| **Pentru investiții în irigații**:  Distincție între investiții de îmbunătățire a:   * unei instalații de irigații existente sau a unui element al infrastructurii de irigații * și -investiții mărire netă a suprafeței irigate (“new irrigation”). | **În cazul investițiilor în îmbunătățirea instalațiilor de irigații existente, care este economia potențială de apă solicitată?**  ***2 %***  **În cazul investițiilor în îmbunătățirea instalațiilor de irigații existente (care afectează corpul de apă al căror status este mai puțin decât bun) care sunt cerințele privind o reducere efectivă a consumului de apă?**  ***2 %*** |

**5.3.10 Evaluarea conformității cu regulile OMC**

**X Cutia verde**

Intervenția este în conformitate cu alineatul 11 din anexa 2 la Acordul OMC privind agricultura.

Sprijinul acordat în cadrul intervenției nu are efecte de denaturare a comerțului.

**Intervenții privind managementul riscului**

N/A

**5.3.11 Cuantum unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoare medie a sprijinului public per proiect **490 000 Euro** |
| **Tipul sprijinului** | **○** grant |
| **Tipul cuantumului unitar planificat** | **○** medie |
| **Valoarea pentru primul an** |  |
| **Indicator de realizare** | O.20 Numărul de operațiuni sau unități care beneficiază de sprijin pentru investiții productive în cadrul fermei |
| **Explicații și justificări legate de cuantumul unitar planificat** | Nu există experiență în implementarea unor investiții similare din perioada de programare anterioară, motiv pentru care s-a considerat că valoarea cuantumului unitar planificat va fi apropiat de valoarea maximă eligibilă a sprijinului. |
| **Regiuni** | N/A |
| **Rata contribuției** |  |
| **Indicator de rezultat** | R.9 Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor |
| **Cheltuieli preluate pe tranziție din PNDR 2014-2022** | N/A |