|  |  |
| --- | --- |
| **Denumirea intervenției** | LEADER - Dezvoltarea locală plasată sub responsabilitatea comunității |
| **Tipul de intervenție** | Cooperare (articolul 77 alin. (1), lit. (b) din proiectul de regulament privind PS PAC) |
| **Indicator de realizare** | O.31 Numărul de strategii de dezvoltare locală (LEADER) care beneficiază de sprijin |
| **Contribuția la intervențiile cu alocare obligatorie** | * Reînnoirea generațiilor ○ Da **X Nu** * Mediu ○ Da **X Nu** * LEADER  **X Da** ○ Nu |
| **Intervenția include plăți tranzitorii din PNDR 2014-2022** | * Da, în totalitate * Da, parțial   **X Nu** |

**5.3.1.Aria teritorială de aplicabilitate**

x **Naţional** ○ Regional ○ National cu elemente regionale

**Scopul selectării regiunii la nivel NUTS**

x **NUTS 3 - național**

**Descrierea domeniul de aplicare teritorială**

**Teritoriul eligibil LEADER compus din UAT comune și UAT orașe mici cu o populație mai mică de 20.000 locuitori.**

**5.3.2. Obiective specifice și transversale conexe**

**OS8** - Promovarea ocupării forței de muncă, a creșterii, a incluziunii sociale și a dezvoltării locale în zonele rurale, inclusiv a bioeconomiei și a silviculturii durabile

Obiectiv transversal al modernizării sectorului prin stimularea și împărtășirea cunoștințelor, prin promovarea inovării și a digitalizării în agricultură și în zonele rurale și prin încurajarea adoptării acestor măsuri.

**5.3.3. Nevoile la care răspunde intervenția**

* N...... Creșterea numărului de locuri de muncă în sectorul neagricol în zonele rurale
* N..... Sprijinirea dezvoltării locale sub responsabilitatea comunității
* N.... Asigurarea infrastructurii de bază, accesului la TIC şi servicii adecvate pentru îmbunătățirea calității vieții în zonele rurale
* N..... Sprijinirea activităților neagricole pentru creșterea veniturilor alternative pentru populația rurală
* N..... Reducerea sărăciei, promovarea incluziunii sociale şi a nediscriminării
* N.... Conservarea și valorificarea durabilă a patrimoniului natural şi cultural, material şi imaterial

**5.3.4. Indicatori de rezultat**

R.38 Acoperirea LEADER

Având în vedere că LEADER este o inițiativă de jos în sus, contribuțiile preconizate ale acestei intervenții la rezultatele și obiectivele PNS nu pot fi stabilite înainte de selectarea SDL. După selectarea SDL, la indicatorii de rezultat existenți în PNS se va adăuga contribuția preconizată în SDL-uri și se vor putea introduce indicatori de rezultat suplimentari, în cazul în care nu există alte intervenții care să contribuie la aceștia.

**5.3.5. Descrierea obiectivelor specifice şi a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni şi alte informații relevante**

Intervenția LEADER este o inițiativă colectivă pentru sprijinirea comunităților rurale, care se concretizează într-o Strategie de Dezvoltare Locală ce urmărește construirea unei identități locale și utilizarea resurselor locale într-un mod care să răspundă cel mai bine nevoilor din teritoriu.

LEADER - Dezvoltarea locală plasată sub responsabilitatea comunității se materializează prin:

• implementarea operațiunilor selectate în cadrul strategiei, incluzând activitățile de cooperare și pregătirea acestora;

• gestionarea, monitorizarea și evaluarea strategiei, precum și animarea acesteia, inclusiv facilitarea schimburilor între părțile interesate.

Fiecare Strategie de Dezvoltare Locală trebuie să conțină următoarele elemente (în conformitate cu art. 32 din Regulamentul (UE) nr. 1060/2021):

a. Prezentarea teritoriului și a populației care fac obiectul strategiei;

b. Analiza nevoilor de dezvoltare și a potențialului zonei (Analiza SWOT);

c. Componența parteneriatului și procesul de implicare a comunității în dezvoltarea strategiei respective;

d. Obiectivele strategiei și logica intervențiilor (inclusiv indicatorii care asigură îndeplinirea obiectivelor), cu descrierea caracterului integrat și inovator al Strategiei și a complementarității și/ sau contribuției la obiectivele altor strategii relevante (naționale, sectoriale, regionale, județene etc.);

e. Prezentarea intervențiilor planificate pentru îndeplinirea obiectivelor SDL, inclusiv a activităților de cooperare cu alte parteneriate. Fiecare strategie poate să conțină, de asemenea, tipuri de operațiuni care urmează să fie finanțate din fiecare fond implicat în mecanismul multi-fond;

f. Planul de finanțare al strategiei și, dacă este cazul, alocarea planificată din FEADR și din partea fiecărui program în cauză;

g. Descrierea planului de acțiune;

h. Organizarea viitorului GAL - Descrierea mecanismelor de gestionare, monitorizare și evaluare a strategiei, inclusiv descrierea mecanismelor de evitare a posibilelor conflicte de interese conform legislației naționale și a procedurii de evaluare și selecție a proiectelor depuse în cadrul SDL;

Următoarele sarcini sunt îndeplinite în mod exclusiv de către Grupurile de Acțiune Locală:

(a) consolidarea capacității actorilor locali de a dezvolta și implementa operațiuni;

(b) elaborarea unei proceduri și a unor criterii de selecție nediscriminatorii și transparente, care să evite conflictele de interese și să garanteze că niciun grup individual de interese nu controlează deciziile de selecție;

(c) pregătirea și publicarea cererilor de propuneri;

(d) selectarea operațiunilor, stabilirea cuantumului sprijinului și prezentarea propunerilor către organismul responsabil pentru verificarea finală a eligibilității înainte de aprobare, verificarea conformității cererilor de plată;

(e) monitorizarea progreselor înregistrate în direcția atingerii obiectivelor strategiei;

(f) evaluarea implementării strategiei.

GAL-urile se vor implica activ în etapa de implementare și monitorizare a proiectelor selectate pentru a se asigura de atingerea obiectivelor și îndeplinirea indicatorilor.

Grupul de Acțiune Locală poate avea statut de beneficiar și poate implementa operațiuni în conformitate cu strategia, cu condiția ca Grupul de Acțiune Locală să se asigure că principiul separării funcțiilor este respectat.

La selecția SDL vor fi urmărite o serie de principii care vizează:

- calitatea parteneriatului;

- acoperirea teritorială;

- performanța/experiența anterioară a GAL-urilor;

- calitatea Strategiei de Dezvoltare Locală (includerea intervențiilor cu valoare adăugată care contribuie la dezvoltarea teritoriului);

- caracterul multisectorial al strategiei.

Abordarea LEADER se bazează pe inițiative locale care combină soluții ce răspund problematicii identificate la nivelul comunităților locale, reflectate în acțiuni specifice acestor nevoi și finanțarea proiectelor cu o valoare de maximum 200.000 euro.

Această intervenție va continua să ofere sprijin financiar pentru crearea și dezvoltarea de microîntreprinderi și investiții în infrastructura la scară mică, exploatarea potențialului istoric și cultural și sprijin pentru locuitorii din zonele acoperite de Strategiile de Dezvoltare Locală. În plus față de cele menționate, inițiativele pot viza și următoarele:

- Intervenții în domeniul agricol, agro-alimentar și neagricol;

- Investiții în economia circulară / gestionarea deșeurilor / ecologizare;

- Intervenții privind energia verde / regenerabilă;

- Activități educative / consiliere, cu respectarea condițiilor privind demarcarea și complementaritatea;

- Activități de susținere a patrimoniului local material și imaterial, clasificat și neclasificat;

- Activități de mediu;

- Acțiuni de consolidare a GAL-urilor ca centre de resurse locale;

- Investiții în infrastructura socială și în domeniul sănătății;

- Investiții în infrastructura locală;

- Acțiuni privind dezvoltarea/modernizarea de cooperative agricole și acțiuni care sprijină asocierea;

- Activități ale start-up-urilor neagricole - în baza unui plan de afaceri; în acest caz sprijinul este limitat la cuantumul maxim de 70.000 EUR/plan de afaceri și poate fi diferențiat în funcție de criteriile obiective ale GAL;

- etc.;

În cadrul Strategiilor de Dezvoltare Locală pot fi implementate proiecte tip umbrelă – definite ca proiecte cu un scop/obiectiv comun, care cuprind mai multe sub-proiecte cu o valoare prestabilită. Proiectul de tip umbrelă va avea ca beneficiar direct GAL-ul, care stabilește obiectivul proiectului, criteriile de admisibilitate, domeniul specific și se ocupă de evaluarea, selectarea sub-proiectelor și efectuarea plăților în calitate de promotor al proiectului.

În cadrul Strategiilor de Dezvoltare Locală poate fi sprijinit conceptul de ”Sate inteligente”, care presupune proiecte de dezvoltare inteligentă a satelor ce vizează valorificarea cunoștințelor comunităților locale pentru a identifica soluții utilizând tehnologia și inovarea în scopul îmbunătățirii calității vieții în mediul rural în domenii precum reducerea depopulării și a handicapurilor demografice, îmbunătățirea calității serviciilor locale în domeniul sănătății și a siguranței cetățenilor, tranziția către o economie circulară, cu emisii reduse de carbon sau digitalizarea socială/ administrativă/educațională etc..

**Legislația europeană incidentă pentru această intervenție vizează:**

- REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.

- REGULAMENTUL (UE) 2021/2115 AL PARLAMENTULUI EUROPEAN ȘI AL CONSILIULUI din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013.

- REGULAMENTUL (UE) 2021/2116 AL PARLAMENTULUI EUROPEAN ȘI AL CONSILIULUI din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013.

**Legislația națională incidentă pentru această intervenție vizează:**

-Codul Fiscal, aprobat cu modificări și completări prin Legea nr. 571/2003, cu modificările și completările ulterioare.

- Ordonanța nr. 26/2000 cu privire la asociații și fundații.

- Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.

- Legea nr. 346/ 2004 privind stimularea înființării și dezvoltării întreprinderilor mici și mijlocii.

**Complementaritate și evitarea dublei finanțări**

Intervențiile LEADER sunt complementare cu intervențiile din PNS, demarcarea cu acestea se realizează la nivel de tip de beneficiar/mărimea exploatației/acțiuni sprijinite/valoarea proiectului.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiari eligibili**

**GAL-uri** formate din reprezentanți ai intereselor socioeconomice locale ale sectoarelor public și privat, în care niciun grup individual de interese nu controlează procesul decizional.

**Condiții de eligibilitate**

1. LEADER se aplică în teritorii coerente cu o populație și cu o suprafață care să asigure viabilitatea GAL și utilizarea eficientă a fondurilor, reprezentate de Unități Administrativ Teritoriale - comune și Unități Administrativ Teritoriale - orașe mici cu o populație de maximum 20.000 de locuitori. GAL-urile trebuie să reprezinte un teritoriu cu o populație de cel puțin 10.000 de locuitori, având în vedere densitatea redusă a populației în zona Delta Dunării, pentru această zonă se va accepta un prag minim de 5.000 locuitori. Ponderea populației din mediul urban nu poate depăși 50% din totalul populației reprezentate de GAL;

2. Teritoriul acoperit de GAL trebuie să fie omogen din punct de vedere al suprafeței acoperite (teritoriul trebuie sa fie continuu, cu excepția cazurilor când se interpune un oraș mai mare de 20.000 loc.) și strategic (nevoi sau oportunități comune identificate la nivel teritorial/sub-sector de activitate dominant similar);

3. Pe teritoriul eligibil LEADER va fi prezent un singur GAL pentru evitarea suprapunerii mai multor GAL-uri. Prezența aceleiași localități (oraș/comună) în mai mult de un GAL nu este permisă;

4. Coerența Strategiilor de Dezvoltare Locală reprezintă un criteriu obligatoriu de îndeplinit, care va fi evaluat pe baza secțiunilor SDL, conform art. 32 din Regulamentul (UE) nr. 1060/2021. Această evaluare vizează logica intervenției, complementaritatea/demarcarea cu alte programe de finanțare, capacitatea administrativă de a implementa strategia, inclusiv capacitatea de monitorizare și evaluare a acesteia etc..

Cheltuieli neeligibile în cadrul strategiilor:

• Intervenții aferente Pilonului I;

• Intervențiile aferente art. 70, 71 și 72 din Regulamentul privind PS PAC;

• Managementul riscurilor;

Cheltuielile neeligibile generale vor fi menționate în secțiunea 4.7 Elemente comune pentru dezvoltarea rurală și tipurile de intervenții sectoriale.

**Tip de sprijin (non-IACS) sau angajamente (IACS) și alte obligații**

Non IACS

**5.3.7. Tipul și intensitatea sprijinului**

|  |  |  |
| --- | --- | --- |
|  | **Dacă intervenția este NON IACS** |  |
| **Forma sprijinului** | * + - * Grant |  |
| **Tipul sprijinului** | Grant  (a) rambursarea costurilor eligibile efectiv suportate de către beneficiar;  (b) costuri unitare;  (c) sume forfetare;  (d) finanțare la rate forfetare;  Tipurile de sprijin sub forma costurilor unitare, sumelor forfetare și finanțării la rate forfetare vor fi stabilite în baza datelor istorice verificate ale beneficiarilor individuali aferente perioadei de programare 2014-2020. |  |
| **Rata sprijinului** | Intensitatea sprijinului poate fi de maximum 100% pentru:  - Implementarea operațiunilor selectate în cadrul strategiei, incluzând activitățile de cooperare și pregătirea acestora și  - Gestionarea, monitorizarea și evaluarea strategiei, precum și animarea acesteia, inclusiv facilitarea schimburilor între părțile interesate.  În cazul investițiilor finanțate prin SDL, se limitează rata maximă de sprijin în conformitate cu prevederile art. 73 din Regulamentul privind PS PAC. |  |
| **Additional explanation** | Sprijinul pentru gestionarea, monitorizarea și evaluarea strategiei, precum și animarea acesteia, inclusiv facilitarea schimburilor între părțile interesate nu depășește 25% din contribuția publică totală la strategie.  Pentru toate tipurile de proiecte, beneficiarii pot solicita plata unui avans în conformitate cu prevederile naționale privind acordarea acestuia. |  |

**5.3.8. Informații legate de ajutorul de stat**

Intervenția este în afara domeniului de aplicabilitate a Art. 42 din TFUE și face obiectul evaluării ajutorului de stat:

○ Da

○ Nu

**x Mixt** – activitățile sprijinite pot depăși sau nu prevederile art. 42 din TFUE

Activitățile care nu intră în domeniul de aplicare al articolului 42 din TFUE și care nu denaturează concurența, vor face obiectul evaluării specifice ajutorului de minimis.

Tipul instrumentului de ajutor de stat utilizat pentru conformitate:

○ Notificare ○ GBER ○ ABER **x de minimis**

**5.3.9. Informații suplimentare specifice tipului de intervenție**

**În cazul Art. 71, OI 27**

|  |  |
| --- | --- |
| **Valoarea adăugată a intervenției LEADER** | Valoarea adăugată a LEADER reiese din faptul că strategiile trebuie să promoveze inovarea și să reflecte modalitatea în care aceasta este abordată în cadrul proceselor și activităților specifice.  LEADER, ca abordare inovatoare, bazată pe cooperare și implementată într-o anumită regiune, generează valoare adăugată în respectiva regiune în special datorită implicării de jos în sus a populației și a participării integrate a reprezentanților sectoarelor economice.  Valoarea adăugată a abordării LEADER derivă din acele inițiative locale care combină soluții ce răspund problematicii existente la nivelul comunităților locate, reflectate în acțiuni specifice pentru soluționarea acestor nevoi. Colaborarea între partenerii publici și privați oferă posibilitatea actorilor locali să conlucreze în folosul comunităților rurale, iar acest tip de abordare strategică trebuie susținută și dezvoltată, GAL-urile reprezentând soluția concretă de creștere a calității vieții și dezvoltare economică, socială și culturală a spațiului rural prin implicarea pe termen lung a cetățenilor în deciziile strategice ale teritoriilor acoperite de parteneriat. |
| **Descrierea modalității în care cerințele și principiile specifice abordării LEADER vor fi asigurate prin intervenție** | Valoarea adăugată a SDL poate fi generată atât de caracterul inovator al intervenției LEADER, cât și de impactul generat de aceasta la nivelul respectivului teritoriu. Cuantificarea valorii adăugate se va realiza cu ajutorul indicatorilor specifici propuși în fiecare SDL. |
| **Este planificat mecanismul multi-fond?** | **x DA**  **○** NU  Este prevăzută posibilitatea aplicării mecanismului multi-fond, cu componentă FSE+, prin includerea în SDL a intervențiilor prin care se asigură accesul copiilor săraci la tabere de creație și sport și/sau sprijin pentru copii ai căror părinți sunt plecați în afara țării pentru muncă, în baza nevoilor identificate la nivel local.  Autoritățile de management competente definesc criteriile de selecție a acestor strategii și înființează un comitet mixt pentru toate fondurile în cauză, pentru selectarea, aprobarea și monitorizarea strategiilor selectate. FEADR este fondul principal din care se vor sprijini toate costurile de pregătire, gestiune și animare menționate la articolul 34 alineatul (1) literele (a) și (c), în legătură cu aceste strategii, din Reg. (UE) nr. 1060/2021.  Decizia de aprobare a unei strategii stabilește alocarea aferentă fiecărui fond și program în cauză și prevede responsabilitățile în ceea ce privește sarcinile de gestiune și control din cadrul programului sau al programelor.  Dezvoltarea locală plasată sub responsabilitatea comunității susținută din fondurile FEADR și FSE+ se realizează în cadrul uneia sau mai multor priorități ale programului sau programelor relevante, în conformitate cu normele specifice fondurilor în cauză.  Autoritățile de management competente finalizează prima rundă de selecție a strategiilor și se asigură că Grupurile de Acțiune Locală selectate își pot îndeplini sarcinile stabilite la articolul 33 alineatul (3) în termen de 12 luni de la data deciziei prin care se aprobă programul sau, în cazul strategiilor sprijinite de mai multe fonduri, în termen de 12 luni de la data deciziei prin care se aprobă ultimul program în cauză. |
| **Va fi aplicată varianta “lead fund “?** | ○ DA  **x NU** |

**5.3.10. Evaluarea conformității cu regulile OMC**

**X Green Box**

Intervenție în conformitate cu alineatul 11 din anexa 2 la Acordul OMC privind agricultura. Sprijinul acordat în cadrul intervenției nu are efecte de denaturare a comerțului.

**5.3.11. Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Ratei contribuției FEADR** | **Rata minimă** | **Rata maximă** |
| x | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regiunile de tranziție | Art. 85(2)(ba) |  | 20% | 60% |
| 🞎 | Alte regiuni | Art. 85(2)(d) | 43% | 20% | 43% |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| x | **Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art. 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR** | **Art. 85(3)(a)** |  | **20%** | **80%** |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

**5.3.12. Cuantumul unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Media valorii Strategiilor de Dezvoltare Locală (referitoare la contribuția publică aferentă intervențiilor specifice FEADR) |
| **Tipul sprijinului** | **○** grant |
| **Tipul cuantumului unitar planificat** | **○** medie  Cuantumul unitar nu poate fi uniform deoarece valorile SDL vor fi diferite în funcție de dimensiunea GAL. |
| **Valoarea pentru primul an** |  |
| **Indicator de realizare** | O.31 Numărul strategiilor de dezvoltare locală |
| **Explicații și justificări legate de cuantumul unitar planificat** | Pe baza experienței în implementarea Strategiilor de Dezvoltare Locală în perioada 2014-2020. |
| **Regiuni** |  |
| **Rata contribuției -** |  |
| **Indicator de rezultat** | R.38 Acoperirea LEADER - procentul populației rurale acoperite de GAL.  Alți indicatori vor fi definiți după finalizarea selecției SDL-urilor. |
| **Cheltuieli preluate din PNDR 2014-2022** | Nu se aplică |