|  |  |
| --- | --- |
| Denumirea intervenției | Creșterea animalelor de fermă din rase locale în pericol de abandon |
| Tipul de intervenție | Angajamente în materie de mediu și climă și alte angajamente în materie de gestionare (articolul 70 din Regulamentul (UE) 2021/2115) |
| Indicator de realizare | O.19 Numărul de operațiuni sau unități care sprijină resursele genetice |
| Contribuția la intervențiile cu alocare obligatorie | * Reînnoirea generațiilor ○ Da **X Nu** * Mediu **X** **Da** ○ Nu * LEADER ○ Da **X Nu** |
| Intervenția include plăți tranzitorii din PNDR 2014-2022 | * Da, în totalitate * **Da, parțial** * Nu |

**Intervenția pentru agro-mediu și climă**

**1.Territorial scope and, if relevant, regional dimension**

|  |
| --- |
| ◼ Național □ Național cu elemente regionale □ Regional □ Transnațional |

Descrierea domeniului de aplicare teritorială

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Diversitatea genetică constituie un factor indispensabil pentru dezvoltarea producţiei agricole şi a zonelor rurale. Priorităţile naţionale în politicile de dezvoltare şi utilizare a diversităţii genetice a animalelor domestice (Strategia pentru dezvoltarea sectorului agroalimentar pe termen mediu și lung orizont 2020-2030 a MADR) sunt orientate spre producerea şi utilizarea durabilă a unor specii şi rase cu un înalt potenţial productiv, precum şi spre menținerea și utilizarea raselor de animale aflate în pericol de abandon.  Alegerea cu precădere de către fermieri a creșterii unor rase cu potențial productiv mare conduce la reducerea interesului fermierilor pentru rasele locale de animale care sunt crescute în mod tradițional în România. Ca rezultat, numărul animalelor din rase locale scade treptat și se apropie de limita pragului de la care aceste rase se vor pierde iremediabil din cauza unui fond genetic insuficient. Reducerea numărului de animale conduce la pericolul consangvinizării și la deriva genetică.  Totuși, diversitatea genetică autohtonă reprezentată de rasele adaptate la condițiile locale este deosebit de prețioasă pentru a face față provocărilor generate de schimbările climatice, de multiplicarea bolilor transmise de vectori etc. De aceea este necesară conservarea și utilizarea durabilă a resurselor genetice animale prin menținerea în ferme a animalelor din rasele locale pentru care, din cauza numărului mic și a dinamicii populației, s-a determinat pericolul de abandon.  Menținerea resurselor genetice prin creșterea numărului de animale adulte de reproducție din rasele locale tradiționale care sunt în pericol de abandon conduce la constituirea unei surse de gene valoroase, bine adaptate la condițiile locale și regionale de mediu, care poate asigura o bază de progres continuu în creşterea productivităţii animalelor, poate contribui la diversificarea populaţiilor existente la un anumit moment, poate contribui la refacerea vitalităţii liniilor selecţionate şi la refacerea rezistenţei la boli. De asemenea, prin încurajarea creșterii animalelor din rase locale în pericol de abandon, se păstrează identitatea locală și se conservă valoarea cultural-istorică a acestor rase.  În România sprijinul acordat pentru angajamentele voluntare de creștere a animalelor de fermă din rase locale în pericol de abandon a fost introdus inițial în PNDR 2014-2020 prin Măsura 10 - agro-mediu și climă, pachetul 8 - Creșterea animalelor de fermă din rase locale în pericol de abandon. În cadrul acestui pachet, la nivelul anului 2020 au beneficiat de sprijin, în valoare totală de 282.153 euro, un număr de 120 de crescători de animale (1 crescător de bovine, 4 crescători de caprine, 25 crescători de ecvidee, 41 crescători de ovine și 49 crescători de suine).  În perioada 2023-2027 se va continua implementarea prin PNS a angajamentelor destinate creșterii animalelor de fermă din rase locale în pericol de abandon corespunzătoare pachetului 8 al Măsurii 10 din PNDR 2014-2020.  Sprijinul acordat pentru creșterea animalelor de fermă din rase locale în pericol de abandon adresat sprijinirii reproducției animalelor de fermă din rase tradiționale, adaptate la condiţiile locale de mediu şi climă, va contribui la protejarea diversității prin menținerea diversității genetice animale. De asemenea, modul tradițional de creștere extensivă a animalelor din rase locale reduce riscul intensivizării sau al abandonării activităților agricole, prin urmare contribuie la reducerea presiunii exercitate asupra biodiversității.  Intervenția privind creșterea animalelor de fermă din rase locale în pericol de abandon are în vedere promovarea de angajamente voluntare care depășesc cerințele obligatorii relevante pentru conservarea, utilizarea durabilă și dezvoltarea resurselor genetice. Intervenția vizează creșterea animalelor de rasă pură aparținând raselor locale amenințate cu abandonarea de către fermieri și răspunde astfel nevoilor de conservare a biodiversității și de încurajare a menținerii și aplicării practicilor tradiționale.  În România, șeptelul femel adult de reproducție este înregistrat și actualizat în registrele genealogice ale raselor înființate și menținute de societăţile de ameliorare recunoscute de către Agenţia Naţională pentru Zootehnie „Prof. Dr. G. K. Constantinescu” – ANZ.  Pe baza dinamicii efectivelor de femele adulte de reproducție din rase autohtone, înregistrate în registre genealogice ale raselor, ANZ a identificat în anul 2014 un număr de 21 rase locale în pericol de abandon aflate în diferite grade de risc dintre cele 29 rase autohtone din 5 specii utilizate în agricultură. Sprijinul acordat în perioada de programare 2014-2020 a condus, pentru unele rase, la creșterea numărului de animale până la depășirea pragului critic, însă pentru alte rase efectivele nu au înregsitrat creșteri spectaculoase.  Noua intervenție din PNS se adresează celor 12 rase locale utilizate în agricultură care au fost identificate de ANZ ca fiind în pericol de abandon la nivelul anului 2020, în conformitate cu prevederile art. 45 din draft-ul *Regulamentului delegat al Comisiei (UE) de completare a Regulamentului (UE) 2021/2115* și ale art. 2 punctul (24) din *Regulamentul (UE) 2016/1012 al Parlamentului European și al Consiliului*:  Ovine:  - Rațca (Valahă cu coarne în tirbușon)  - Merinos de Suseni  - Merinos Transilvănean  - Merinos de Cluj  - Țigaie - varietatea ruginie  Caprine  - Alba de Banat  Bovine:  - Sura de Stepă  - Bivolul românesc  Ecvidee:  - Shagya arabă  - Lipițan  Porcine:  - Bazna  - Mangalița  Acestea fac parte din 5 specii, prevăzute de art. 45 alin (3) din draft-ul *Regulamentului delegat al Comisiei (UE) de completare a Regulamentului (UE) 2021/2115,* iar prin vechimea lor au o importanță cultural-istorică deosebită, dar au pierdut competiția economică cu rasele comerciale, prin urmare fără sprijin financiar sunt amenințate cu abandonul.  Dinamica efectivelor de femele adulte în pericol de abandon, la nivel național, conform monitorizărilor efectuate de ANZ, este prezentată în tabelul următor:   |  |  |  |  |  |  |  |  | | --- | --- | --- | --- | --- | --- | --- | --- | | Nr. crt. | **Specia** / Rasa | Efective (cap) femele adulte la nivelul anului: | | | | | | | **2015** | **2016** | **2017** | **2018** | **2019** | **2020** | | **Bovine** | | | | | | | | | 1. | Sura de stepă | 59 | 37 | 38 | 36 | 28 | 29 | | 2. | Bivol românesc | 94 | 93 | 93 | 93 | 93 | 122 | | **Ovine** | | | | | | | | | 3. | Merinos de Cluj | 203 | 277 | 297 | 283 | 286 | 375 | | 4. | Merinos de Suseni | 300 | 300 | 303 | 300 | 300 | 663 | | 5. | Merinos de Transilvania | 1489 | 1144 | 1470 | 1701 | 1464 | 2577 | | 6. | Rațca (Valahă cu coarne în tirbușon) | 3811 | 4085 | 4600 | 4059 | 4365 | 4092 | | 7. | Țigaie varietatea ruginie | 802 | 947 | 1045 | 1223 | 1691 | 2298 | | **Caprine** | | | | | | | | | 8. | Alba de Banat | 960 | 345 | 345 | 612 | 345 | 577 | | **Suine** | | | | | | | | | 9. | Mangalița | 36 | 283 | 453 | 784 | 890 | 985 | | 10. | Bazna | 22 | 22 | 38 | 49 | 78 | 186 | | **Ecvidee** | | | | | | | | | 11. | Lipițan | 209 | 184 | 161 | 174 | 163 | 269 | | 12. | Shagya arabă | 50 | 50 | 54 | 52 | 58 | 130 |   Registrele genealogice pentru aceste 12 rase sunt menținute de societăți de ameliorare recunoscute de autoritatea competentă (ANZ). Pentru fiecare rasă există un regulament de organizare şi funcţionare a registrului genealogic, care include dispoziţii privind menţinerea purităţii rasei, precum şi dispoziţii privind obligaţiile crescătorilor cu privire la rata minimă de înlocuire a femelelor bătrâne şi evitarea consangvinizării.  Pentru asigurarea premiselor atingerii obiectivelor stabilite prin implementarea în mod adecvat a angajamentelor asumate fermierii au la dispozitie acțiunile și instrumentele care vor fi puse în aplicare prin AKIS, dar și resursele de consiliere și formare existente pe piața liberă. |

**2. Obiective specifice și transversale conexe**

|  |
| --- |
| **OS5 - Promovarea dezvoltării durabile și a gestionării eficiente a resurselor naturale, cum ar fi apa, solul și aerul**  **OS6 - Contribuția la protejarea biodiversității, îmbunătățirea serviciilor ecosistemice și conservarea habitatelor și a peisajelor** |

**3. Nevoile la care răspunde intervenția**

|  |  |  |  |
| --- | --- | --- | --- |
| **Cod** | **Titlu** | **Prioritizare la nivelul planului strategic** | **Adresată în PNS** |
| **N020** | Adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității |  | **DA** |
| **N022** | Încurajarea menținerii și aplicării practicilor agricole tradiționale |  | **DA** |

**4. Indicatori de rezultat**

|  |
| --- |
| R.25 Performanța de mediu în sectorul creșterii animalelor: Ponderea unităților vită mare (UVM) vizate de angajamente care beneficiază de sprijin referitoare la îmbunătățirea durabilității mediului |

**5. Design, cerințele specifice și condițiile de eligibilitate ale intervenției**

|  |
| --- |
| Intervenția „Creșterea animalelor de fermă din rase locale în pericol de abandon” vizează stimularea menținerii și utilizării raselor de animale aflate în pericol de abandon, răspunzând nevoilor privind adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității și pentru încurajarea menținerii și aplicării practicilor agricole tradiționale în România. Sistemul extensiv de creștere tradițională a animalelor de fermă din rase locale în pericol de abandon constituie o practică agricolă durabilă prin care se gestionează eficient resursele genetice animale autohtone.  **Principii de selecție**  Nu se aplică principii ori criterii de selecție.  **Complementaritatea cu alte intervenții/seturi de operațiuni în ambii piloni**  Intervenția „Creșterea animalelor de fermă din rase locale în pericol de abandon”, propusă în baza art. 70, este complementară cu eco-schemele, propuse pentru finanțare în baza art. 31.  **Alte informații relevante**  Pentru asigurarea premiselor atingerii obiectivelor stabilite prin implementarea în mod adecvat a angajamentelor asumate fermierii au la dispozitie acțiunile și instrumentele care vor fi puse în aplicare prin AKIS, dar și resursele de consiliere și formare existente pe piața liberă. |

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

|  |
| --- |
| **Beneficiarii** **intervenției** „Creșterea animalelor de fermă din rase locale în pericol de abandon” sunt fermierii care cresc femele adulte de reproducție de rasă pură din rasele locale în pericol de abandon prevăzute în PNS.  Condiționalitatea se aplică la nivelul întregii exploatații și pe parcursul întregului an calendaristic.  **Rasele locale utilizate în agricultură care se află în pericol de abandon**:  Ovine:  - Rațca (Valahă cu coarne în tirbușon)  - Merinos de Suseni  - Merinos Transilvănean  - Merinos de Cluj  - Țigaie - varietatea ruginie  Caprine  - Alba de Banat  Bovine:  - Sura de Stepă  - Bivolul românesc  Ecvidee:  - Shagya arabă  - Lipițan  Porcine:  - Bazna  - Mangalița  **Condiții de eligibilitate aplicabile beneficiarului intervenției „Creșterea animalelor din rase locale în pericol de abandon”:**   * deține femele de reproducție de rasă pură locală în pericol de abandon din speciile și rasele prevăzute în PNS, înscrise în registrul genealogic al rasei, * se angajează să menţină angajamentul pentru o perioadă de minimum 5 ani, de la data semnării acestuia, * se angajează să respecte cerinţele de bază relevante și cerinţele specifice pentru animalele angajate, * se angajează să ţină o evidenţă a activităţilor agricole corelate cu implementarea cerinţelor de bază şi specifice la nivelul efectivelor aflate sub angajament.   **Cerinţe specifice intervenției „Creșterea animalelor din rase locale în pericol de abandon”:**   * beneficiarul respectă regulamentul de organizare și funcționare a registrului genealogic al rasei condus de societăți de ameliorare recunoscute de ANZ în baza art. 5 lit. a) din  HG nr. 1188/2014, cu modificările și completările ulterioare; * beneficiarul menține pe o perioadă de 5 ani numărul de animale femele adulte de reproducție de rasă pură prevăzut la deschiderea angajamentului, precum și descendenții femele de rasă pură necesari pentru înlocuirea acestor animale până la sfârşitul programului; dacă efectivul angajat se reduce, datorită unor cauze cum ar fi îmbolnăvirea, sacrificarea, moartea sau vânzarea animalelor, beneficiarul are obligaţia de a notifica Agenția de Plăți și de a reface efectivul de femele adulte de reproducție de rasă pură, prin trecere de la tineret sau prin cumpărare; în cazul în care efectivul de animale adulte de rasă pură nu se va reface în maximum 6 luni de la momentul notificării, sprijinul va fi redus proporţional (P), * beneficiarul ţine o evidenţă a activităţilor agricole corelate cu implementarea cerinţelor de bază și specifice la nivelul efectivelor aflate sub angajament.   În cazul nerespectării cerinţelor specifice ale angajamentelor se aplică reduceri ale sprijinului acordat, care pot merge, în unele cazuri prevăzute de sistemul de sancţiuni aplicabil, până la excluderea de la plată.  Nu sunt eligibile pentru plăţi în cadrul acestui pachet ecvideele utilizate preponderent în scopuri sportive sau recreative. |

**Definiți tipul eligibil de sprijin (non-IACS) sau angajamente (IACS) și alte obligații**

|  |
| --- |
| Intervenția se bazează pe angajamente (IACS) |

**6. Identificarea elementelor de referință relevante (GAEC relevante, cerințe statutare de management (SMR) și alte cerințe obligatorii stabilite de legislația națională și cea a Uniunii), după caz, descrierea obligațiilor relevante specifice în temeiul SMR și explicația cu privire la modul în care angajamentul depășește cerințe obligatorii (prevăzute la Art. 28 (5) și Art. 70 (3) și la Art. 72 (5))**

**Lista standardelor GAEC și SMR relevante**

|  |  |  |  |  |
| --- | --- | --- | --- | --- |
| |  |  | | --- | --- | | Code | Descriere | | - | - | |

**Lista standardelor naționale obligatorii relevante**

|  |
| --- |
| Cerințele de bază stabilite prin legislația națională:  1. Obligaţia ca animalele să fie înscrise în registrul genealogic al rasei respective:   * bovine: art. 18 Legea zootehniei nr. 32/2019, cu modificările şi completările ulterioare * ovine și caprine: art. 18 Legea zootehniei nr. 32/2019, cu modificările şi completările ulterioare * ecvidee: art. 6 lit. a din Legea calului nr. 389/2005, cu modificările şi completările ulterioare * suine: art. 18 Legea zootehniei nr. 32/2019, cu modificările şi completările ulterioare   2. Obligaţia identificării animalelor:   * bovine: OUG nr. 113/2002 privind identificarea şi înregistrarea bovinelor în România * ovine și caprine, porcine și ecvidee: OUG nr. 23/2010 privind identificarea şi înregistrarea suinelor, ovinelor, caprinelor şi ecvideelor, precum şi pentru modificarea şi completarea unor acte normative * suine: art. 2 alin. (6) lit. a) din Norma sanitară veterinară pentru implementarea procesului de identificare şi înregistrare a suinelor, ovinelor, caprinelor şi bovinelor, aprobată prin Ordinul ANSVSA nr. 40/2010   3. Obligaţia ca animalele să fie cuprinse în Programul acţiunilor de supraveghere, prevenire, control şi eradicare a bolilor la animale, a celor transmisibile de la animale la om, protecţia animalelor şi protecţia mediului, de identificare şi înregistrare a bovinelor, suinelor, ecvideelor, ovinelor şi caprinelor, aprobat prin HG nr. 1156/2013.  Activitate minimă:   * mulgerea, reproducerea animalelor şi deţinerea acestora în scopuri agricole. |

**Legătura intervenției cu standardele GAEC, SMR și standardele naționale**

|  |
| --- |
| Angajament: beneficiarul se angajează să respecte regulamentul de organizare si functionare a registrului genealogic al rasei condus de societăţile de ameliorare recunoscute de ANZ în baza art. 5 lit. a) din HG nr. 1188/2014.   * **Standard național:** * Obligaţia ca animalele să fie înscrise în registrul genealogic al rasei respective * Obligaţia identificării animalelor   Respectarea acestui angajament presupune, pentru toate femelele angajate, două componente: identificarea animalelor de rasă pură și respectarea regulilor de reproducție. Respectarea cerinței superioare a angajamentului conform căreia animalele de rasă pură trebuie să fie identificate, reprezintă o condiție pentru acceptarea înlocuirii animalelor. De asemenea, ca urmare a respectării regulilor de reproducție care decurg din respectarea angajamentului, femelele de reproducție sunt înscrise în registrul genealogic ca animale de rasă pură, în timp ce ca urmare a respectării obligației de bază animalele sunt înscrise în registrul genealogic al rasei respective. Animalele care nu respectă cerințele superioare ce decurg din angajament nu pot fi folosite la înlocuire în cazul în care efectivul de femele aflate sub angajament s-a redus datorită unor cauze cum ar fi îmbolnăvirea, sacrificarea, moartea sau vânzarea animalelor.  Angajament: beneficiarul se angajează să mențină, pe o perioadă de minim 5 ani, numărul de animale femele adulte de reproducție de rasă pură prevăzut la încheierea angajamentului, precum și descendenții femele necesari pentru înlocuirea acestor animale până la sfârșitul programului;   * **Standard național:** * Obligaţia ca animalele să fie înscrise în registrul genealogic al rasei respective * Obligaţia ca animalele să fie cuprinse în Programul acţiunilor de supraveghere, prevenire, control şi eradicare a bolilor la animale, a celor transmisibile de la animale la om, protecţia animalelor şi protecţia mediului, de identificare şi înregistrare a bovinelor, suinelor, ecvideelor, ovinelor şi caprinelor, aprobat prin HG nr. 1156/2013.   Respectarea acestui angajament presupune, pentru toate femelele angajate, două componente: menținerea numărului de femele de rasă pură înscrise în angajament pe întreaga perioadă de desfășurare a angajamentului și deținerea, până la finalul perioadei de angajament, a numărului de descendenți femele care au fost stabiliți de societatea de ameliorare care conduce registrul genealogic al rasei. Ca urmare a respectării regulilor de reproducție care decurg din respectarea angajamentului, femelele de reproducție sunt înscrise în registrul genealogic ca animale de rasă pură, fiind eligibile pentru plata compensatorie acordată prin această interbenție, în timp ce ca urmare a respectării obligației de bază animalele sunt înscrise în registrul genealogic al rasei respective, fără a implica eligibilitatea animalelor pentru plată.  Practicile agricole uzuale relevante:  Creşterea animalelor din rase locale în pericol de abandon se face în România în sistem semi-intensiv și/sau în sistem extensiv.  Sistemul extensiv de creștere se practică în gospodăria familială în care se cresc animale pentru consum propriu și numai o cantitate redusă de produse se valorifică pe piața organizată. Animalele sunt crescute în adăposturi simple, fără dotare tehnică deosebită și cu practicarea furajării la pășune sau, la unele specii, în mare măsură, cu resturi menajere, la care se adaugă tărâțe, porumb, orz, ovăz, rădăcinoase, bostănoase, cartofi, lucernă, masă verde. În acest sistem performanțele zootehnice nu sunt deosebite, producția având un pronunțat caracter sezonier, mai ales pentru acoperirea consumului propriu.  Sistemul semi-intensiv de creștere definește exploatația cu un efectiv mai mare de capete de animale. Acceptarea acestui sistem de creștere a animalelor necesită adăposturi modernizate și o dotare corespunzătoare cu echipamente de furajare, adăpare și asigurarea condițiilor de microclimat.  Rasele de animale autohtone au un potenţial de producţie scăzut, dar se remarcă prin grad mare de adaptare la condiţiile de exploatare în sistem extensiv și semi-intensiv, precum şi prin rezistenţă mare la boli. Interesul crescătorilor pentru o anumită rasă scade dacă prin nivelul producţiei aceasta nu asigură eficienţa în exploatare. Ca urmare, efectivul se reduce până la dispariţie. |

**7. Forma și rata suportului/sume/metode de calcul**

**Vă rugăm să selectați dacă intervenția este IACS, Non-IACS sau ambele**

**◼ IACS □ Non-IACS**

**Tipul de plată**

|  |
| --- |
| **◼** cost unitar bazat pe costuri suplimentare și pierderi de venit **□** o singură plată □ sumă forfetară |

**Intervalul ratelor de sprijin la nivel de beneficiar**

|  |
| --- |
| Plata compensatorie reprezintă 100% sprijin public nerambursabil.  Tipul plății: cost unitar bazat pe pierderi de venit  Plăţile compensatorii se acordă anual pentru femelele de reproducție de rasă pură angajate, din rasele prevăzute în PNS, ca sumă fixă pe unitate vită mare (UVM), valorile acestora pe specii fiind următoarele:  • Ovine – 87 €/UVM/an,  • Caprine – 40 €/UVM/an,  • Bovine – 200 €/UVM/an,  • Ecvidee – 200 €/UVM/an,  • Porcine – 176 €/UVM/an.  Beneficiarii acestei intervenției pot primi sprijin în cadrul celorlalte intervenții prevăzute în PNS. |

**Metodologia de calcul**

|  |
| --- |
| Metodologia de calcul este validată de către un organism independent conform prevederilor  art. 82 al Regulamentului (UE) 2021/2115 (scrisoare ... validare metodologie calcul plăţi).  Sprijinul pentru acoperirea pierderilor de venit și a costurilor suplimentare datorate respectării angajamentelor voluntare privind creșterea animalelor de fermă din rase locale în pericol de abandon este calculat după metodologia elaborată de Reţeaua de Informaţii Contabile Agricole (RICA) din cadrul MADR, conform prevederilor Regulamentului (CE) nr. 1242/2008 și este actualizat în anul 2021. Baza de calcul pentru plățile compensatorii este producția standard (Standard Output - SO), specifică pentru fiecare specie de animal, care a fost utilizată pentru a reflecta efectele economice ale utilizării acestor rase față de rasele convenționale. |

**Explicații suplimentare**

|  |
| --- |
| - |

**8. Informații privind ajutorul de stat**

|  |
| --- |
| Intervenția nu intră în domeniul de aplicare al articolului 42 din TFUE și face obiectul evaluării ajutorului de stat:  **□** Da  **□** Nu **□** Mixt  Tipul instrumentului de ajutor de stat utilizat pentru conformitate:  **□** Notificare **□** GBER **□** ABER **□** de minimis  Nr. SA:  Suma FEADR (euro):  Contribuția națională (euro):  Cofinanțare națională adițională (euro): |

**9. Informații suplimentare specifice tipului de intervenție**

**Tipul de angajament în cadrul intervenției**

|  |
| --- |
| **◼** Bazat pe rezultate (cu posibilitatea de a selecta și alege)   * Bazat pe management (cu posibilitatea de a selecta și alege) * Hibrid (bazat pe management și pe rezultate) |

Explicații privind obligațiile/posibilitățile beneficiarilor în raport cu angajamentele prevăzute în intervenție

|  |
| --- |
| Plățile compensatorii pentru creșterea animalelor de fermă din rase locale în pericol de abandon se acordă crescătorilor care, ca urmare a respectării cerințelor specifice anagajamentului asumat în mod voluntar, obțin următoarele rezultate:  - mențin numărul de femele adulte de reproducție de rasă pură înscrise în angajament, pe toată perioada de desfășurare a angajamentului;  - dețin numărul de descendenți femele de rasă pură, care au fost stabiliți de societatea de ameliorare care conduce registrul genealogic al rasei, până la finalul perioadei de angajament. |

Durata angajamentului

|  |
| --- |
| Sprijinul acordat în cadrul acestei intervenții este o plată compensatorie pentru pierderile de venit suportate de beneficiari. Prima compensatorie este plătită anual, ca sumă fixă pe unitate vită mare (UVM).  În cadrul acestei intervenții sprijinul este acordat în urma încheierii unor angajamente voluntare pe o perioadă de minim 5 ani.  După încheierea perioadei iniţiale de 5 ani, angajamentele se pot prelungi anual, până la încheierea perioadei de implementare a PNS 2023-2027. |

**10. Conformitatea cu regulile OMC**

● Cutia verde

Intervenția se încadrează în „cutia verde” – Paragraful 12 din anexa II a Regulamentului WTO.

Explicații privind modul în care intervenția respectă dispozițiile relevante prevăzute în anexa 2 la Acordul OMC privind agricultura, astfel cum se specifică la articolul 10 din prezentul regulament și în anexa II la prezentul regulament (cutia verde)

|  |
| --- |
| - |

**11. Intensitatea sprijinului aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Ratei contribuției FEADR** | **Rata minimă** | **Rata maximă** |
| x | **Regiuni mai puțin dezvoltate** | **Art. 91(2)(a)** | **85%** | **20%** | **85%** |
| x | **Alte regiuni**  Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art. 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | **Art. 91(3)(b)** | **80%** | **20%** | **80%** |

**12. Cuantum unitar planificat - Definiție**

| **Grup** | **Cuantum unitar planificat** | **Tipul sprijinului** | **Rata sprijinului** | **Tipul cuantumului unitar planificat** | **Regiuni** | **Indicator(i) de rezultat** |
| --- | --- | --- | --- | --- | --- | --- |
|  | 001 – plata medie/uniforma pe hectar/UVM | Grant | 91(2)(a)-RO-85,00% | Medie/uniform |  |  |

Explicații și justificări legate de valoarea cuantumului unitar planificat

|  |
| --- |
| Plata compensatorie reprezintă 100% sprijin public nerambursabil. Calculată sub formă de costuri standard și acoperă pierderile de venituri şi costurile suplimentare estimate. De asemeana a fost calculta media UVM din ultimele 3 campanii. |

**13. Tabel financiar cu rezultate**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuantum unitar planificat** | **An financiar – Rase autohtone** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata medie pe UVM | Cuantum unitar planificat (Cheltuială publică totală în EUR) | 0,00 | 0,00 | 28 | 28 | 28 | 28 | 0,00 | 28 |
| Suma maximă pentru cuantumul unitar planificat (EUR) | 0,00 | 0,00 | 200 | 200 | 200 | 200 | 0,00 | 200 |
| O.19 (unitate: UVM) | 0,00 | 0,00 | 9.000 | 9.000 | 9.000 | 9.000 | 0,00 | 9.000 |
| TOTAL | O.19 (unitate: UVM) | 0,00 | 0,00 | 9.000 | 9.000 | 9.000 | 9.000 | 0,00 | 9.000 |
| Alocare financiară anuală indicativa (Cheltuială publică totală în EUR) | 0,00 | 0,00 | 250.000 | 250.000 | 250.000 | 250.000 | 0,00 | 1.000.000 |
| Alocare financiară anuală indicativa (Contribuția Uniunii în EUR) | 0,00 | 0,00 | 212.500 | 212.500 | 212.500 | 212.500 | 0,00 | 850.000 |
| Din care reportată (Cheltuială publică totală în EUR) | 0,00 | 0,00 | 0,00 | 0,00 | 25.000 | 0,00 | 0,00 | 25.000 |
| Din care reportată (Contribuția Uniunii în EUR) | 0,00 | 0,00 | 0,00 | 0,00 | 21.250 | 0,00 | 0,00 | 21.250 |