|  |  |
| --- | --- |
| Denumirea intervenției | **Consiliere în afaceri agricole** |
| Tipul de intervenție | Servicii (articolele 15 și 78 din din Regulamentul (UE) 2021/2115) |
| Indicator de realizare | O.33 Numărul de acțiuni sau unități de formare, consiliere și sensibilizare care beneficiază de sprijin |
| Contribuția la intervențiile cu alocare obligatorie | • **Reînnoirea generațiilor ○ Da ○X Nu**  **• Mediu ○ Da ○ X Nu**  **• LEADER ○ Da ○ X Nu** |
| Intervenția include plăți tranzitorii din PNDR 2014-2022 | o Da, în totalitate  o Da, parțial  **X Nu** |

* + 1. **Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Rata contribuției FEADR** | **Rata minimă** | **Rata**  **maximă** |
| x | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regiunile de tranziție | Art. 85(2)(ba) |  | 20% | 60% |
| x | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 al Reg., plăți pentru dezavantaje specifice anumitor zone, generate de anumite cerințe obligatorii conf. art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității, conf art. 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

* + 1. **Aria teritorială de aplicabilitate**

x **Naţional** ○ Regional ○ Național cu elemente regionale

**Scopul selectării regiunii la nivel NUTS**

|  |
| --- |
| x **NUTS 1 - național** |

**Descrierea domeniului de aplicare teritorială**

**N/A**

* + 1. **Obiective specifice și transversale conexe**

|  |
| --- |
| **Obiectivul transversal**  – Promovarea cunoașterii, inovării și digitalizării în agricultură  Îmbunătățirea serviciilor de consiliere prin consolidarea conexiunilor în cadrul AKIS și prin partajarea/diseminarea pe scară largă a cunoștințelor și a aplicațiilor inovatoare va permite crearea unui “rezervor de cunoștințe” interactiv și accesibil la nivel național, în scopul dezvoltării unei agriculturi sigure și sustenabile. |

* + 1. **Nevoile la care răspunde intervenția**

|  |
| --- |
| * N 051. Nevoia de consolidare serviciilor de consiliere agricolă în cadrul AKIS și furnizarea de servicii de consiliere și consultanță agricolă adaptate nevoilor fermierilor de a furniza servicii de mediu și de a se adapta la condițiile de mediu și condiționalități; * N 049 Nevoia de a investi într-un sistem AKIS mai integrat, capabil să sprijine un schimb de cunoștințe și expertiză în domeniul agriculturii și dezvoltării rurale; * N 054 Nevoia de a crea noi produse și servicii prin dezvoltarea tehnologiilor digitale care să conducă la creșterea nivelului de conștientizare a fermierilor şi diseminarea cunoştinţelor; * N 053 Nevoia de introducere şi consolidare a inovării interactive și de stimulare a sinergiilor la nivel sectorial şi intersectorial prin implicarea tuturor actorilor socio-economici; * N 050 Nevoia de adaptare a activităților de cercetare, a rezultatelor cercetării și a infrastructurii și serviciilor TIC la nevoile fermierilor legate de aplicarea unor metode agricole durabile și a unor metode de adaptare la condițiile de mediu și la condiționalități; * N 048 Îmbunătățirea colaborării între actorii din mediul rural |

* + 1. **Indicatori de rezultat**

|  |
| --- |
| R.1 Îmbunătățirea performanțelor cu ajutorul cunoștințelor și al inovării: Numărul persoanelor care beneficiază de consiliere, formare, schimb de cunoștințe sau care participă la grupurile operaționale din cadrul Parteneriatului european pentru inovare (PEI) care beneficiază de sprijin din PAC pentru îmbunătățirea performanței durabile economice, sociale, în materie de mediu, climă și eficiență a utilizării resurselor. |

* + 1. **Descrierea obiectivelor specifice şi a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni şi alte informații relevante**

Consilierea agricolă, parte integrantă în cadrul AKIS, furnizează informații tehnologice și științifice la zi, obținute prin cercetare și inovare. Aceasta este integrată cu serviciile cercetătorilor, ale organizațiilor de fermieri și ale altor părți interesate relevante, care formează sistemele de cunoștințe și inovare în agricultură (AKIS). Prin interconectarea componentelor descrise anterior, se va asigura funcționarea unui sistem AKIS capabil să sprijine schimbul de cunoștințe și expertiză în domeniul agriculturii și dezvoltării rurale, în scopul dezvoltării cunoașterii și generării de soluții inovatoare.

Consilierea în afaceri agricole urmărește furnizarea de servicii de consiliere de înaltă calitate, independentă și orientată către grupul țintă, în scopul îmbunătățirii managementului durabil, al performanței economice și de mediu.

În general va fi urmărită consilierea pe teme specifice (de exemplu, eficiența energetică și a resurselor, energie regenerabilă, schimbările climatice, protecția mediului și a naturii, bioeconomia, diversificarea activităților, serviciile sociale, calitatea vieții, inovații, digitalizare).

Activități finanțate:

Intervenția oferă servicii de consiliere individuală sau de grup *(de ex. membrii unei forme asociative sau ai unui lanț integrat).*

Principiile de selecție sunt definite, în scopul de a selecta beneficiarii, în vederea punerii în aplicare a intervenției, după cum urmează:

 Principiul capacității pentru inovare;

 Principiul calității furnizorului de servicii de consiliere;

 Principiul abordării multisectoriale a activității de consiliere.

Serviciile de consiliere agricolă trebuie adaptate diferitelor tipuri de producții și ferme și vizează cel puțin domeniile indicate la art. 15, alin. 4. Din Regulamentul (UE) 2021/2115:

a) Toate cerințele, condițiile și angajamentele în materie de gestionare aplicabile fermierilor și altor beneficiari, stabilite în planul strategic PAC, inclusiv cerințele și standardele din cadrul condiționalității și condițiile privind intervențiile, precum și informațiile referitoare la instrumentele financiare și planurile de afaceri dezvoltate în temeiul planului strategic PAC;

b) Cerințele stabilite de statele membre pentru punerea în aplicare a Directivei 92/43/CEE, a Directivei 2000/60/CE, a articolului 55 din Regulamentul (CE) nr. 1107/2009 al Parlamentului European și al Consiliului, a Directivei 2008/50/CE a Parlamentului European și a Consiliului, a Directivei 2009/128/CE, a Directivei 2009/147/CE, a Regulamentului (UE) 2016/429 al Parlamentului European și al Consiliului, a Regulamentului (UE) 2016/2031 al Parlamentului European și al Consiliului și a Directivei (UE) 2016/2284 a Parlamentului European și a Consiliului;

c) Practicile agricole care împiedică dezvoltarea rezistenței la antimicrobiene, prezentate în comunicarea Comisiei din 29 iunie 2017 intitulată „Un plan de acțiune european «O singură sănătate» (One Health) împotriva rezistenței la antimicrobiene (RAM)”;

d) Prevenirea si gestionarea riscurilor;

e) Sprijinul pentru inovare, în special pentru elaborarea și implementarea proiectelor grupurilor operaționale din cadrul PEI, menționate la articolul 127 alineatul (3);

f) Tehnologiile digitale în sectorul agricol și în zonele rurale, după cum se menționează la articolul 114 litera (b);

g) Gestionarea durabilă a nutrienților, inclusiv cel târziu cu începere din 2024 utilizarea unui instrument pentru sustenabilitatea fermelor în ceea ce privește utilizarea nutrienților, acesta putând fi orice aplicație digitală care prezintă cel puțin:

(i) un bilanț al principalilor nutrienți la scara întregului teren;

(ii) cerințele legale privind nutrienții;

(iii) date referitoare la sol, pe baza informațiilor și a analizelor disponibile;

(iv) date din sistemul integrat de administrare și control (IACS) relevante pentru gestionarea nutrienților.

(h) Condițiile de încadrare în muncă, obligațiile angajatorilor, securitatea și sănătatea în muncă și sprijinul social în comunitățile agricole.

Contribuția la obiectivul transversal:

Nevoia de adaptare a fermierilor la noile provocări concurențiale și de mediu post PAC 2020 face necesară furnizarea și asigurarea accesului la servicii de consiliere axate pe activităţi de conştientizare şi promovare de bune practici în agricultură, în special în ceea ce priveşte practicile agricole prietenoase cu mediul, inclusiv în zonele cu înaltă valoare naturală, utilizarea sustenabilă a pesticidelor şi îngrăşămintelor în vederea dobândirii de cunoştinţe privind practicile agricole sustenabile în acord cu noile abordări strategice la nivel european.

Serviciile de consiliere agricolă sunt insuficiente și nu răspund cerințelor societății în privința serviciilor de mediu pe care le furnizează agricultura. Aceasta afectează în special fermele mici și mijlocii. Acești fermieri au nevoie de acces la servicii de consiliere de calitate și adaptate cerințelor cu privire la managementul durabil al resurselor naturale, adaptarea la standarde și adaptarea la efectele schimbărilor climatice. Exploatațiile agricole necesită servicii de consiliere care să le sprijine în îmbunătățirea performanțelor de mediu care să asigure un management sustenabil al solului și apei și care să contribuie la o mai bună adaptare la efectele schimbărilor climatice în zonele cu risc și la reducerea emisiilor de GES și amoniac.

De asemenea, este necesară furnizarea de servicii de consiliere care să conducă la diversificarea activităţilor din zonele rurale.

În plus, pentru a răspunde standardelor europene, abordarea trebuie să se concentreze asupra modului în care digitalizarea susține eficiența și performanța la nivel de fermă. Este necesară consilierea strategică privind digitalizarea și infrastructura electronică, aceasta fiind legată de schimbul de cunoștințe, de comunicare, de diseminare și de exploatare. De asemenea, se impune necesitatea imparţialităţii consilierilor, aceştia oferind soluţii inovative. Serviciile de consiliere sunt elemente transversale pentru îndreptarea către o agricultură bazată pe cunoaștere și specializare a fermierilor.

Intervenția acoperă activități de consiliere și diseminare adaptate nevoilor individuale ale fermierilor sau grupurilor de fermieri, acoperind aspecte legate de obiectivele PAC și de punerea în aplicare a obiectivelor Acordului verde european în domeniul activității agricole și al utilizării resurselor fermei. Intervenția va asigura fluxul de cunoștințe și informații despre dezvoltarea fermelor prin consiliere agricolă individuală și de grup.

**Legislația europeană incidentă pentru această intervenție vizează:**

- Regulamentul (UE) 2021/2115 al Parlamentului European și al Consiliului din 2 decembrie 2021de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013

- Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013

- Regulamentul (UE) 2021/2117 al Parlamentului European și al Consiliului din 2 decembrie 2021de modificare a Regulamentului (UE) nr. 1308/2013 de instituire a unei organizări comune a piețelor produselor agricole, a Regulamentului (UE) nr. 1151/2012 privind sistemele din domeniul calității produselor agricole și alimentare, a Regulamentului (UE) nr. 251/2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate și a Regulamentului (UE) nr. 228/2013 privind măsurile specifice din domeniul agriculturii în favoarea regiunilor ultraperiferice ale Uniunii

- Regulamentul (UE) nr. 1242/2008 de stabilire a unei tipologii comunitare pentru exploatații agricole.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

|  |
| --- |
| **Beneficiari eligibili**  Beneficiarii direcți (solicitanții) ai intervenției sunt furnizorii de servicii de consiliere care în urma unei proceduri de selecție realizată în sistemul AKIS, vor fi selectați și integrați în AKIS. Aceștia pot fi:  - persoane fizice;  - reprezentanți ai unor entităţi publice și/sau private înfiinţate conform legislaţiei în vigoare.  **Condiții de eligibilitate**  Imparțialitatea consilierilor: Furnizorii de servicii de consiliere nu pot fi entități care desfășoară activități ce vizează producerea, comerțul sau distribuția de resurse materiale, instrumente și echipamente IT pentru agricultură și silvicultură, precum și vânzarea de asigurări pentru agricultură.  Eligibilitate:  • *Solicitantul este persoana fizică, cu competențe și expertiză în cel puțin unul dintre domeniile de consiliere aprobate de Unitate de Coordonare AKIS;*  *• Entitatea pe care consilierul o reprezintă nu este în stare de faliment ori lichidare;*  *• Entitatea pe care consilierul o reprezintă şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat.*  Beneficiarii finali ai intervenției sunt persoanele care activează în domeniul agriculturii/agroalimentar (fermieri, persoane angajate, antreprenori) inclusiv cooperative agricole și grupuri de producători care operează în zonele rurale. |

* + 1. **Tip de sprijin (non-IACS) sau angajamente (IACS) și alte obligații**

Non IACS

* + 1. **Tipul și intensitatea sprijinului**

|  |  |  |
| --- | --- | --- |
|  | **Dacă intervenția este NON IACS** |  |
| **Forma sprijinului** | * + - * Grant |  |
| **Tipul sprijinului** | Grant – cost unitar standard |  |
| **Rata sprijinului** | Sprijinul publicacordat în cadrul acestei intervenții este de 100% din totalul cheltuielilor eligibile |  |

* + 1. **Cuantumul unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoare uniformă a sprijinului public per proiect |
| **Tipul sprijinului** | **○** grant |
| **Tipul cuantumului unitar planificat** | **○** uniform |
| **Valoarea pentru primul an** |  |
| **Indicator de realizare** |  |
| **Explicații și justificări legate de cuantumul unitar planificat** |  |
| **Regiuni** | Național |
| **Rata contribuției -** | *Selecție manuală dintr-o listă definită* |
| **Indicator de rezultat** | R.1 Îmbunătățirea performanțelor cu ajutorul cunoștințelor și al inovării: Numărul persoanelor care beneficiază de consiliere, formare, schimb de cunoștințe sau care participă la grupurile operaționale din cadrul Parteneriatului european pentru inovare (PEI) care beneficiază de sprijin din PAC pentru îmbunătățirea performanței durabile economice, sociale, în materie de mediu, climă și eficiență a utilizării resurselor |
| **Cheltuieli preluate din PNDR 2014-2022** | Nu se aplică |

* + 1. **Informații legate de ajutorul de stat**

Intervenția este în afara domeniului de aplicabilitate a Art. 42 din TFUE și face obiectul evaluării ajutorului de stat:

○ Da

**x Nu**

○ Mixt – activitățile sprijinite pot depăși sau nu prevederile art. 42 din TFUE

Tipul instrumentului de ajutor de stat utilizat pentru conformitate:

○ Notificare ○ GBER ○ ABER ○ de minimis

Dacă e „Notificare”: Numărul SA: N/A

Suma FEADR (€):

Contribuția națională (€):

Cofinanțare națională adițională (€):

* + 1. **Informații suplimentare specifice tipului de intervenție**
    2. **Evaluarea conformității cu regulile OMC**

Intervenție în conformitate cu alineatul. 11 din anexa 2 la Acordul OMC privind agricultura (Green Box). Sprijinul acordat în cadrul intervenției nu are efecte de denaturare a comerțului.

**Intervenții privind managementul riscului**

Nu se aplică