## 5.2 Intervenții sectoriale

|  |  |
| --- | --- |
| **Cod de intervenție (MS)** |  |
| **Denumirea intervenției** | **Investiții în active corporale și necorporale menite șă sporească durabilitatea producției de vin** |
| **Codul bugetului de intervenție (EC)** | FEGA – Fondul european de garantare agricolă |
| **Sector** | Vitivinicol |
| **Tipul de intervenție** | Intervenție sectorială care se încadrează la art. 58 alin. (1) lit. m) din Regulamentul (EU) 2021/2115 |
| **Indicator de realizare** | O.36 Nr. de acțiuni sau de unități care beneficiază de sprijin în sectorul vitivinicol |

### **5.2.1 Domeniul de aplicare teritorial**

**X National** ○ Regional ○ Național cu elemente regionale ○ Transnational

**Selectarea NUTS**

Tot teritoriul României este eligibil.

**Descrierea domeniului de aplicare teritorial**

Prin accesarea acestui tip de intervenții, producătorii vitivinicoli vor putea să-si îmbunătățească performanța și să-și sporească competitivitatea pe termen lung, respectiv să-și sporească durabilitatea producției de vin cu ajutorul investițiilor în active corporale și necorporale.

### **5.2.2 Obiective specifice conexe, obiectivul transversal și obiectivele sectoriale relevante**

**Obiectiv general 1** - Promovarea unui sector agricol inteligent, rezilient și diversificat care să asigure securitatea alimentară

**Obiectiv specific 2** - Consolidarea orientării către piață și creșterea competitivității

**Obiectiv sectorial:** în conformitate cu prevederile art. 57 lit. d) din Regulamentul (EU) 2021/2115, intervenția are ca obiectiv îmbunătățirea performanței întreprinderilor vitivinicole și a adaptării lor la exigențele pieței, precum și sporirea competitivității lor pe termen lung în ceea ce privește producerea și comercializarea produselor vitivinicole.

### **5.2.3 Nevoi(e) abordate prin intervenție**

N09. Creșterea competitivității și sustenabilității sectoarelor vitivinicol, pomicol, legumicol și apicol / A. Creșterea competitivității sectorului vitivinicol.

Îmbunătățirea performanței sectorului vitivinicol prin sporirea durabilității producției de vin.

### **5.2.4 Indicator(i) de rezultat**

**R.9** **Modernizarea fermelor**: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor

### **5.2.5 Descrierea intervenției/cerințelor intervenției care asigură contribuția efectivă la obiectivul(e) specific(e)/Obiectivul transversal**

Acest tip de intervenție realizată prin investiții în active corporale și necorporale conduce la sporirea durabilității producției de vin prin:

(i) îmbunătățirea utilizării și a gospodăririi apei;

(ii) conversia la producția ecologică;

(iii) introducerea unor tehnici de producție integrată;

(iv) achiziționarea de echipamente pentru metode de producție de precizie sau digitalizată;

(v) contribuția la conservarea solului și creșterea capacității de captare a carbonului în sol;

(vi) crearea sau menținerea habitatelor favorabile pentru biodiversitate sau întreținerea peisajului, inclusiv conservarea caracteristicilor istorice sau

(vii) reducerea producției de deșeuri și îmbunătățirea gestionării deșeurilor.

### **Condiții de eligibilitate**

*Descrieți orice condiție de eligibilitate legate de beneficiari, tipul de sprijin sau nivelul de sprijin*

Acțiunile și activitățile vizează producători și plantații viticole înscrise în R.P.V.

Programele de investiții cuprind cel puțin o acțiune din cele prevăzute la art. 58 alin. (1) lit. m) din Regulamentul (EU) 2021/2115.

Acțiuni eligibile/cheltuieli propuse:

(i) Achiziția sistemelor de irigații prin picurare și fertilizare cu consum redus de apa (picurare supraterană și subterană) etc. ;

(ii) Achiziția de mașini și echipamente pentru: aplicare îngrășăminte organice și minerale, de stropit cu volum redus de soluție, specifice cultivării viței-de-vie în sistem ecologic;

(iii) Achiziția de stații meteo automate pentru monitorizarea bolilor și dăunătorilor; Achiziția de tocători și/sau cositori mecanice, pentru tocarea/cosirea ierburilor dintre rânduri; Achiziția de semănători pentru însămânțarea intervalelor dintre rânduri; Achiziția de mașini de mobilizat solul pe rând cu brațe palpatoare etc.

(iv) Achiziția de sisteme de fito-monitorizare (senzori, software) pentru monitorizarea derulării fenofazelor vegetative și a desfășurării proceselor fiziologice și biochimice din plantă; Achiziția de panouri fotovoltaice destinate funcționarii sistemelor de fito-monitorizare; Achiziția de drone pentru aplicarea tratamentelor fitosanitare cu volum ultra redus de soluție si monitorizare a stării de vegetație si fitosanitare a plantațiilor viticole etc.

(v) instalatia de compostarea a materialelor biologice rezulate din procesul de productie si utilizarea produselor obtinute pentru fertilizarea pe intervalele dintre rânduri; Achiziția de mașini de aplicare îngrășăminte organice; Achiziția echipamente/utilaje pentru tocarea/cosirea ierburilor etc.

(vii) Investiții în economia circulară (care au legătură cu activitatea proprie) – exemple: producerea și utilizarea energiei obținută prin valorificarea biomasei, investiții care conduc la reutilizarea tuturor subproduselor vitivinicole etc.

Investițiile în active corporale constând în sisteme care generează energie pot fi susținute cu condiția ca cantitatea de energie generată să nu depășească cantitatea de energie care poate fi utilizată, fără investiție, pe o bază anuală, pentru activitățile normale ale beneficiarului.

Investițiile în sistemele de irigații prevăd contorizarea apei, care permite măsurarea utilizării apei la nivelul investiției sprijinite, în cazul în care nu este deja realizată.

A. Investiții care vizează îmbunătățirea unei instalații de irigații existente sau a unui element al infrastructurii de irigații:

(a) investiția asigură posibile economii de apă, în urma evaluării ex ante de minimum 2%;

(b) dacă investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei de minimum 2% sau în conformitate cu procentul stabilit de autoritatea competentă (după caz), care să contribuie la obținerea stării bune a respectivelor corpuri de apă;

Niciuna din condițiile menționate la punctele (a) și (b), indicate anterior, nu se aplică unei investiții într-un echipament existent care afectează numai eficiența energetică sau a unei investiții în vederea utilizării apei recuperate care nu afectează corpuri de apă subterană sau de suprafață.

Se poate acorda sprijin pentru investiții în utilizarea apei recuperate ca sursă alternativă de alimentare cu apă numai dacă furnizarea și utilizarea acestei ape sunt în conformitate cu Regulamentul (UE) 2020/741 al Parlamentului European și al Consiliului.

B. Investiții care au ca rezultat o mărire netă a suprafeței irigate care afectează un corp anume de apă subterană sau de suprafață:

(a) starea corpului de apă nu a fost identificată ca nesatisfăcătoare în planul corespunzător de management al bazinului hidrografic din motive legate de cantitatea de apă

și

(b) o analiză de impact asupra mediului arată că investiția nu va avea niciun impact negativ semnificativ asupra mediului. Analiza impactului asupra mediului va fi realizată sau aprobată de către autoritatea competentă.

### **5.2.6 Forma și rata sprijinului/sume/metode de calcul**

Ajutorul ia forma rambursării unei părți din costurile eligibile ale investițiilor în active corporale si necorporale menite să sporească durabilitatea producției de vin

Asistența financiară din partea Uniunii Europene pentru investițiile în active corporale si necorporale nu depășește 50 % din cheltuielile eligibile.

### **5.2.7 Informații suplimentare specifice Tipului de Intervenție**

Nu este cazul.

### **5.2.8 Conformitatea cu OMC**

Selectarea paragrafului corespunzător din anexa 2 a OMC pentru măsurile „cutie verde”.

Punctul 11 din anexa 2 la Acordul OMC privind agricultura (cutia verde)

### **5.2.9 Sume unitare planificate – definiție**

|  |  |
| --- | --- |
| **Codul sumei unitare (MS)** |  |
| **Codul bugetului sumei unitare (EC)** |  |
| **Denumire cuantum unitar planificat** | Cuantum unitar mediu |
| **Domeniul de aplicare teritorial** | Național |
| **Tipul cuantumului unitar planificat** | **Medie** – max. 50% din costurile eligibile suportate efectiv de beneficiar |
| **Valoare pentru primul an** | Valoarea sumei unitare planificată pentru 2024 în euro: - *va fi stabilită pe baza experienței in implementarea măsurii de investiții* |
| **Unitatea de rezultat corespunzătoare (dacă este cazul)** | Acțiune |
| **Indicator de rezultat** | **R.9 - Modernizarea fermelor:- Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor** |

### **5.2.10 Sume unitare planificate – tabel financiar cu rezultate**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Exercitiu financiar** | **2023** | **2024** | **2025** | **2026** | **2027** | **Total 2023-2027** |
| **Numele sumei unității planificate** | Cuantum unitar planificat  (Cheltuielile totale ale Uniunii în EUR) |  | 528.800 | 528.800 | 528.800 | 528.800 |  |
| Rezultate planificate |  | 5 | 5 | 5 | 5 |  |
| Alocarea financiară indicativă anuală  (Cheltuielile totale ale Uniunii în EUR) |  | 2.644.000 | 2.644.000 | 2.644.000 | 2.644.000 | 10.576.000 |