|  |  |
| --- | --- |
| Denumirea intervenției | **Zone cu constrângeri naturale sau alte constrângeri specifice** |
| Tipul de intervenție | **ANC ZM – Zona montană** (articolul 71 din Regulamentul (UE) nr. 2115 din 2021 de stabilire a normelor privind sprijinul pentru planurile strategice care urmează a fi eleborate de statele membre în cadrul PAC – planuri strategice PAC și finanțate de FEGA și de FEADR și de aprogare a Reg. (UE) nr. 1305/2013 și (UE) nr. 1307/2013) |
| Indicator de realizare | **O.12 Numărul de hectare care beneficiază de sprijin pentru zone care se confruntă cu constrângeri naturale sau cu alte constrângeri specifice, inclusiv o defalcare pe tip de zonă:** |
| Contribuția la intervențiile cu alocare obligatorie | * Reînnoirea generațiilor ○ Da **X Nu** * Mediu **X** **Da (art.71)** ○ Nu * LEADER ○ Da **X Nu** |
| Intervenția include plăți tranzitorii din PNDR 2014-2022 | * Da, în totalitate * Da, parțial   **Nu** |

**1. Aria teritorială de aplicabilitate, inclusiv dimensiunea regională, dacă este relevant**

x **Naţional** ○ Regional ○ National cu elemente regionale ○ Transnațional

**Descrierea domeniul de aplicare teritorială**

Suprafețe largi ale României prezintă limitări naturale ale productivității agricole care conduc la producții agricole reduse, limitări care se datorează unor condiții climatice și biofizice nefavorabile desfășurării în condiții optime a activităților agricole. Aceste suprafețe se regăsesc în special în zona Munților Carpați şi ale Deltei Dunării, precum și în alte zone cu specificități ale condițiilor de climă, sol sau teren. Totodată, o mare parte din aceste zone sunt de regulă asociate și cu o valoare ridicată a biodiversității, însă sunt amenințate de fenomenul de abandon al activităților agricole, fenomen ce poate afecta atât viabilitatea zonelor rurale, cât și factorii de mediu locali (biodiversitatea, solul sau peisajele).

În procesul de desemnare a zonelor care se confruntă cu constrângeri naturale sau cu alte constrângeri specifice (ANC), se remarcă în principal Munții Carpați – acolo unde se întâlnesc valori mari de altitudine şi pantă, Delta Dunării – deoarece în acest areal se cumulează o serie de factori edafici care limitează activitatea agricolă, precum şi alte zone în partea de sud și sud–est a ţării sau în zone mai puțin extinse (în vestul țării) unde caracteristicile naturale conduc la scăderea productivității naturale.

În perioada 2014-2021, pentru categoria ANC: „zone montane” (art. 32 alin. 1 lit. a) al Regulmentului (UE) nr. 1305/2013), desemnarea a fost cea realizată în cadrul PNDR 2007-2013 (zona montană definită în baza art. 18 al Regulamentului (CE) nr. 1257/1999).

Datorită condițiilor legate de altitudine şi pantă, o parte importantă a zonei munților Carpați întâmpină obstacole în practicarea agriculturii, prin scurtarea perioadei de vegetație şi costuri suplimentare asociate lucrărilor agricole, induse de condițiile de pantă, fiind astfel desemnate ca „*zona montană*”.

Sprijinul acordat prin această intervenție urmărește o compensare economică a dezavantajelor întâmpinate de fermieri în desfășurarea activităților agricole, legate de capacitatea de producție scăzută a terenurilor agricole şi de costurile suplimentare pe care le implică menținerea activităților agricole în aceste zone, diminuându-se în acest fel riscul de abandon al activităților agricole (mai ridicat în aceste zone). Prin încurajarea continuării activităților agricole în aceste zone, laolaltă cu aplicarea standardelor de eco-condiţionalitate, se asigură cel puțin menținerea unor activități minime de întreținere a terenurilor agricole, cu impact benefic în protecția solului.

Zonele afectate de constrângeri naturale în România dețin o pondere însemnată de 50,02% din SAU total, ce prezintă caracteristici nefavorabile de mediu, ca urmare a unor factori bio-fizici (climatici, edafici, relief) ce limitează activitatea agricolă uzuală prin obținerea de producții reduse, scurtarea perioadei de vegetație, creșterea costurilor de producție etc.

Conform desemnării zonelor cu constrângeri naturale sau cu alte constrângeri specifice, acestea sunt împărțite astfel: zone montane (15,09% din SAU total); zone cu constrângeri naturale semnificative (33,56% din SAU total); zone cu constrângeri naturale specifice (1,38% din SAU total).

**2. Obiective specifice și transversale conexe**

**OS 1 - Sprijinirea veniturilor viabile ale fermelor și a rezilienței sectorului agricol în întreaga Uniune pentru a spori securitatea alimentară și diversitatea agricolă pe termen lung, precum și pentru a asigura durabilitatea economică a producției agricole în Uniune.**

Indicator de impact I.2 Reducerea disparităților în materie de venituri: Evoluția veniturilor agricole în raport cu economia generală și

Indicator de impact I.5 Contribuția la echilibrul teritorial: Evoluția venitului agricol în zone care se confruntă cu constrângeri naturale (față de medie)

Din SAU totală, o pondere însemnată (50,02%) prezintă caracteristici nefavorabile de mediu, ca urmare a unor factori bio-fizici (climatici, edafici, relief) ce limitează activitatea agricolă uzuală prin obținerea de producții reduse, scurtarea perioadei de vegetație, creșterea costurilor de producție etc. Conform desemnării zonelor cu constrângeri naturale sau cu alte constrângeri specifice, zona montană atinge o pondere de 15,09% din SAU total.

Conform datelor furnizate de Agenţia de Plăţi şi Intervenţie pentru Agricultură (APIA) și prelucrate de Agenția Națională a Zonei Montane, numărul fermelor din zona montană, înregistrate în Registrul Unic de Identificare (RUI) este relativ constant în anii 2016 și 2017.

Scăderea numărului fermelor din ruralul zonei montane în ultimii ani, în special în 2019 (cu peste 10.000 de ferme) este cauzată de abandonul activității de creștere a animalelor.

În ceea ce privește suprafața ocupată de totalul fermelor din zona montană pe categorii de dimensiune (ha), cea mai mare pondere din suprafața totală a fermelor o dețin acele ferme mai mici de 5 ha, urmate de fermele care au suprafețe mai mari sau egale cu 50 ha. Acest aspect relevă faptul că cele din urmă reprezintă suprafețe deținute de forme asociative ce desfășoară activități agricole.

Totodată, fenomenele climatice extreme destabilizează profund veniturile în cadrul exploataţiilor agricole din aceste zone, în special din perspectiva lipsei de predictibilitate. În afară de acest factor de risc, veniturile exploatațiilor agricole sunt impactate negativ și de nivelul scăzut al productivității și/sau randamentelor ca urmare a manifestării unor constrângeri naturale și/sau de utilizarea redusă a instrumentelor de gestionare a riscurilor pentru atenuarea riscurilor economice în agricultură.

**OS4 - Contribuirea la atenuarea schimbărilor climatice și la adaptarea la acestea, inclusiv prin reducerea emisiilor de gaze cu efect de seră și creșterea capacității de sechestrare a carbonului, precum și promovarea energiei durabile.**

I.9 Îmbunătățirea rezilienței agriculturii la schimbările climatice: Indicator de progres privind reziliența sectorului agricol

Pentru viitorul apropiat (2021-2050), la nivelul României, rezultatele experimentelor numerice cu modele climatice indică, față de intervalul de referință (1961-1990), conduce la o creștere medie a temperaturii lunare în cea mai caldă lună a anului cu peste 4°C și o reducere medie a cantității lunare de precipitații de până la 15 %, în timpul verii, în cel mai pesimist scenariu. De asemenea, se așteaptă schimbări în statisticile fenomenelor extreme, respectiv creșterea frecvenței și intensității valurilor de căldură și creșterea ratei intensității precipitațiilor.

Totodată, proiecțiile viitoare sugerează că cele mai mari creșteri ale intensității precipitațiilor vor fi în zonele muntoase din Apuseni, Carpații Meridionali și Nordul Carpaților Orientali și în regiuni din Oltenia și Moldova.

Sprijinul acordat fermierilor din zona montană va contribui la încurajarea activităților agricole și, implicit, diminuarea suprafețelor agricole afectate de constrângeri naturale.

**OS 5** **- Promovarea dezvoltării durabile și a gestionării eficiente a resurselor naturale precum apa, solul și aerul, inclusiv prin reducerea dependenței de substanțe chimice.**

Indicator de impact I.13 Reducerea eroziunii solului: Procentajul terenurilor agricole în stare moderată și gravă de eroziune a solului

Managementul adecvat la resurselor naturale din zonele montane (care sunt afectate de constrângeri naturale legate de pantă, climă și resursa pedologică) încurajează activitățile agricole în zonă, reducând abandonul activităţilor agricole, influențând starea peisajelor.

Astfel, sprijinul acordat va contribui la diminuarea suprafețelor agricole afectate de fenomene de degradare a solului (eroziune, alunecări de teren, deșertificare, etc.), respectiv suprafețele agricole afectate de cu constrângeri naturale.

**OS 6 - Contribuirea la oprirea și inversarea declinului biodiversității, îmbunătățirea serviciilor ecosistemice și conservarea habitatelor și a peisajelor.**

Indicator de impact I.21 Îmbunătățirea furnizării de servicii ecosistemice: Ponderea terenurilor agricole acoperite cu elemente de peisaj

În zonele ANC zone montane se urmărește în mod deosebit evitarea abandonului activităților agricole prin aplicarea ecocondiționalității. Evitarea abandonului activităților agricole contribuie, de asemenea, la conservarea factorilor de mediu (biodiversitate, sol, apă, aer), inclusiv la menținerea peisajelor tradiționale. Suprafața agricolă totală ANC este de 6.280.926 ha (48,19% din suprafața agricolă totala), din care suprafața încadrată în zona montană este de 1.829.487 ha (14,04 % din suprafața agricolă) conform datelor LPIS APIA 2021.

Astfel, prin sprijinul acordat se vor reduce suprafețele agricole extinse afectate de fenomene de degradare a solului (eroziune, alunecări de teren, deșertificare, etc.), precum și suprafețele agricole afectate de constrângeri respectiv, abandonul activităţilor agricole, cu influenţe negative în conservarea biodiversităţii, calitatea solului, starea peisajelor, în special în zonele afectate de constrângeri naturale.

**3. Nevoile la care răspunde intervenția**

|  |  |  |  |
| --- | --- | --- | --- |
| **Cod** | **Titlu** | **Prioritizare la nivelul planului strategic** | **Adresată în PNS** |
| N 01 | Creșterea viabilității fermelor prin stabilizarea veniturilor fermierilor și eliminarea discrepanțelor și disparităților între categorii de ferme, sectoare agricole și teritorii |  | DA |
| N 03 | Creșterea gradului de reziliență a exploatațiilor agricole la impactul negativ al factorilor climatici precum și în urma pierderilor provocate de animalele sălbatice |  | DA |
| N 15 | Creșterea gradului de sechestrare a carbonului pe terenuri agricole |  | DA |
| N 19 | Adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității |  | DA |
| N 21 | Încurajarea menținerii și aplicării practicilor agricole tradiționale |  |  |
| N 22 | Menținerea sau adaptarea practicilor agricole și silvice în acord cu nevoile etologice ale speciilor de animale sălbatice prioritare și în corelare cu măsurile de management necesare pentru menținerea habitatelor importante |  |  |

**4. Indicatori de rezultat**

**R.4** - **Corelarea sprijinului pentru venit cu standardele și bunele practici, care reflectă în mod specific: Ponderea suprafeței agricole utilizate (SAU) care este vizată de sprijinul pentru venit și care face obiectul condiționalității.**

R.4 reflectă în mod specific ponderea suprafeței agricole care beneficiază de sprijin pentru venit și care face obiectul condiționalității.

**R.7** **– Consolidarea sprijinului acordat fermelor din zonele cu nevoi specifice: Procentajul sprijinului suplimentar per hectar în zonele cu nevoi mai mari (față de medie).**

**Sprijinul acordat pentru ANC (articolul 71)** este contabilizat în IR legate doar de sprijinul pentru venit și nu în IR legate de obiectivele de mediu și climă. Deși plățile efectuate de ANC în temeiul articolul 71 contribuie la menținerea agriculturii, previne abandonarea terenurilor și, prin urmare, contribuie la mediu, fermierii nu trebuie să pună în aplicare practici specifice benefice pentru mediu și climă pentru a beneficia de sprijin. Astfel, aceasta nu oferă externalități pozitive dincolo de cerințele obligatorii.

**R.12 - Adaptarea la schimbările climatice.**

R.12 reflectă ponderea suprafeței agricole utilizate (SAU) vizate de angajamente care beneficiază de sprijin referitoare la îmbunătățirea adaptării la schimbările climatice.

**R.31 - Conservarea habitatelor și speciilor.**

R. 31 reflectă ponderea suprafeței agricole utilizate (SAU) vizate de angajamente care beneficiază de sprijin referitoare la sprijinirea conservării sau a refacerii biodiversității, inclusiv a practicilor agricole de mare valoare naturală.

**5. Design, cerințele specifice și condițiile de eligibilitate ale intervenției**

**Descrierea obiectivelor specifice şi a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni şi alte informații relevante**

Sprijinul acordat în cadrul acestei intervenții se acordă anual per hectar de suprafață agricolă.

Sprijinul acordat prin această intervenție urmărește o compensare pentru fermieri, în întregime sau parțial, pentru costurile suplimentare și pentru pierderile de venit aferente constrângerilor naturale sau altor constrângeri specifice din zona în cauză, diminuându-se în acest fel riscul de abandon al activităților agricole (mai ridicat în aceste zone). Costurile suplimentare și pierderile de venit se calculează, în ceea ce privește zonele cu constrângeri naturale sau alte constrângeri specifice, în comparație cu zonele care nu sunt afectate de constrângeri naturale sau alte constrângeri specifice.

În plus, sprijinul pentru intervenție va încuraja continuarea activităților agricole în aceste zone, împreună cu aplicarea standardelor de condiționalitate. Astfel, se asigură cel puțin menținerea unor activități minime de întreținere a terenurilor agricole, cu impact benefic în protecția solului. În zonele montane este importantă menținerea echilibrului de mediu stabilit între practicile agricole și condițiile naturale. Continuarea activității agricole în aceste zone deține, totodată, un rol important în conservarea factorilor de mediu (biodiversitate, sol, apă, aer), inclusiv în menținerea peisajelor tradiționale, putând servi ca bază de dezvoltare economică prin turism rural.

Contribuția intervenției va fi esențială, în special pe termen scurt, în timp ce alte intervenții, precum intervenția de agro-mediu şi climă, vor ajuta la crearea unui sistem pe deplin funcțional, care să poată răspunde obiectivului de menținere a calității mediului şi implicit a spațiului rural.

**În conformitate cu art. 79 (1) din Regulamentul (UE) nr. 2115/2021, în cadrul acestei intervenții nu se stabilesc criterii de selecție.**

Toți fermierii care îndeplinesc condițiile de eligibilitate au dreptul la o plată.

Pentru a răspunde nevoilor identificate, sprijinul din cadrul intervenției se acordă în funcție de tipul de zonă, astfel:

- Intervenția Zone cu constrângeri naturale sau alte constrângeri specifice ***- Zona montană (ANC ZM)*** este desemnată tot în conformitate cu **articolul 32 alineatul (1) litera (a) din Regulamentul nr. 1305/2013.**

**Condițiile de eligibilitate aplicabile în cadrul acestei intervenții sunt următoarele:**

**•** beneficiarul sprijinului trebuie să se încadreze în categoria fermier activ, definit în înțelesul art. 4, alin. (1) a Regulamentului (UE) 2115/2021 conform legislației naționale,

• beneficiarul este utilizatorul unei suprafețe agricole localizate pe teritoriul României, identificabilă în Sistemul Integrat de Administrare şi Control (IACS), încadrată în zona eligibilă pentru Zona Montană delimitată conform prevederilor art. 32 (2) din Regulamentul (UE) 1305/2013 și se înregistrează la APIA cu suprafața agricolă,

• suprafață minimă a fermei este de 1 ha, iar parcelele eligibile au dimensiunea minimă de 0,3 ha (în cazurile prevăzute de condițiile specifice schemei unice de plată pe suprafață, în cazul anumitor tipuri de culturi, suprafața minimă a parcelei trebuie să fie de cel puțin 0,1 ha – pentru vii, livezi, arbuști fructiferi, hamei, pepiniere pomicole și viticole, sere și solarii),

• beneficiarul se angajează, pe baze anuale, să își continue activitatea agricolă pe terenurile agricole situate în zonele afectate de constrângeri naturale.

**Alte condiții în cadrul angajamentelor, pentru care în caz de neconformare se aplică reduceri ale sprijinului (care pot merge în unele cazuri prevăzute de sistemul de sancțiuni până la excludere), sunt constituite de:**

• respectarea de beneficiari, la nivelul întregii ferme, a standardelor de condiționalitate stabilite în temeiul art. 12, 13 și Anexa III din Regulamentul (UE) nr. 2115/2021 al Parlamentului și al Consiliului de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de FEGA și FEADR, prevăzute în legislația națională.

**Legislație UE:**

Articolul 32 din Regulamentul (UE) nr. 1305/2013 și Anexa III la același regulament continuă să se aplice în ceea ce privește delimitarea zonelor care se confruntă cu constrângeri naturale și cu alte constrângeri specifice.

**Legislație națională:**

Cadrul Național de Implementare,

Ordin MADR/MMAP/ANSVSA nr.... / pentru aprobarea normelor privind condiţionalitatea în cadrul

intervențiilor sub formă de plăți directe și a unor intervenții pentru dezvoltare rurală finanțate prin

Planul Național Strategic (PNS) 2023-2027.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiarii eligibili:**

Beneficiarii acestei intervenții sunt fermierii activi, în conformitate cu prevederile **art. 4, alin. (1) al Regulamentului (UE) nr. 2115/2021**.

**Suprafața eligibilă:**


- ***Intervenția Zone cu constrângeri naturale sau alte constrângeri specifice – Zona Montană (ANC ZM)*** este un instrument prin care se sprijină (compensează fermierii) financiar utilizarea terenurilor agricole situate în zone unde producția agricolă este afectată de condițiile climatice și de relief din cauza caracteristicilor de altitudine și pantă din zonele montane (art. 32 (2) al Regulamentului (UE) 1305/2013), fiind constituită din suma suprafețelor unităților administrativ-teritoriale (LAU 2) desemnate conform criteriilor de mai jos:

• unitățile administrativ-teritoriale situate la altitudini medii mai mari sau egale cu **600 m**, limitele acestora fiind acelea ale blocurilor fizice (identificate în Sistemul Integrat de Administrare și Control), care aparțin de aceste UAT;

• unitățile administrativ-teritoriale situate la altitudini medii între **400-600 m** și care au o pantă medie egală sau mai mare de **15%**, limitele acestora fiind acelea ale blocurilor fizice (identificate în Sistemul Integrat de Administrare și Control), care aparțin de aceste UAT.

Desemnarea Zonei Montane a fost realizată la nivel LAU2 (fost NUTS5), reprezentat de cele **3.181 unități** administrativ-teritoriale de pe întreg teritoriul României (comune, orașe şi municipii conform SIRUTA - INS decembrie 2013), organizate în conformitate cu prevederile Legii 2/1968 cu modificările și completările ulterioare.

Desemnarea Zonei Montane (ANC ZM), nu a suferit modificări în perioada 2014-2022 comparativ cu perioada de programare 2007-2013, fiind realizată pe baza criteriilor menționate mai sus. Astfel, aria de aplicabilitate va fi identica și din anul 2023, fiind prezentată în următoarea figură:



***Figura 1 – unități administrativ-teritoriale incluse în zona montană***

Descrierea metodologiei de desemnare a zonelor care se confruntă cu constrângeri naturale in zona montana este realizată in Anexa la PNS 2023-2027 – metodologie desemnare zone eligibile a intervenției ANC.

Lista cu zonele eligibile pentru această intervenție este lista care face obiectul PNDR 2014-2021 și care este inclusă și în Anexa la PNS 2023-2027 – Lista zonelor eligibile ale intervenției ANC.

Zona montană este acoperită de un număr total de **658 localități**, totalizând o suprafață agricolă de **1.829.487 ha (date APIA 2021)**.

O12 Zona eligibilă?

**X** Zone montane (conform art. 32(1) (a) din Regulamentul (EU) nr. 1305/2013)

**6. Identificarea elementelor de referință relevante (GAEC relevante, cerințe statutare de management (SMR) și alte cerințe obligatorii stabilite de legislația națională și cea a Uniunii), după caz, descrierea obligațiilor relevante specifice în temeiul SMR și explicația cu privire la modul în care angajamentul depășește cerințe obligatorii (prevăzute la Art. 28 (5) și Art. 70 (3) și la Art. 72 (5))**

**Lista standardelor GAEC și SMR relevante**

Condițiile care trebuie respectate de beneficiarii intervenției la nivelul întregii exploatații (pe toate parcelele agricole din cadrul exploatației, inclusiv pe cele pentru care nu solicită sprijin și pe cele care nu sunt folosite în scopul producției) sunt constituite din normele privind condiționalitatea în cadrul schemelor şi măsurilor de sprijin pentru fermieri în România, în temeiul articolelor 12, 13 și Anexa III din Regulamentul (UE) nr. 2115/2021.

Normele de condiționalitate vizează o serie de standarde privind Bunele Condiții Agricole și de Mediu ale terenurilor (GAEC) și Cerințele Legale în Materie de Gestionare (SMR), care se vor stabilii în legislația națională și sunt enumerate pe domenii:

- Clima și mediul, inclusiv apa, solul și biodiversitatea ecosistemelor;

- Sănătate publică și sănătatea plantelor;

- Bunăstarea animalelor.

**Lista standardelor naționale obligatorii relevante**

**Legătura intervenției cu standardele GAEC, SMR și standardele naționale**

**7. Forma și rata suportului/sume/metode de calcul**

|  |
| --- |
| **Tipul de plată**  ◼ cost unitar baza pe costuri suplimentare și pierderi de venit □ o singură plată□ sumă forfetară  **Intervalul ratelor de sprijin la nivel de beneficiar**  Intensitatea sprijinului public nerambursabil este de 100% din totalul costurilor eligibile.  Fiind vorba de o plată compensatorie, sprijinul public nerambursabil acordat în cadrul acestei interventii are o intensitate de 100%.  Pentru zona montană nivelul plăţii compensatorii este de **40 euro/ha/an**.  Cu scopul asigurării resurselor financiare necesare pentru implementarea intervenției ANC-ZM, începând cu anul 2023, pentru suprafețele care depășesc 50 ha se vor aplica intervalele de degresivitate: 50,01-100, 100,01 – 300 ha și peste 300 ha.  Pentru aceste intervale de mărime a suprafețelor, baza de calcul pentru aplicarea degresivității este reprezentată de valoarea de 91 euro/ha/an.  **Degresivitatea sprijinului financiar la nivel de angajament**  În cazul fermelor cu suprafețe agricole mai mari de 50 ha (prag de la care începe aplicarea degresivității), valoarea plății scade pentru acele suprafețe agricole care depășesc această valoare:   * 1-50 ha - 100% din prima acordată pe hectar - **40 euro/ha/an**, * 50,01-100 ha – 75% din prima acordată pe hectar - **30 euro/ha/an**, * 100,01-300 ha - 50% din prima acordată pe hectar - **25 euro/ha/an**, * peste 300 ha - 35% din prima acordată pe hectar - **25 euro/ha/an**.   **Metoda de calcul**  În conformitate cu articolul 82 din Regulamentul (UE) nr. 2115/2021 calculul plaților compensatorii se bazează pe pierderea de venituri și cheltuieli suplimentare legate de agricultura practicată în zona montană comparativ cu zonele care nu se confruntă cu astfel de constrângeri.  Institutul Național de Cercetare-Dezvoltare pentru Pedologie, Agrochimie și Protecția Mediului – ICPA București confirmă caracterul adecvat și acuratețea calculelor din cadrul metodologiei de calcul a plăților compensatorii pentru zona montană, stabilite pe baza unei metode de calcul juste, echitabile și verificabile.  **Metodologia de calculare a plăților compensatorii acordate în cadrul acestei intervenții este prezentată astfel:**  În conformitate cu articolul 31 alin. 1 din Reg. 1305/2013 calculul plaților compensatorii se bazează pe pierderea de venituri și cheltuieli suplimentare legate de agricultura practicată în cele trei categorii de zone care se confruntă cu constrângeri naturale comparativ cu zonele care nu se confruntă cu astfel de constrângeri.  Metodologia aplicată de România pentru 2023 s-a bazat pe o comparație între veniturile (Coeficienti Standard Output - SOC) pe ha între zonele afectate de constrângeri naturale și cele care nu se confruntă cu aceste constrângeri, care reflectă în termeni orientativi factorii de limitare (randamente mai mici, limitări privind utilizarea terenurilor, etc.) și, prin urmare, diferența care urmează să fie compensată.  Practic, metoda utilizată a constat în următoarele etape:  (1) Evaluarea unei valori de referință la nivel național pentru SOC asociat terenurilor arabile. Acest lucru s-a bazat pe statistici anuale privind suprafețele cultivate cu principalele 7 culturi (Grâu, Porumb boabe, Cartofi de toamnă, Floarea soarelui, Rapiţă, Soia boabe, Furaje verzi anuale, folosind media pe 5 ani), date pe baza cărora s-a calculat SOC mediu (date furnizate de Ministerul Agriculturii si Dezvoltarii Rurale - MADR 2017).  SO aferent ANC-ZM și pentru zonele fără restricții a fost apoi calculată luând în considerare notele de bonitare (pe baza studiilor pedologice 1:50.000) la nivel LAU2.  (2) Evaluarea unei valori de referință pentru SO asociat pajiștilor permanente. Valoarea de SO pentru pășunile permanente a fost apoi calculată, luându-se în calcul notele de bonitare la nivel LAU2.  (3) Stabilirea utilizării terenurilor ca valoare procentuală (terenuri arabile/pășuni permanente).  (4) Stabilirea valorii pierderilor de venituri. Aceasta a luat în considerare diferența între SO aferent ANC-ZM față de zona fără constrângeri.  (5) Stabilirea costurilor suplimentare induse de manifestarea factorilor limitativi pentru terenurile arabile şi evaluarea costurilor suplimentare față de zona fără constrângeri (date ICPA - tehnologii de utilizare a terenurilor arabile). Pentru reprezentativitate, valorile obţinute au fost ponderate în funcţie de ponderea terenurilor arabile din suprafaţa totală de teren agricol.  Următoarele surse principale de date au fost utilizate:   * date INS 2021: suprafețele cultivate cu principalele culturi arabile, * date APIA 2021 privind utilizarea efectivă a terenurilor în ANC- ZM, precum și pentru zonele fără constrângeri naturale semnificative sau specifice (NON ANC), * coeficienți SO (date MADR 2017), * valorile ratei de schimb si a combustibilului (perioada de referință noiembrie si iulie 2021), * consumuri tehnologice în utilizarea terenurilor arabile (ICPA). |

**8. Informații privind ajutorul de stat**

**Intervenția nu intră în domeniul de aplicare al articolului 42 din TFUE și face obiectul evaluării ajutorului de stat:**

NU face obiectul unei evaluări a ajutoarelor de stat.

**9. Informații suplimentare specifice tipului de intervenție**

|  |
| --- |
| **Tipul de angajament în cadrul intervenției**  ○ Bazat pe rezultate (cu posibilitatea de a selecta și alege)  ● Bazat pe management (cu posibilitatea de a selecta și alege)  ○ Hibrid (bazat pe management și pe rezultate)  **Explicații privind obligațiile/posibilitățile beneficiarilor în raport cu angajamentele prevăzute în intervenție**  Beneficiarii intervenției trebuie să respecte la nivelul întregii exploatații agricole condiționalitățile stabilite în temeiul Regulamentul PS PAC și prevăzute în legislația națională.  **Definirea nivelului prag de suprafață per exploatație pe baza căruia statul membru calculează gradul de degresivitate a plăților**  **Date noi:**  Din analiza SWOT 2021-2027, se poate observa că, un număr foarte mare de exploatații sunt aferente grupei de până la 2 ha (2.480.770), respectiv 72% din totalul exploatațiilor înregistrate. În mare măsură, terenul agricol utilizat este în proprietate și exploatat în vederea obținerii de bunuri pentru consumul propriu, fără a fi desfășurată activitate economică orientată către piață. Aceste exploatații utilizează în total 1,53 mil ha (12,24% din SAU totală).  Aceeași situație o regăsim analizând toate categoriile de până la 5 ha. Din numărul total de explotații (3.422.030) exploatațiile mai mici de 5 ha, în număr de 3,14 mil, reprezintă 91,8% din totalul exploataţiilor din România şi utilizează 28,7% din SAU. Dintre acestea, în categoria 2-5 ha se regăsesc 660 mii de exploataţii.  Odată cu creșterea dimensiunii peste 5 ha, numărul fermelor este în scădere astfel că, ponderea acestora din total pentru categoria 5-50 ha este de 7,7% (262.930), respectiv 0,17% pentru 50-100 ha (6.010) și doar 0,36% revine fermelor cu dimensiunea peste 100 ha (12.310).  Suprafața exploatată pe grupe de mărime este: 20,2% din SAU pentru categoria 5-50 ha, 3,3% din SAU pentru exploatațiile de 50-100 ha și 48% din SAU pentru cele mai mari de 100 ha. (date Eurostat).  Pentru această activitate, au fost utilizate date furnizate de APIA cu perioada de referință 2017-2021 care au reprezentat aplicațiile fermierilor pe submăsura 13.1 (PNDR 2014-2020) privind numărul de fermieri care au depus cereri și suprafata determinată la plată.  Sunt prezentate evoluția în cei 4 ani a suprafețelor pentru care au fost depuse cereri de plată pe categorii de dimensiune fermă care arată o evoluție destul de staționară a suprafețelor.  Luând în considerare aceste aspecte, se consideră util ca pragul de la care va începe degresivitatea plăților compensatorii să fie cel de 50 ha/fermă.  Fermele mari nu suferă același nivel al pierderilor de venit sau al costurilor suplimentare în comparație cu fermele mici (majoritare în România), datorită practicării unei agriculturi intensive, pentru a evita o supracompensare a plăților compensatorii acordate acestei categorii, pragul superior (la nivel de fermă) pentru aplicarea degresivității s-a stabilit la peste 300 ha.  În acest sens, s-a luat în calcul pentru stabilirea acestui prag o dimensiune medie de 300 ha, ce a fost calculată pentru categoria exploatatii mari (ferme care, conform clasificării în RO, prezintă un Euro Standard Output de 250.000 euro).  -----------------  Posibilitatea de verificare și control a interventiei se bazează pe rezultatele evaluării ex-ante realizate de către AM și Agențiile de Plăți, evaluare care ia în considerare inclusiv rezultatele controalelor efectuate în perioada de programare 2014-2020, conform prevederilor art. 62 ale Regulamentului (UE) 1305/2013.  În perioada de programare 2023-2027, se estimează că pot exista o serie de riscuri specifice dintre care enumerăm:  • nerespectarea perioadei de depunere a cererilor de plată (depunerea cu întârziere),  • nedeclararea tuturor suprafețelor,  • identificarea corectă a parcelelor agricole,  • nerespectarea criteriilor de eligibilitate referitoare la suprafața aflată sub angajament,  • nerespectarea condiţionalității la nivelul fermei.  Plăţile acordate în cadrul acestei intervenții se pot cumula, pe aceeaşi suprafaţă de teren agricol, cu plăţile directe acordate fermierilor (Pilonul I) şi cu plăţile compensatorii acordate pe suprafaţa agricolă (Pilonul II).  **Durata angajamentului**  Durata angajamentului voluntar este anual pentru continuarea activităților agricole în zonele desemnate în conformitate cu:  • art. 32 (2) din Regulamentul (UE) 1305/2013 – plăți pentru zona montană. |

**10. Conformitatea cu regulile OMC**

|  |
| --- |
| Intervenția se încadrează în „cutia verde” din anexa 2 la Acordul OMC privind agricultura la punctul 6 și punctul 13. Sprijinul acordat în cadrul intervenției nu are efecte de denaturare a comerțului sau efecte asupra producției. |

**11. Intensitatea sprijinului aplicabilă intervenției**

91(2)(a)-RO-85,00%

**12. Cuantum unitar planificat – Definiție**

| **Grup** | **Cuantum unitar planificat** | **Tipul sprijinului** | **Rata sprijinului** | **Tipul cuantumului unitar planificat** | **Regiuni** | **Indicator(i) de rezultat** |
| --- | --- | --- | --- | --- | --- | --- |
|  | 001 – plata medie pe hectar | Grant | 91(2)(a)-RO-85,00% | Medie |  |  |

Cu scopul asigurării resurselor financiare necesare pentru implementarea intervenției ANC-ZM, începând cu anul 2023, pentru suprafețele care depășesc 50 ha se vor aplica intervalele de degresivitate: 50,01-100, 100,01 – 300 ha și peste 300 ha.

**13. Tabel financiar cu rezultate**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuantum unitar planificat** | **An financiar – ANC\_ZM** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata medie pe hectar | Cuantum unitar planificat (Cheltuială publică totală în EUR) | 0,00 | 0,00 | 32,00 | 32,00 | 32,00 | 32,00 | 0,00 | 32,00 |
| Suma maximă pentru cuantumul unitar planificat (EUR) | 0,00 | 0,00 | 40,00 | 40,00 | 40,00 | 40,00 | 0,00 | 40,00 |
| O.12 (unitate: hectare) | 0,00 | 0,00 | 1.250.000 | 1.250.000 | 1.250.000 | 1.250.000 | 0,00 | 1.250.000 |
| TOTAL | O.12 (unitate: hectare) | 0,00 | 0,00 | 1.250.000 | 1.250.000 | 1.250.000 | 1.250.000 | 0,00 | 1.250.000 |
| Alocare financiară anuală indicativa (Cheltuială publică totală în EUR) | 0,00 | 0,00 | 40.000.000 | 40.000.000 | 40.000.000 | 40.000.000 | 0,00 | 160.000.000 |
| Alocare financiară anuală indicativa (Contribuția Uniunii în EUR) | 0,00 | 0,00 | 34.000.000 | 34.000.000 | 34.000.000 | 34.000.000 | 0,00 | 136.000.000 |