|  |  |
| --- | --- |
| **Denumirea intervenției** | **Investiții în consolidarea exploatațiilor tinerilor fermieri instalați și a fermierilor recent instalați** |
| **Tip de intervenție** | Investiții cf. art. 73 și investiții pentru irigații cf. art. 74 din R(UE) 2021/2115. |
| **Indicator de realizare** | O.20 Numărul de operațiuni sau unități care beneficiază de sprijin pentru investiții productive în cadrul fermei |
| **Contribuția la intervențiile cu alocare obligatorie** | * Reînnoirea generațiilor ○ **X Da** **○** Nu * Mediu ○ Da **X Nu** * LEADER ○ Da **X Nu** |
| **Intervenția include plăți tranzitorii din PNDR 2014-2022** | * Da, în totalitate * Da, parțial * **X Nu** |

* + 1. **Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Rata contribuției FEADR aplicata** | **Rata Min** | **Rata**  **Max** |
| **x** | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regiunile de tranziție | Art. 85(2)(ba) |  | 20% | 60% |
| x | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

### **5.3.2 Aria teritorială de aplicabilitate**

**x Național**

**NUTS 1 - național**

**5.3.3 Obiective specifice și transversale conexe**

**OS2** - Îmbunătățirea orientării spre piață și sporirea competitivității fermelor atât pe termen scurt, cât și pe termen lung, inclusiv punerea unui accent mai puternic pe cercetare, tehnologie și digitalizare;

**OS 3** - Îmbunătățirea poziției fermierilor în lanțul valoric;

**OS4** – Contribuirea la atenuarea schimbărilor climatice și la adaptarea la acestea, inclusiv prin reducerea emisiilor de gaze cu efect de seră și creșterea capacității de captare a carbonului, precum și promovarea energiei durabile;

**OS5** - Promovarea dezvoltării durabile și a gestionării eficiente a resurselor naturale, cum ar fi apa, solul și aerul;

**OS7**-Atragerea și susținerea tinerilor fermieri și a altor noi fermieri și facilitarea dezvoltării întreprinderilor durabile din zonele rurale~~;~~

**Obiectiv transversal** - Modernizarea agriculturii și zonelor rurale prin promovarea și partajarea cunoștințelor, a inovării și a digitalizării în agricultură și în zonele rurale și prin încurajarea adoptării acestora de către fermieri, prin îmbunătățirea accesului la cercetare, inovare, schimbul de cunoștințe și formare.

**5.3.4 Nevoile la care răspunde intervenția**

* N. Modernizarea și restructurarea exploatațiilor mici/mijlocii, în special fermele de familie, prin investiții pentru îmbunătățirea productivității;
* N. Creșterea investițiilor în agricultura de precizie, digitalizare, ca instrumente esențiale pentru sustenabilitatea sectorului agricol și pentru creșterea competitivității;
* N. Adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității;
* N. Menținerea sau adoptarea unor practici agricole extensive care să asigure reducerea emisiilor de gaze cu efect de seră;
* N. Sprijinirea dezvoltării modelelor de producție bazate pe valoare adăugată mare (sisteme de calitate europene și naţionale);
* N. Dezvoltarea bioeconomiei şi a economiei circulare;
* N. Întinerirea generațiilor de fermieri;
* N. Sprijinirea dezvoltării durabile a zonelor montane din România;
* N. Creșterea numărului de locuri de muncă și diversificarea tipologiilor de locuri de muncă în zonele rurale, în vederea atragerii tinerilor pentru a se stabili în aceste zone;
* N. Adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității.

**5.3.5 Indicatori de rezultat**

**R.9** Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor

**5.3.6** **Descrierea obiectivelor specifice și a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni și alte informații relevante**

Această intervenție se adresează tinerilor fermieri (definiți conform art. 75 a R (UE) 2021/2115) și a celor recent instalați (în ultimii 5 ani față de momentul depunerii cererii de finanțare), în vederea consolidării fermelor acestora și a unui management eficient.

În vederea facilitării accesului la finanțare, la capital și teren agricol, această intervenție contribuie la încurajarea tinerilor fermieri în desfășurarea activităților agricole, cât și la stabilizarea acestora în sectorul agricol, la reînnoirea generațiilor în agricultură, la reducerea exodului tinerilor către zonele urbane sau în afara granițelor.

Intervenția vizează modernizarea și creșterea competitivității și a performanțelor de mediu pentru fermele gestionate de către tinerii fermieri, atât din sectorul vegetal inclusiv legume, cartofi, flori plante ornamentale, medicinale, aromatice cât și din cel zootehnic, inclusiv cel mixt (care îmbină creșterea animalelor cu cultivarea terenurilor agricole). Sprijinul vizeză consolidarea și creșterea rolului tinerilor fermieri în sectorul agricol, având în vedere deschiderea acestora către inovare, tehnologie și performanță.

Alături de intervenția dedicată Instalării tinerilor fermieri și de sprijinul pe suprafață acordat tinerilor fermieri prin Pilonul I, această intervenție se adresează tinerilor fermieri și reînnoirii generațiilor în agricultură, răspunzând nu doar obiectivului de competitivitate și performanță economică și de mediu în sectorul agricol, ci și a unui obiectiv social, de a căror realizare depind funcționarea și revitalizarea zonelor rurale.

Intervenția vizează proiecte complexe de investiții care pot include și dotarea tehnică adecvată cu echipamente și utilaje agricole performante, inclusiv cu echipamente care să permită, în cazul exploatațiilor zootehnice și mixte o gestionare adecvată a gunoiului de grajd/dejecțiile provenite de la animalele din ferme.

Din perspectiva unei mai bune gestionări a riscurilor, intervenția va contribui și la promovarea accesului fermierilor la echipamente de protecție față de căderile de grindină; prin utilizarea locală a generatoarelor terestre și extinderea serviciilor de intervenţii active în atmosferă care acţionează preventiv. Astfel, se vizează eliminarea/reducerea pagubelor produse de fenomenele meteorologice periculoase, în conformitate cu nevoile identificate în analiza SWOT, prin investiții adecvate în asigurarea unei bune gestionări a riscurilor din agricultură.

Tot din perspectiva unei bune gestionări a riscurilor din agricultură, vor fi susținute o serie de investiții non-productive care să asigure o mai bună protejare a animalelor din fermă/culturilor.

Pentru a răspunde adecvat provocărilor cu care se confruntă zona montană, atât din perspectiva îmbătrânirii populației cât și din perspectiva specificului activităților agricole și a problemelor structurale ale exploatațiilor agricole din această zonă, va fi prevăzută o alocare distinctă pentru zona montană.

De asemenea, având în vedere importanța agriculturii ecologice și potențialul ridicat al României în ceea ce privește obținerea de produse de calitate, cu valoare adăugată mare, va fi prevăzută o alocare distinctă pentru proiectele de investiții care vizează agricultura ecologică.

**Procesul de selectie** va viza prioritizarea proiectelor care vor demonstra caracterul rezilient, durabil și sustenabil al investițiilor, precum si performanța economică.

**Valoarea sprijinului public: maximum 200.000 euro /proiect.**

**Legislația europeană**

- Regulamentul (UE) 2021/1060 al Parlamentului European și al Consiliului din 24 iunie 2021de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

- REGULAMENTUL (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013.REGULAMENTUL (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013;

- Regulamentul de aplicare privind PS PAC;

- Regulamentul (CE) nr. 1217/2009 al Consiliului privind crearea unei reţele de colectare de informaţii contabile agricole privind veniturile şi activitatea economică a exploataţiilor agricole în Uniunea Europeană;

- Regulamentul de punere în aplicare nr. 220/2015 de stabilire a normelor de aplicare a Regulamentului (CE) nr. 1217/2009 al Consiliului privind crearea unei reţele de colectare de informaţii contabile privind veniturile şi activitatea economică a exploataţiilor agricole în Uniunea Europeană;

- Regulamentul delegat nr. 1198/2014 de completare a Regulamentului (CE) nr. 1217/2009 al Consiliului privind crearea unei reţele de colectare de informaţii contabile agricole privind veniturile şi activitatea economică a exploataţiilor agricole în Uniunea Europeană;

**Legislație națională*:***

- Codul Fiscal, aprobat cu modificări și completări prin Legea nr. 571/2003, cu modificările și completările ulterioare;

- Hotărârea Guvernului nr. 445/2009 privind evaluarea impactului anumitor proiecte publice şi private asupra mediului, cu modificările și completările ulterioare;

**Complementaritatea și evitarea dublei finanțări**

Complementaritatea si evitarea dublei finanțări va fi asigurată.

Regulile privind complementaritatea și evitarea dublei finanțări vor fi detaliate în cadrul național de implementare.

**Definirea beneficiarilor eligibili și condițiile de eligibilitate specifice, dacă este relevant, legate de beneficiar și aria de aplicabilitate**

**Beneficiari eligibili:**

* tinerii fermieri definiți în cadrul programului, conform cerințelor stabilite prin art. 4, alin. (6) din R (UE) 2021/2115;
* fermierii instalați pentru prima dată ca sefi ai exploatațiilor cu cel mult 5 ani înaintea depunerii cererii de finanțare pentru această intervenție având vârsta de până la 45 ani la momentul depunerii cererii de finanțare.

Nu sunt eligibile persoanele fizice și persoanele fizice autorizate conform OUG 44/2008.

**Condiții de eligibilitate:**

- Solicitantul va figura în sistemul APIA în anul anterior anului depunerii cererii de finanțare cu forma de desfășurare a activității economice cu care solicită sprijin prin prezenta intervenție;

- Investiția trebuie să se realizeze în cadrul unei ferme cu o dimensiune economică de minimum 12.000 € SO;

- Viabilitatea economică a investiției trebuie să fie demonstrată în baza documentației tehnico-economice;

- Solicitantul trebuie să demonstreze asigurarea cofinanțării investiției;

- Solicitantul trebuie să dețină calitatea de șef al exploatație (să exercite controlul asupra exploatației) și să demonstreze deținerea de competențe profesionale în raport cu proiectul;

- Investiția va respecta prevederile legislației naționale în vigoare aplicabilă proiectului;

- În cazul în care proiectul prevede investiții în echipamente și instalații de combatere a căderilor de grindină respectiv generatoare terestre, acestea sunt eligibile doar dacă sunt incluse în cadrul infrastructurii operaționale a Sistemului național antigrindină și de creștere a precipitațiilor;

- În cazul în care proiectul prevede investiții în echipamente de irigaţii la nivelul fermei acestea sunt eligibile doar dacă, îndeplinesc condițiile specificate în art.74 din Regulamentul PS PAC:

•  *Investiția prevede contorizarea apei, care permite măsurarea utilizării apei la nivelul investiției sprijinite, în cazul în care nu este deja realizată,*

•  *O investiție în îmbunătățirea unei instalații de irigații existente sau a unui element al infrastructurii de irigații este eligibilă numai dacă:*

(a) în urma evaluării ex ante, investiția asigură posibile economii de apă care reflectă parametrii tehnici ai instalației sau ai infrastructurii existente;

sau

(b) în cazul în care investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei, care să contribuie la obținerea stării bune a respectivelor corpuri de apă.

- O investiție având ca rezultat o mărire netă a suprafeței irigate care afectează un corp anume de apă subterană sau de suprafață este eligibilă numai dacă:

a) starea corpului de apă nu a fost identificată ca nesatisfăcătoare în planul corespunzător de management al bazinului hidrografic din motive legate de cantitatea de apă;

și

b) o analiză de impact asupra mediului arată că investiția nu va avea niciun impact negativ semnificativ asupra mediului; respectiva analiză a impactului asupra mediului fie este realizată de către autoritatea competentă, fie este aprobată de aceasta și se poate referi și la grupuri de exploatații.

**Investiții eligibile**

Vor fi sprijinite **investițiile corporale** legate de:

- construcții (noi și/sau modernizări), inclusiv spații protejate pentru culturile agricole, cu dotările și utilitățile necesare desfășurării activității agricole și/sau facilitățile de condiționare a produselor agricole obținute la nivel de fermă a căror capacitate se va corela cu capacitatea de producție a fermei;

- achiziția, inclusiv prin leasing de utilaje agricole, remorci și semiremorci tehnologice (specializate pentru activitatea agricolă) și echipamente performante, inclusiv cele pentru gestionarea/utilizarea îngrășămintelor și/sau a produselor de protecție a plantelor, doar ca o componentă secundară a proiectului;

-înființarea/dezvoltarea componentei de comercializare/marketing la nivel de exploatație, inclusiv magazinele la poarta fermei sau rulotele alimentare prin care vor fi comercializate exclusiv propriile produse agricole), doar ca o componentă secundară a proiectului;

-înființarea/modernizarea facilităților aferente asigurării igienei și biosecurității la nivel de fermă;

- echipamente și instalații de combatere locală a căderilor de grindină respectiv generatoare terestre;

- utilajele și echipamente pentru producerea și/sau distribuirea furajelor ca hrană pentru animale din fermă;

- utilizarea soluțiilor digitale pentru practicarea agriculturii de precizie;

-înființarea și/sau modernizarea căilor de acces în cadrul fermei, inclusiv utilități și racordări;- investiții noi cât și modernizarea instalațiilor și/sau echipamentelor pentru irigații la nivel de fermă doar ca o componentă secundară a proiectului;

- producerea şi utilizarea energiei (electrice și/sau termice) din surse regenerabile (solară, eoliană, aerotermală, hidrotermală, geotermală etc), ca parte componentă a unui proiect de investiții, iar energia obținută va fi destinată exclusiv consumului propriu;

-investiții care contribuie la reducerea emisiilor de GES (componentă secundară a proiectului), legate de:

• îmbunătățirea eficienței energetice a construcțiilor în care se desfășoară o activitate eligibilă în cadrul intervenție;

• achiziționarea de echipamente/utilaje cu un consum redus de energie, precum și alte investiții care contribuie la reducerea emisiilor de GES;

• investiții în economia circulară precum:

a) producerea şi utilizarea energiei regenerabile din valorificarea biomasei (ex. din deșeuri provenind de la animale/din resturi vegetale ale plantelor de cultură, produse secundare și subproduse), iar rezultatul va fi destinat exclusiv consumului propriu;

b) obținerea de fertilizanți organici din valorificarea biomasei (ex. din deșeuri provenind de la animale/din resturi vegetale ale plantelor de cultură, produse secundare și subproduse), iar rezultatul va fi destinat exclusiv consumului propriu;

- investițiile neproductive pentru:

• înființarea de perdele naturale de protecție pentru culturile din fermă;

•protejarea efectivelor de animale și culturilor agricole de daune provocate de animale sălbatice.

Vor fi sprijinite **investițiile necorporale** legate de achiziționarea sau dezvoltarea de software și achiziționarea de brevete, licențe, drepturi de autor, mărci, etc.

Legat de investițiile propuse prin proiect sunt eligibile **costurile generale** direct legate de acestea, precum onorariile cu arhitecții, inginerii, taxele referitoare la consultanța privind durabilitatea ecologică și economică, inclusiv studiile de fezabilitate aferente.

**Tip de sprijin (non-IACS) sau angajamente (IACS) și alte obligații**

*non* – IACS

### **5.3.7 Tipul și intensitatea sprijinului**

|  |  |  |
| --- | --- | --- |
|  | **NON IACS** |  |
| **Tipul sprijinului** | • Grant |  |
| **Modalitate de acordare a sprijinului** | Rambursarea costurilor eligibile efectiv suportate de către beneficiar. |  |
| **Rata sprijinului** | Intensitatea sprijinului public nerambursabil va fi raportată la costurile eligibile per proiect și nu va depăși:  - **100%** pentru investițiile neproductive dacă proiectul prevede exclusiv astfel de investiții;  **- 80%** din costurile eligibile pentru investițiile efectuate de tinerii fermieri în temeiul alineatului (4) al art. 74 din R (UE) 2115/2021,  - **65%** din costurile eligibile pentru investițiile efectuate de către ceilalți solicitanți; |  |

### **5.3.8 Informații legate de ajutorul d**e **stat**

Intervenția depășește prevederile art.42 din TFUE:   
○ Da

**X Nu**

○ Mixt – activitățile sprijinite pot depăși sau nu preverile art. 42 din TFUE

Tipul instrumentului de ajutor de stat utilizat pentru conformitate:

○ Notificare ○ GBER ○ ABER ○ de minimis

Dacă e ”Notificare” numărul SA: N/A

Suma FEADR (€):

Cofinanțare națională (€):

Cofinanțare națională adițională (€)

**5.3.9 Informații suplimentare specifice tipului de intervenție**

|  |  |
| --- | --- |
| **Cheltuieli neeligibile specifice**   * Achiziţia de terenuri și clădiri; * Construcția și modernizarea locuinței; * Achiziția de cap tractor; * Achiziția de drepturi de producție agricolă, de drepturi la plată, animale, plante anuale și plantarea acestora din urmă; * Cheltuielile cu întreținerea culturilor agricole; * Achiziția de mijloace de transport pentru bunuri/mărfuri, nespecializate pentru activitatea agricolă vizată în proiect; * Achizițiile de mijloace de transport persoane/pentru uz personal; * Cheltuielile cu spațiile ce deservesc activitatea generală a exploatației agricole: spații administrative, săli de ședințe, spații de cazare, etc * Cheltuielile generate de investițiile sprijinite prin Programele Sectoriale finanțate prin FEGA, * Cheltuielile aferente proiectelor de investiții ce vizează culturile agricole cărora li se aplică costurile standard (hamei, struguri de masă și pomicultură), în vederea asigurării demarcării cu intervențiile dedicate acestor tipuri de culturi.   Cheltuielile neeligibile generale aplicabile vor fi menționate în secțiunea 4.7 Elemente comune pentru dezvoltarea rurală și tipurile de intervenții sectoriale. | |
| **Intervenția conține investiții în irigații?** | **X Da** |
| Pentru investiții în irigații:  Distincție între investiții de îmbunătățire a:   * unei instalații de irigații existente sau a unui element al infrastructurii de irigații * și -investiții mărire netă a suprafeței irigate (“new irrigation”). | *A. Investiții care vizează îmbunătățirea unei instalații de irigații existente sau a unui element al infrastructurii de irigații:*  *(a) investiția asigură posibile economii de apă, în urma evaluării ex ante de minimum 2%;*  *(b) dacă investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei de minimum 2% sau în conformitate cu procentul stabilit de autoritatea competentă (după caz), care să contribuie la obținerea stării bune a respectivelor corpuri de apă;*  *Niciuna din condițiile menționate la punctele (a) și (b), indicate anterior, nu se aplică unei investiții într-o instalație existentă care afectează numai eficiența energetică sau a unei investiții în vederea utilizării apei recuperate care nu afectează corpuri de apă subterană sau de suprafață.*  *Se poate acorda sprijin pentru investiții în utilizarea apei recuperate ca sursă alternativă de alimentare cu apă numai dacă furnizarea și utilizarea acestei ape sunt în conformitate cu Regulamentul (UE) 2020/741 al Parlamentului European și al Consiliului.*  *B. Investiții care au ca rezultat o mărire netă a suprafeței irigate care afectează un corp anume de apă subterană sau de suprafață:*  *(a) starea corpului de apă nu a fost identificată ca nesatisfăcătoare în planul corespunzător de management al bazinului hidrografic din motive legate de cantitatea de apă*  *și*  *(b) o analiză de impact asupra mediului arată că investiția nu va avea niciun impact negativ semnificativ asupra mediului. Analiza impactului asupra mediului va fi realizată sau aprobată de de către autoritatea competentă.* |

**5.3.10 Evaluarea conformității cu regulile OMC**

**X Cutia verde**

Intervenție în conformitate cu alineatul. 11 din anexa 2 la Acordul OMC privind agricultura .

Sprijinul acordat în cadrul intervenției nu are efecte de denaturare a comerțului.

**Intervenții privind managementul riscului**

N/A

**5.3.11 Cuantum unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoare medie a sprijinului public per proiect  **180. 000 Euro** |
| **Tipul sprijinului** | ○ grant |
| **Tipul cuantumului unitar planificat** | ○ medie |
| **Valoarea pentru primul an** |  |
| **Indicator de realizare** | O.20 Numărul de operațiuni sau unități care beneficiază de sprijin pentru investiții productive în cadrul fermei |
| **Explicații și justificări legate de cuantumul unitar planificat** | Valoarea sprijinului a fost stabilită pe baza experienței în implementarea investițiilor similare din perioada de programare anterioară. |
| **Regiuni** | N/A |
| **Rata contribuției** |  |
| **Indicator de rezultat** | R9 Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor |
| **Cheltuieli preluate pe tranziție din PNDR 2014-2022** | N/A |