|  |  |
| --- | --- |
| **Denumirea intervenției** | Investiții în condiționarea, procesarea și marketingul – produselor agricole și pomicole în afara exploatației |
| **Tipul de intervenție** | Investiții cf. art. 73 din R(UE) 2021/2115. |
| **Indicator de realizare** | O.24 Numărul de operațiuni sau unități care beneficiază de sprijin pentru investiții productive din afara fermei |
| **Contribuția la intervențiile cu alocare obligatorie** | * Reînnoirea generațiilor ○ Da **○X Nu** * Mediu ○ Da **X Nu** ○ Da ○ Nu * LEADER ○ Da X Nu |
| **Intervenția include plăți tranzitorii din PNDR 2014-2022** | * Da, în totalitate * Da,parțial   **X Nu** |

**5.3.1 Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Aplicabilitatea ratei contribuției FEADR** | **Min Rate** | **Max Rate** |
| 🞎 | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regunile de tranziție | Art. 85(2)(ba) |  | 20% | 60% |
| 🞎 | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

**5.3.2 Aria teritorială de aplicabilitate**

○ **Național** ○ Regional ○ Național cu elemente regionale

**Scopul selectării regiunii la nivel NUTS**

**NUTS 1 - național**



**5.3.3 Obiective specifice și transversale conexe**

**OS2** - Îmbunătățirea orientării spre piață și sporirea competitivității fermelor atât pe termen scurt, cât și pe termen lung, inclusiv punerea unui accent mai puternic pe cercetare, tehnologie și digitalizare;

**OS3** -Îmbunătățirea poziției fermierilor în lanțul valoric;

**OS8** - Promovarea ocupării forței de muncă, a creșterii, a incluziunii sociale și a dezvoltării locale în zonele rurale, inclusiv a bioeconomiei și a silviculturii durabile ;

**OS9** -Îmbunătățirea răspunsului dat de agricultura Uniunii exigențelor societale referitoare la hrană și la sănătate, inclusiv la alimente de înaltă calitate, sigure și hrănitoare produse într-un mod durabil, reducerea deșeurilor alimentare, precum și îmbunătățirea bunăstării animalelor și combaterea rezistenței la antimicrobiene;

**Obiectiv transversal** -Modernizarea agriculturii și zonelor rurale prin promovarea și partajarea cunoștințelor, a inovării și a digitalizării în agricultură și în zonele rurale și prin încurajarea adoptării acestora de către fermieri, prin îmbunătățirea accesului la cercetare, inovare, schimbul de cunoștințe și formare.

**5.3.4 Nevoile la care răspunde intervenția**

• N. Dezvoltarea/modernizarea/retehnologizarea industriei alimentare și practicarea unor politici sustenabile de stimulare a procesării în scopul diminuării exportului de materii prime și maximizarea utilizării producției agricole autohtone pentru realizarea de produse cu valoare adăugată;

* N. Nevoia de creștere a cooperării între actorii implicați în lanțul alimentar și încurajarea investițiilor colective;
* N. Dezvoltarea bioeconomiei şi a economiei circulare;
* N. Dezvoltarea sectorului agroalimentar, obținerea de alimente sigure și nutritive, produse într-un mod sustenabil cu beneficii pentru mediu şi consumatori și adaptarea acestuia la standardele UE și dezvoltarea lanțurilor scurte de aprovizionare;
* N. Creșterea numărului şi volumului de produse cu valoare adăugată mare, a produselor certificate prin scheme de calitate, a produselor cu un impact redus asupra mediului înconjurător și promovarea produselor obținute prin metode extensive;
* N. Îmbunătățirea răspunsului agriculturii la cerințele societății privind deșeurile alimentare ;
* N. Nevoia de a crea noi produse și servicii prin dezvoltarea tehnologiilor digitale care să conducă la creșterea nivelului de conștientizare a fermierilor şi diseminarea cunoştinţelor.

**5.3.5 Indicatori de rezultat**

R.39 Dezvoltarea economiei rurale: Numărul de întreprinderi rurale, inclusiv întreprinderi din cadrul bioeconomiei, care s-au dezvoltat cu sprijin din partea PAC .

**5.3.6 Descrierea obiectivelor specifice şi a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni și alte informații relevante**.

**Descrierea cerințelor intervenției-legătura cu obiectivele specifice**

Necesitatea susținerii investițiilor în spații de producție și tehnologii moderne, dezvoltarea de noi produse, precum și aplicarea practicilor și tehnologiilor inovatoare în industria laptelui și a produselor lactate, în procesarea legumelor, fructelor și cartofilor, în industria cărnii, dar și a cerealelor, este una din nevoile stringente ale sectorului agro-alimentar.

Practicarea unor politici sustenabile de stimulare a procesării și stabilirea unor verigi de comercializare eficiente între operatorii economici din sectorul alimentar și producătorii agricoli, în special cei care activează în forme asociative, vor conduce la creșterea nivelului de performanță din industria alimentară, cu respectarea standardelor de siguranță alimentară și de calitate a produselor.

De asemenea, asocierea reprezintă o prioritate la nivelul României, având în vedere problemele structurale cu care sectorul agricol românesc încă se confruntă. Sprijinirea formelor asociative va permite accesul la fonduri publice a mai multor exploatații agricole pentru infrastructurile de condiționare și adăugare plus valoare a produselor agricole.

Totodată, formele asociative reprezintă soluția viabilă din punct de vedere economic, cu predilecție pentru producătorii agricoli mici,și pot conduce la îmbunătățirea poziției fermierilor în lanțul agroalimentar. Susținerea lor va permite o mai bună corelare între capacitățile de producție primare provenite de la membri și capacitățile de condiționare și procesare, aducând nenumărate avantaje membrilor fermieri din perspectiva veniturilor obținute pentru produsele lor.

Astfel, se vor avea în vedere unităti de condiționare/procesare de capacitate mare cu valoare adaugată mare adusă produselor primare deservind astfel în mod direct producătorii primari, care iși pot valorifica în condiții optime produsele.

Intervenția vizează susținerea concertată a capitalizării și consolidării patrimoniului formelor asociative care, prin statutul lor reprezintă interesele membrilor atât din punct de vedere al activității economice, cât și tehnice şi sociale, dar si rezolvarea unei probleme economice prin reducerea decalajului de balanță comercială.

Astfel, în sectorul agro-alimentar este necesară concentrarea sprijinului pe acele produse alimentare pentru care există producție de materii prime diversificate și pentru care există cerere pe piață, pentru realizarea unor capacități de procesare, dar și depozitare, condiționare, comercializare care să asigure consolidarea industriei alimentare și o valorificare la prețuri competitive în funcție de perioadă.

De asemenea, având în vedere provocările globale precum schimbările climatice, degradarea terenului și a ecosistemului și resursele din ce în ce mai limitate, devine clară nevoia utilizării eficiente a produselor secundare rezultate din activitățile agroalimentare, precum și recuperarea elementelor utilizabile din deșeuri, utilizarea biomasei și a reziduurilor organice. În acest sens, stimularea investițiilor în eficiență energetică, dar și a investițiilor în economie circulară, inclusiv a investițiilor de obținere și utilizare a energiei din surse regenerabile care să fie folosită în propriul proces productiv va conduce la reducerea costurilor cu energia (electricitatea și agentul termic) și valorificarea tuturor resurselor, contribuind astfel la atingerea obiectivului specific privind dezvoltarea bioeconomiei.

În contextul cererii pe piață de produse cu valoare adăugată, este necesară dezvoltarea unor investiții în vederea obținerii unor produse calitative, cu predilecție în sectoarele care oferă cea mai mare valoare adăugată, inclusiv în vederea obținerii de produse înregistrate în sistemele de calitate europene și naționale (DOP, IGP, STG, produs montan, produse tradiționale, produse obținute conform unei rețete consacrate românești, porc crescut în bunăstare etc.).

Sprijinul acordat investițiilor în sectorul agro-alimentar pentru obținerea de produse diversificate și sănătoase, cu accent pe produsele ecologice, prin aplicarea practicilor inovative în procesarea produselor agricole, promovând totodată un consum durabil de produse alimentare cu înaltă valoare nutrițională, accesibile consumatorilor, va răspunde nevoii de dezvoltare a acestui sector prin obținerea de alimente sigure și nutritive, produse într-un mod sustenabil cu beneficii pentru mediu şi consumatori și adaptarea acestuia la standardele UE, contribuind astfel la atingerea obiectivului specific privind îmbunătățirea răspunsului agriculturii UE la cerințele societății privind alimentația și sănătatea.

În plus, contribuția la obiectivul specific menționat anterior, cu accent pe îmbunătățirea răspunsului agriculturii la cerințele societății privind deșeurile alimentare va avea loc prin intermediul sprijinului acordat pentru investițiile care pot utiliza produsele secundare/deșeurile provenite din prelucrarea produselor vegetale și pomicole prin reintroducerea acestora în filierele de produs sau în alte filiere de produse alimentare ca materii prime/energie.

Pentru a răspunde nevoii de a crea noi produse și servicii prin dezvoltarea tehnologiilor digitale, acordarea unui sprijin care să contribuie la atingerea obiectivului transversal de promovare a cunoașterii, inovării și digitalizării în agricultură va avea în vedere stimularea utilizării tehnologiilor inovatoare, precum și a tehnologiilor digitale.

Astfel, folosirea biotehnologiilor agroalimentare, având ca obiective principale dezvoltarea de metode, mijloace și produse biotehnologice contribuie la creșterea calității și cantității bioresurselor, în contextul schimbărilor climatice și al necesarului tot mai crescut de produse alimentare de calitate.

**Procesul de selectie** va viza prioritizarea proiectelor care vor demonstra caracterul rezilient, durabil si sustenabil al investitiilor, precum si performanta economica.

Modalitatea de evaluare și selecție a proiectelor va fi detaliată în documentația de implementare.

**Valoarea sprijinului public nerambursabil pentru proiectele de investiții de modernizare va fi de maximum 3 mil euro/proiect.**

**Valoarea sprijinului public nerambursabil pentru proiectele de investiții de înființare va fi de maximum 15 mil euro/proiect.**

**Legislația europeană incidentă pentru această intervenție vizează:**

- Regulamentul (UE) 2021/1060 al Parlamentului European și al Consiliului din 24 iunie 2021de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

- Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013;

-Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013;

- Regulamentul de punere în aplicare (UE) 2021/2289 al Comisiei din 21 decembrie 2021 de stabilire a normelor de aplicare a Regulamentului (UE) 2021/2115 al Parlamentului European și al Consiliului în ceea ce privește prezentarea conținutului planurilor strategice PAC și sistemul electronic pentru schimbul securizat de informații

**Legislație națională incidentă pentru această intervenție vizează:**

**-** Legea nr. 1/2005 privind organizarea şi funcționarea cooperației, cu modificările și completările ulterioare;

Ordonanța Guvernului nr. 37/2005 privind recunoașterea și funcționarea grupurilor de producători, pentru comercializarea produselor agricole și silvice, aprobată prin Legea nr. 338/2005, cu modificările și completările ulterioare;

Legea nr. 566/2004 a cooperației agricole, cu modificările și completările ulterioare;

-Codul Fiscal, aprobat cu modificări și completări prin Legea nr. 571/2003, cu modificările și completările ulterioare;- Legea nr. 346 din 2004, privind stimularea înfiinţării şi dezvoltării întreprinderilor mici şi mijlocii, cu modificările și completările ulterioare;

-Hotărârea Guvernului nr. 445/2009 privind evaluarea impactului anumitor proiecte publice şi private asupra mediului, cu modificările și completările ulterioare;

-Hotărâre nr. 907/ 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice ;

-Legea nr. 50/1991, privind autorizarea lucrărilor de construcții, republicată, cu modificările şi completările ulterioare.

**Complementaritate și evitarea dublei finanțări**

În documentația de implementare se vor stabili regulile privind complementaritatea și evitarea dublei finanțări cu investițiile privind condiționarea, procesarea, marketingul produselor agricole și pomicole din celelalte intervenții pentru dezvoltare rurală sprijinite prin PNS 2023-2027.

Regulile privind complementaritatea și evitarea dublei finanțări vor fi stabilite și în raport cu investițiile finanțate prin Programul Sectorial din sectorul viti-vinicol, precum și investițiile sprijinite prin Programul Sectorial pentru legume-fructe, Program sectorial din sectorul apicol.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiari**

**1. Forme asociative cu rol economic:**

- cooperative agricole și societățile cooperative agricole, constituite în baza legislației naționale în vigoare;

- grupuri și organizații de producători constituite în baza legislației naționale în vigoare și recunoscute de MADR.

2. **Alți operatori economici**

-**IMM-uri** conform Legii 346/2004 cu modificările și completările ulterioare**, întreprinderi mari**.

PFA autorizate conform OUG 44/2008 cu modificările și completările ulterioare nu sunt beneficiari eligibili ai intervenției.

**Condiții de eligibilitate:**

* Solicitantul trebuie să demonstreze capacitatea de asigurare a cofinanțării investiției;
* Solicitantul nu trebuie să fie în dificultate, în conformitate cu legislația în vigoare;
* Viabilitatea economică a investiției trebuie să fie demonstrată în baza documentației tehnico-economice;
* Investiția va respecta prevederile legislației naționale în vigoare aplicabilă proiectului;
* Sprijinul va fi limitat la investiții în procesarea produselor agricole și pomicole incluse în lista cuprinsă în Anexa I la Tratatul privind Funcționarea Uniunii Europene în scopul obținerii de produse Anexa I.
* Solicitantul, IMM sau întreprindere mare, va achiziționa materia primă în proporție de minimum 70% de la producători agricoli de pe piața internă/producători agricoli implicați într-un lanț scurt de aprovizionare precum cooperativele

**Investiții eligibile**

Intervenția vizează **investițiile corporale**, după cum urmează:

• **Înființarea, extinderea şi/sau modernizarea infrastructurii de logistică/distribuție și/sau procesare a produselor agricole și pomicole;**

**• Înființarea/dezvoltarea componentei de comercializare/marketing, ca o componentă secundară a proiectului;**

**• Investiții care contribuie la reducerea emisiilor de GES****, ca parte componentă a proiectului de investiții, legate de:**

- producerea și utilizarea energiei din surse regenerabile (solară, eoliană, aerotermală, geotermală, hidrotermală etc.), exclusiv pentru consum propriu;

-îmbunătățirea eficienței energetice a clădirilor în care se desfășoară o activitate eligibilă în cadrul intervenție ;

-achiziționarea de echipamente/utilaje cu un consum redus de energie, precum și alte investiții care contribuie la reducerea emisiilor de GES.

• **Investiții în economia circulară,** **ca parte componentă a proiectului de investiții, (destinate exclusiv consumului propriu), legate de:**

- producerea şi utilizarea energiei din valorificarea biomasei (inclusiv din deșeuri alimentare rezultate în urma procesării produselor zootehnice, vegetale și pomicole);

- prelucrarea deșeurilor alimentare destinate recuperării și a subproduselor în biocomponente, cum ar fi bioprodusele destinate consumului animal, etc;

-achiziționarea de echipamente pentru reutilizarea ambalajelor în propriul proces tehnologic.

• **Investiții legate de utilizarea soluțiilor digitale în condiționare, procesare, marketing și management;**

**• Îmbunătățirea controlului intern al calității și conformarea cu noile standarde impuse de legislația europeană pentru prelucrarea și comercializarea produselor agro-alimentare**;

**Investiții în active necorporale** pentru:

• **Organizarea şi implementarea sistemelor de management a calităţii şi de siguranţă alimentară, dacă sunt în legătură cu investiţiile corporale ale proiectului;**

**• Achiziționarea de tehnologii (know‐how), patente şi licenţe pentru pregătirea implementării proiectului;**

**• Achiziţionarea de software, identificat ca necesar în documentația tehnico-economică a proiectului;**

* **Marketingul produselor obținute, etc.**

Legat de investițiile propuse prin proiect sunt eligibile **costurile generale** direct legate de acestea, precum onorariile cu arhitecții, inginerii, taxele referitoare la consultanța privind durabilitatea ecologică și economică, inclusiv studiile de fezabilitate aferente

**Tip de sprijin (non-IACS) sau angajamente (IACS) și alte obligații**

Non IACS

**5.3.7 Tipul și intensitatea sprijinului**

|  |  |  |
| --- | --- | --- |
|  | **Dacă intervenția este NON IACS** |  |
| **Forma sprijinului** | * + - * Grant |  |
| **Tipul sprijinului** | rambursarea costurilor eligibile efectiv suportate de către beneficiar |  |
| **Rata sprijinului** | Intensitatea sprijinului public nerambursabil raportată la costurile eligibile per proiect va fi de:  Intensitatea sprijinului public nerambursabil raportată la costurile eligibile per proiect va fi de **65%** |  |

* + 1. **Informații legate de ajutorul de stat**

Intervenția depășește prevederile art 42 din TFUE:   
○ Da

**X Nu**

○ Mixt – activitățile sprijinite pot depăși sau nu prevederile art. 42 din TFUE

Tipul instrumentului de ajutor de stat utilizat pentru conformitate:

○ Notificare ○ GBER ○ ABER ○ de minimis

Dacă e ”Notificare” numărul SA: N/A

Suma FEADR (€):

Cofinanțare națională (€):

Cofinanțare națională adițională (€):Informații suplimentare specifice tipului de intervenție

**5.3.9 Informații suplimentare specifice tipului de intervenție**

|  |
| --- |
| **Cheltuieli neeligibile specifice**  • Achiziţia de clădiri;  • Achiziția de terenuri;  • Construcția și modernizarea locuinței;  • Cheltuielile cu spațiile ce deservesc activitatea generală a unității: birouri administrative, săli de ședințe, săli de protocol, spații de cazare etc.  • Cheltuielile aferente obținerii producției primare.  • Cheltuielile generate de investițiile sprijinite prin Programul Sectorial viti-vinicol.  • Cheltuieli aferente investițiilor din Programul Sectorial legume-fructe, din Programul sectorial apicol.  **Cheltuielile neeligibile generale** vor fi menționate în secțiunea *4.7 Elemente comune pentru dezvoltarea rurală și tipurile de intervenții sectoriale* |

|  |  |
| --- | --- |
| **Intervenția conține investiții în irigații?** | Da **XNu** |

**5.3.10 Evaluarea OMC**

**X Cutia verde**

Intervenție în conformitate cu alineatul. 11 din anexa 2 la Acordul OMC privind agricultura .

Sprijinul acordat în cadrul intervenției nu are efecte de denaturare a comerțului.

**Intervenții privind managementul riscului**

N/A

**5.3.11 Cuantum unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoare medie a sprijinului public per proiect este de 3,5 mil euro |
| **Tipul sprijinului** | **○** grant |
| **Tipul cuantumului unitar planificat** | **○** medie |
| **Valoarea pentru primul an** |  |
| **Indicator de realizare** | O.24 Numărul de operațiuni sau unități care beneficiază de sprijin pentru investiții productive din afara fermei. |
| **Explicații și justificări legate de valoarea sprijinului** |  |
| **Regiuni** | Nu se aplică |
| **Rata contribuției** |  |
| **Indicator de rezultat** | R.39 Dezvoltarea economiei rurale: Numărul de întreprinderi rurale, inclusiv întreprinderi din cadrul bioeconomiei, care s-au dezvoltat cu sprijin din partea PAC. |
| **Cheltuieli preluate pe tranziție din PNDR 2014-2022** | Nu se aplică |