## 1.1 Intervenții sectorul fructelor și legumelor

|  |  |
| --- | --- |
| Codul intern al SM |  |
| Denumirea intervenției | Intervenții în sectorul fructelor și legumelor- **Măsuri de prevenire și gestionare a crizelor pe piața fructelor și legumelor** |
| Codul bugetului de intervenție | FEGA – Fondul European de Garantare Agricolă |
| Sector | Sectorul fructe-legume. |
| Tipul de intervenție | Intervenția care vizează măsuri de prevenire și gestionare a crizelor pe piața fructelor și legumelorcorespunde intervențiilor de la art. 47 alin. (2) lit. f), g), h), i, l) și d) din Regulamentul (UE) nr. 2115/2021. |
| Indicator de realizare | **O.35** Numărul de programe operaționale finantate. |

**1.1.1 Domeniul teritorial de aplicare**

○ National ○ Regional ○ National with regional elements ○ Transnational

Selectare NUTS ( Național cu elemente regionale)

Național

Descrierea domeniului teritorial de aplicare - **scop**

Scopul intervenției este de a gestiona în mod eficient riscurile de pe piață în perioadele de criză.

### 

### **1.1.2 Obiective specifice conexe, obiectivul transversal si obiectivele sectoriale relevante.**

**Obiectiv General 1. Promovarea unui sector agricol inteligent, rezilient și diversificat care să asigure securitatea alimentară (art. 5 lit. a).**

**Obiectiv Specific 2** Consolidarea orientării către piață și creșterea competitivității[obiectiv specific care se regăsește la art.6 alin.(1) lit. b)].

**Obiectiv Specific 1** Sprijinirea veniturilor agricole durabile și a rezistenței în întreaga Uniune pentru a îmbunătății securitatea alimentară [obiectiv specific care se regăsește la art.6 alin.(1) lit. a)].

**Obiectiv Specific 3** Îmbunătățirea poziției fermierilor în cadrul lanțului valoric [obiectiv specific care se regăsește la art.6 alin.(1) lit. c)].

Intervenția are ca obiectiv sectorial: *„prevenirea situațiilor de criză și gestionarea riscurilor”* art. 46 lit. j) din Regulamentul (UE) nr. 2115/2021.

### 

### **1.1.3 Nevoile la care răspunde intervenția sau abordate prin această intervenție**

- Nevoia de creștere a cooperării între actorii implicați în lanțul alimentar și încurajarea investiților colective.

- Susținerea dezvoltării viabile a lanțurilor scurte alimentare, inclusiv a sistemelor de colectare și depozitare.

- Sprijinirea dezvoltării modelelor de producție bazate pe valoarea adaugată mare (sisteme de calitate europene și naționale).

### **1.1.4 Indicatori de rezultat**

**R.10** Mai buna organizare a lanțului de aprovizionare: ponderea fermelor care participă la grupuri de producători, organizații de producători, piețe locale, lanțuri scurte de aprovizionare și sisteme de calitate sprijinite de PAC.

**R.11** Concentrarea ofertei: ponderea valorii producției comercializate de grupuri de producători sau organizații de producători sectoriale prin intermediul unor programe operaționale.

**R.9** Modernizarea fermelor: ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor.

### **1.1.5 Descrierea cerințelor de intervenție care asigură o contribuție eficace sau efectivă la punerea în aplicare**

Punerea în aplicare a intervenției este menită să compenseze cheltuielile eligibile care duc la compensarea pierderilor organizațiilor de producători care au în programul operațional aceste măsuri de intervenții, gestionând mai eficient riscurile de pe piață în perioadele de criză.

Acțiunile eligibile sunt cele prevăzute în Anexa III *– Lista neexhaustivă a tipurilor de cheltuieli eligibile în cadrul intervențiilor sectoriale* menționate la art. 22 din propunerea de *Regulament Delegat (UE) al Comisiei de completare a Regulamentului privind planul strategic PAC.*

Statele membre pot lua în considerare alte tipuri de cheltuieli eligibile în planul lor stategic PAC, cu condiția să nu fie enumerate în Anexa II din propunerea de *Regulament Delegat (UE) al Comisiei de completare a Regulamentului privind planul strategic PAC.*

Obiectiv specific Nu sunt prevăzute criterii de selecție.

### **1.1.6 Descrierea condițiilor de eligibilitate**

Organizațiile de producători de fructe și legume care pun în aplicare un program operațional aprobat, pot solicita sprijin în cadrul intervenției.

Sprijinul va fi acordat în baza unei cereri depuse în mod corespunzător.

Se va acorda sprijin organizațiilor de producători din sectorul fructe și legume pentru:

- produsele retrase de pe piață în vederea distribuirii gratuite sau alte destinații,inclusiv, dacă este necesar, prelucrarea pentru a facilita o astfel de retragere;

- recoltarea înainte de coacere, care constă în recoltarea totală, pe o anumită suprafață, a produselor necoapte și necomercializabile care nu au suferit nicio alterare înainte de recoltarea înainte de coacere, din cauza unor motive climatice, a bolilor sau din alte motive;

- nerecoltarea, care constă în încetarea actualului ciclu de producție de pe suprafața în cauză când produsul este bine dezvoltat și este de o calitate bună, corectă și vandabilă, fiind exclusă distrugerea produselor din cauza unui fenomen climatic sau a unei boli;

- asigurarea producției și a recoltelor, care contribuie la protejarea veniturilor producătorilor în cazul unor pierderi provocate de dezastre naturale, de fenomene climatice nefavorabile, de boli sau de infestări cu dăunători, garantându-se totodată faptul că beneficiarii iau măsurile necesare pentru prevenirea riscurilor;

- acțiuni de comunicare menite să sensibilizeze și să informeze consumatorii;

- replantarea livezilor acolo unde este necesar, în urma defrișării obligatorii din motive sanitare sau fitosanitare, sau în scopul adaptării la schimbările climatice.

Acest tip de intervenție corespunde sectorului fructe legume menționat la art. 42 lit. a) precum și prevederilor articolului 43 din Regulamentul (UE) nr. 2115/2021.

Pentru fiecare PO trebuie să se respecte următoarele: cel puțin 15% din cheltuieli trebuie să vizeze acțiuni legate de mediu, să cuprindă cel puțin trei acțiuni legate de mediu și cel puțin 2% din cheltuieli să vizeze intervenții legate de cercetare, iar cheltuielile privind produsele retrase de pe piață, recoltarea înainte de coacere și nerecoltarea să nu depășească o treime din totalul cheltuielilor (art. 50 alin. (7) lit. a), b), c) și d) din Regulamentul (UE) nr. 2115/2021.

Acțiunile eligibile sunt cele prevăzute în Anexa III *– Lista neexhaustivă a tipurilor de cheltuieli eligibile în cadrul intervențiilor sectoriale* menționate la art. 22 din propunerea de *Regulament Delegat (UE) al Comisiei de completare a Regulamentului (UE) nr. 2115/2021.*

Statele membre pot lua în considerare alte tipuri de cheltuieli eligibile în planul lor stategic PAC, cu condiția să nu fie enumerate în Anexa II din propunerea de *Regulament Delegat (UE) al Comisiei de completare a Regulamentului* *(UE) nr. 2115/2021.*

### **1.1.7 Forma și rata sprijinului**

Ajutorul ia forma rambursării unei părți din costurile eligibile ale investiției.

Asistența financiară din partea Uniunii este egală cu contribuțiile plătite efectiv de organizație și de membrii săi la fondurile operaționale destinate finanțării punerii în aplicare a programelor operaționale, limitate la 50 % (până la 60%) din cheltuielile efective suportate pentru finanțarea programelor operaționale. Asistența financiară din partea Uniunii este limitată la 4,1 % (+0.5% pentru măsurile de gestionare a crizelor) din producţia comercializată (VPC) în perioada de referinţă din valoarea producției comercializate (VPC) a fiecărei organizații de producători.

### **1.18 Informații suplimentare specifice tipului de intervenție**

### **1.1.9** **Conformitatea cu OMC sau Evaluarea OMC**

Cutia verde - punctul 2 , 8 din anexa II la Regulamentul (UE) nr. 2115/2021.

### **Sume unitare planificate**

|  |  |
| --- | --- |
| Codul sumei unitare (SM) |  |
| Codul bugetului sumei/unitate |  |
| Numele sumei pe unitate | Cuantum unitar mediu |
| Domeniul de aplicare teritorial | Național |
| Tipul sumei bugetate | Medie |
| Valoare pentru primul an | Valoarea sumei bugetate planificate pe unitate pentru anul 2023 în euro: **65.039,49 euro** și a fost stabilită pe baza experienței în implementare. |
| Unitatea de rezultat corespunzatoare (dacaeste cazul) |  |
| Indicator de rezultat | R.11 |