## 5.2. Intervenții sectoriale

|  |  |
| --- | --- |
| **Cod de intervenție (MS)** |  |
| **Denumirea intervenției** | **Restructurarea și reconversia plantațiilor viticole** |
| **Codul bugetului de intervenție (EC)** | FEGA - Fondul european de garantare agricolă |
| **Sector** | Vitivinicol |
| **Tipul de intervenție** | Interventie sectorială care se încadrează la art. 58 alin. (1) lit. a) din Regulamentul (EU) 2021/2115 |
| **Indicator de realizare** | O.36 Numărul de acțiuni sau de unități care beneficiază de  sprijin în sectorul vitivinicol |

### **5.2.1 Domeniul de aplicare teritorial**

**X National** ○ Regional ○ Național cu elemente regionale ○ Transnational

**Selectarea NUTS**

La nivel național cu exceptia Regiunii București-Ilfov (RO 32), care este o regiune majoritar urbană și care nu este înscrisă în R.P.V. cu suprafețe cultivate cu struguri nobili pentru vin, toate regiunile sunt eligibile pentru finanțare, iar nivelul sprijinului se situează până la 75% din costurile aferente implementării fiecărei activități din cadrul acestui tip de intervenție.

**Descrierea domeniului de aplicare teritorial**

Prin accesarea acestui tip de intervenții, producătorii din România reusesc să-şi restructureze sau modernizeze suprafeţele cu viţă-de-vie care să conducă la creşterea competitivităţii producătorilor de vin, prin adaptarea producţiei la cerințele actuale ale pieţei.

### **5.2.2 Obiective specifice conexe, obiectivul transversal și obiectivele sectoriale relevante**

**Obiectiv general 1** - Promovarea unui sector agricol inteligent, rezilient și diversificat care să asigure securitatea alimentară

**Objectiv Specific 2** - Consolidarea orientării către piață și creșterea competitivității

**Obiectiv sectorial:** în conformitate cu prevederile art. 57 lit. a) din Regulamentul (EU) 2021/2115 intervenția are ca obiectiv îmbunătățirea sustenabilității economice și competitivității producătorilor din sectorul vitivinicol .

### **5.2.3 Nevoi(e) abordate prin intervenție**

N09. Creșterea competitivității si sustenabilitatii sectoarelor vitivinicol, pomicol, legumicol și apicol / A. Creșterea competitivității sectorului vitivinicol

### **5.2.4 Indicator(i) de rezultat**

**R.9** Modernizarea fermelor:Ponderea ***fermelor*** care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor

### **5.2.5 Descrierea intervenției/cerințelor intervenției care asigură contribuția efectivă la obiectivul(e) specific(e)/Obiectivul transversal**

Este esenţială sprijinirea susţinută a sectorului vitivinicol, orientarea către piaţă a producătorilor mici şi mijlocii, care produc pentru piaţă în sistem organizat, pentru a deveni competitivi şi adaptaţi la cerinţele pieţei.

Punerea în aplicare a intervenției este menită să compenseze parțial cheltuielile eligibile cu punerea în aplicare a actiunilor de restructurare și reconversie a plantațiilor viticole, care conduc la creşterea competitivităţii producătorilor vitivinicoli prin adaptarea producţiei la cererea pieţei.

Ansamblul de actiuni eligibile care, prin realizarea lor, conduc la creşterea competitivităţii producătorilor vitivinicoli prin adaptarea producţiei la cererea pieţei, poartă denumirea de programe de restructurare/reconversie.

Actiunile eligibile sunt cele prevăzute la art. 58 alin. 1 lit. a) pct. (i) – (iv) din Regulamentul (EU) 2021/2115.

Nu există criterii de selecție pentru o intervenție. Toți solicitanții care îndeplinesc condițiile de eligibilitate au dreptul la plată.

### **Condiții de eligibilitate**

*Descrieți orice condiție de eligibilitate legate de beneficiari, tipul de sprijin sau nivelul de sprijin*

Beneficiari eligibili sunt producătorii viticoli care dețin și/sau exploatează suprafete de vită-de-vie înregistrate în RPV.

Programele de restructurare/reconversie pentru care se acordă sprijin financiar trebuie să îndeplinească următoarele cerinţe:

a) suprafaţa minimă a programului și a parcelei viticole care poate beneficia de sprijin la restructurare/reconversie să fie în conformitate cu cu prevederile legislației naționale;

b) soiurile de struguri pentru vin folosite la plantare să fie în conformitate cu prevederile legislației naționale;

c) materialul săditor folosit să fie din categoria biologică admisă de legislaţia în vigoare pentru înfiinţarea plantaţiilor viticole;

d) la realizarea programelor de restructurare/reconversie este interzisă utilizarea de materiale recuperate, precum spalieri, tutori sau sârmă;

e) programele de restructurare/reconversie cuprind cel putin o actiune pentru a îndeplini obiectivele pentru protecția mediului, adaptarea la schimbările climatice, îmbunătățirea sustenabilității sistemelor și proceselor de producție, reducerea impactului sectorului vitivinicol al Uniunii asupra mediului, economiile de energie și îmbunătățirea eficienței energetice globale în sectorul vitivinicol, în conformitate cu obiectivele stabilite la articolul 57 litera (b) din Regulamentul (EU) 2021/2115, iar valoarea acestor acțiuni reprezintă **cel puțin 5 %** din cheltuielile eligibile ale programului.

f) pentru investițiile în irigații, este necesară existența unui sistem de contorizare a apei care să permită măsurarea utilizării apei la nivelul investiției sprijinite.

j) în cazul replantării plantațiilor viticole din motive sanitare sau fitosanitare beneficiarii respectă prevederile Directivei 2000/29/CE a Consiliului.

### **5.2.6 Forma și rata sprijinului/sume/metode de calcul**

Ajutorul ia forma rambursării unei părti din costurile eligibile ale unui program de restructurare/reconversie suportate efectiv de beneficiar.

Asistența financiară din partea Uniunii nu depășeste 75% din costurile eligibile efective ale restructurării și reconversiei plantațiilor viticole, iar **pentru pantele abrupte și terasele din zonele în care înclinarea este mai mare de 40 %** **asistența financiară respectivă poate ajunge până la 80 % din costurile efective ale restructurării și conversiei plantațiilor** viticole *(în România, toate regiunile, mai putin Regiunea București-Ilfov se incadrează în categoria regiunilor mai puțin dezvoltate).*

Cheltuielile aferente replantării plantațiilor viticole din motive sanitare sau fitosanitare să **nu depășească 15%** din cheltuielile anuale totale privind restructurarea/reconversia plantațiilor viticole, în cursul aceluiași exercițiu financiar și nu acoperă costurile de defrișare sau compensarea veniturilor pierdute.

### **5.2.7 Informații suplimentare specifice Tipului de Intervenție**

Investițiile în sistemele de irigații prevăd contorizarea apei, care permite măsurarea utilizării apei la nivelul investiției sprijinite, în cazul în care nu este deja realizată.

A. Investiții care vizează îmbunătățirea unei instalații de irigații existente sau a unui element al infrastructurii de irigații:

(a) investiția asigură posibile economii de apă, în urma evaluării ex ante de minimum 2%;

(b) dacă investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei de minimum 2% sau în conformitate cu procentul stabilit de autoritatea competentă (după caz), care să contribuie la obținerea stării bune a respectivelor corpuri de apă;

Niciuna din condițiile menționate la punctele (a) și (b), indicate anterior, nu se aplică unei investiții într-un echipament existent care afectează numai eficiența energetică sau a unei investiții în vederea utilizării apei recuperate care nu afectează corpuri de apă subterană sau de suprafață.

Se poate acorda sprijin pentru investiții în utilizarea apei recuperate ca sursă alternativă de alimentare cu apă numai dacă furnizarea și utilizarea acestei ape sunt în conformitate cu Regulamentul (UE) 2020/741 al Parlamentului European și al Consiliului.

B. Investiții care au ca rezultat o mărire netă a suprafeței irigate care afectează un corp anume de apă subterană sau de suprafață:

(a) starea corpului de apă nu a fost identificată ca nesatisfăcătoare în planul corespunzător de management al bazinului hidrografic din motive legate de cantitatea de apă

și

(b) o analiză de impact asupra mediului arată că investiția nu va avea niciun impact negativ semnificativ asupra mediului. Analiza impactului asupra mediului va fi realizată sau aprobată de către autoritatea competentă.

### **5.2.8 Conformitatea cu OMC**

Selectarea paragrafului corespunzător din anexa 2 a OMC pentru măsurile „cutie verde”.

Punctul 8, 11 sau 12 din anexa 2 la Acordul OMC privind agricultura (cutia verde)

### **5.2.9 Sume unitare planificate – definiție**

|  |  |
| --- | --- |
| **Codul sumei unitare (MS)** |  |
| **Codul bugetului sumei unitare (EC)** |  |
| **Denumirea cuantumului unitar** | Cuantum unitar mediu planificat al sprijinului public per ha |
| **Domeniul de aplicare teritorial** | National |
| **Tipul sumei unitare** | **Medie** – Rambursarea a maximum 75% din costurile eligibile per proiect, suportate efectiv de beneficiar |
| **Valoare pentru primul an** | Valoarea sumei unitare planificată pentru 2024 în euro: - *va fi stabilită pe baza devizelor elaborate de ICDVV Valea Calugarească* |
| **Unitatea de realizare corespunzătoare (dacă este cazul)** | ha |
| **Indicator de rezultat** | R.9.Modernizarea fermelor: Ponderea fermelor care primesc sprijin pentru investiții în vederea restructurării și modernizării plantațiilor viticole, inclusiv în vederea utilizării mai eficiente a resurselor. |

### **5.2.10 Sume unitare planificate – tabel financiar cu rezultate**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Exercitiu financiar** | **2023** | **2024** | **2025** | **2026** | **2027** | **Total 2023-2027** |
| **Numele sumei unității planificate** | Cuantum unitar planificat  (Cheltuielile totale ale Uniunii în EUR) | 17.995 | 17.995 | 17.995 | 17.995 | 17.995 |  |
| Rezultate planificate | 1.200 ha | 220 ha | 1.033 ha | 1.033 ha | 1.033 ha |  |
| Alocarea financiară indicativă anuală  (Cheltuielile totale ale Uniunii în EUR) | 15.344.000 | 3.900.000 | 18.600.000 | 18.600.000 | 18.600.000 | 75.044.000 |
| … |  |  |  |  |  |  |  |