|  |  |
| --- | --- |
| **Denumirea intervenției** | **3.Investiții în exploatațiile pomicole** |
| **Tipul de intervenție** | Investiții cf. art. 73 și art. 74 pentru irigații din R(UE) 2021/2115. |
| **Indicator de realizare** | O.20 Numărul de operațiuni sau unități care beneficiază de sprijin pentru investiții productive în cadrul fermei. |
| **Contribuția la intervențiile cu alocare obligatorie** | * Reînnoirea generațiilor ○ Da **○X Nu** * Mediu ○ Da **X Nu** ○ Da ○ Nu] * LEADER ○ Da **X Nu** |
| **Intervenția include plăți tranzitorii din PNDR 2014-2022** | * Da, în totalitate * Da, parțial * **X Nu** |

* + 1. **Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Ratei contribuției FEADR** | **Rata minimă** | **Rata minimă** |
| **X** | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regiunile de tranziție | Art. 85(2)(ba) |  | 20% | 60% |
| **X** | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf. art. 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

* + 1. **Aria teritorială de aplicabilitate**

**X Național**

**Scopul selectării regiunii la nivel NUTS**

**X NUTS 1 - național**

**Descrierea domeniului de aplicare teritorială**

Intervenția este aplicabilă pe întreg teritoriu național, în zonele de favorabilitate, determinate conform studiului privind zonele de favorabilitate, prestabilite pentru speciile pomicole eligibile, la nivelul intervenției.

* + 1. **Obiective specifice și transversale conexe**

**OS2** - Îmbunătățirea orientării spre piață și sporirea competitivității fermelor atât pe termen scurt, cât și pe termen lung, inclusiv punerea unui accent mai puternic pe cercetare, tehnologie și digitalizare;

**OS3** - Îmbunătățirea poziției fermierilor în cadrul lanțului valoric;

**OS4** – Contribuirea la atenuarea schimbărilor climatice și la adaptarea la acestea, inclusiv prin reducerea emisiilor de gaze cu efect de seră și creșterea capacității de captare a carbonului, precum și promovarea energiei durabile;

**OS9** -Îmbunătățirea răspunsului dat de agricultura Uniunii exigențelor societale referitoare la hrană și la sănătate, inclusiv la alimente de înaltă calitate, sigure și hrănitoare produse într-un mod durabil, reducerea deșeurilor alimentare, precum și îmbunătățirea bunăstării animalelor și combaterea rezistenței la antimicrobiene;

**Obiectiv transversal** - Modernizarea agriculturii și zonelor rurale prin promovarea și partajarea cunoștințelor, a inovării și a digitalizării în agricultură și în zonele rurale și prin încurajarea adoptării acestora de către fermieri, prin îmbunătățirea accesului la cercetare, inovare, schimbul de cunoștințe și formare.

* + 1. **Nevoile la care răspunde intervenția**
* N. Creșterea investițiilor în agricultura de precizie, digitalizare, ca instrumente esențiale pentru sustenabilitatea sectorului agricol și pentru creșterea competitivității;
* N. Susținerea dezvoltării viabile a lanțurilor scurte alimentare, inclusiv a sistemelor de colectare și depozitare;
* N. Sprijinirea dezvoltării modelelor de producție bazate pe valoare adăugată mare (sisteme de calitate europene și naționale);
* N. Creșterea competitivității sectorului pomicol;
* N. Dezvoltarea sectorului agroalimentar, obținerea de alimente sigure și nutritive, produse într-un mod sustenabil cu beneficii pentru mediu şi consumatori și adaptarea acestuia la standardele UE și dezvoltarea lanțurilor de aprovizionare;
* N. Nevoia de conștientizare și încurajare a consumului de alimente sănătoase/nutritive cu scopul scăderii incidenței obezității și prevenirii malnutriției si a altor afecțiuni produse/agravate de o alimentație necorespunzătoare;
* N. Nevoia de a crea noi produse și servicii prin dezvoltarea tehnologiilor digitale care să conducă la creșterea nivelului de conștientizare a fermierilor şi diseminarea cunoştinţelor.
  + 1. **Indicatori de rezultat**

R.9 Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor.

**5.3.6 Descrierea** **obiectivelor specifice şi a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea cu alte intervenții/seturi de operațiuni din ambii Piloni și alte informații relevante.**

Scopul investițiilor sprijinite în cadrul acestei sub-măsuri este creșterea competitivității exploatațiilor pomicole prin dotarea cu utilaje și echipamente, înființarea de plantații pomicole, reconversia plantațiilor existente și creșterea suprafețelor ocupate de pepinierele pomicole.

**Sprijinul acordat prin această sub-măsură va contribui la:**

* creșterea competitivității, diversificarea producției, creșterea calității produselor obținute și îmbunătățirea performanței generale a exploatațiilor pomicole;
* eficientizarea costurilor de producție şi protejarea mediului prin reducerea consumului de energie, promovarea utilizării gardurilor și perdelelor naturale de protectie și a agriculturii de precizie etc.

**Principiile care vor sta la baza criteriilor de selecție, vor avea în vedere:**

* Principiul înființării de pepiniere și sau reconversiei de plantații pomicole;
* Principiul investițiilor în plantațiile care promovează patrimoniul genetic pomicol (soiuri cu rezistență genetică la boli și dăunători);
* Maturitatea financiară a solicitantului;
* Principiul apartenenței la o formă asociativă ;
* Principiul proprietății;
* Aplicarea agriculturii de precizie;

In vederea simplificării procesului de evaluare pentru această intervenție se vor aplica costurile standard inclusiv pentru contribuția în natură, în cazul înființării/reconversiei plantațiilor pomicole și înființării de pepiniere pomicole/perdelelor de protecție.

**Valoarea sprijinului public -**maximum  **1 500 000 Euro/proiect**

**Legislația europeană**

- Regulamentul (UE) 2021/1060 al Parlamentului European și al Consiliului din 24 iunie 2021de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.

- Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013.

- Regulamentul (ue) 2021/2116 al Parlamentului European și al consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013.

- Regulamentul de aplicare privind PS PAC

- Regulamentului (CE) nr. 1217/2009 al Consiliului privind crearea unei rețele de colectare de informații contabile agricole privind veniturile şi activitatea economică a exploatațiilor agricole în Uniunea Europeană;

- Regulamentul de punere în aplicare nr. 220/2015 de stabilire a normelor de aplicare a Regulamentului (CE) nr. 1217/2009 al Consiliului privind crearea unei reţele de colectare de informaţii contabile privind veniturile şi activitatea economică a exploataţiilor agricole în Uniunea Europeană.

- Regulamentul delegat nr. 1198/2014 de completare a Regulamentului (CE) nr. 1217/2009 al Consiliului privind crearea unei reţele de colectare de informaţii contabile agricole privind veniturile şi activitatea economică a exploataţiilor agricole în Uniunea Europeană.

**Legislație națională**

- Codul Fiscal, aprobat cu modificări și completări prin Legea nr. 571/2003, cu modificările și completările ulterioare;

- Hotărârea Guvernului nr. 445/2009 privind evaluarea impactului anumitor proiecte publice şi private asupra mediului, cu modificările și completările ulterioare;

- Hotărârea nr. 907/ 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

- Legea nr. 50/1991, privind autorizarea lucrărilor de construcţii, republicată, cu modificările şi completările ulterioare.

**Complementaritate și evitarea dublei finanțări**

Se va asigura evitarea dublei finanțări și se va asigura complementaritatea cu celelalte intervenții.

În documentația de implementare se vor stabili regulile privind complementaritatea și evitarea dublei finanțări cu investițiile privind condiționarea, procesarea și marketingul fructelor din cadrul intervenției *” Investiții productive în condiționarea, procesarea și marketingul – produselor agricole - sector vegetal și pomicol*”.

Regulile privind complementaritatea și evitarea dublei finanțări vor fi stabilite și în raport cu investițiile finanțate prin Programul Sectorial pentru legume-fructe.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiari**

**Fermieri** cu excepția persoanelor fizice și persoanelor fizice autorizate (PFA) conform OUG 44/2008;

**Condiții de eligibilitate**

- Solicitantul să demonstreze capacitatea de asigurare a cofinanțării investiției;

- Viabilitatea economica a investiției să fie demonstrată în baza documentației tehnico economice;

- Solicitantul va figura în sistemul APIA în anul anterior anului depunerii cererii de finanțare cu forma de desfășurare a activității economice pentru care solicită sprijin prin prezenta intervenție;

- Investiția va respecta prevederile legislației naționale în vigoare aplicabilă proiectului;

- În cazul în care proiectul prevede investiții în echipamente și instalații de combatere a căderilor de grindină – respectiv generatoare terestre, acestea sunt eligibile doar dacă sunt incluse în cadrul infrastructurii operaționale a Sistemului național antigrindină și de creștere a precipitațiilor;

- Investiția va respecta zonele de favorabilitate pe specii, exceptând culturile în sere și solarii, plantațiile de goji și dud și pepinierele;

- În cazul înființării și/sau reconversiei solicitantul trebuie să utilizeze, doar material fructifer din categoria biologică certificat sau dintr-o categorie superioară;

- Pentru pepiniere solicitantul se angajează că materialul rezultat va fi material fructifer sau de înmulțire din categoria biologică certificat sau dintr-o categorie superioară;

- Suprafața înființată/replantată prevăzută prin proiect trebuie să fie echivalentă cu minimum 3000 euro SO pentru toate speciile și sistemele de cultură, inclusiv pepiniere;

- În cazul în care dreptul Uniunii implică impunerea de noi cerințe fermierilor, sprijinul poate fi acordat pentru investiții necesare pentru a se conforma respectivelor cerințe, pe o perioadă de maximum 24 de luni de la data la care acestea au devenit obligatorii pentru exploatație (art.73, alin.5)

- În cazul în care proiectul prevede investiții în echipamente de irigaţii la nivelul fermei acestea sunt eligibile doar dacă, îndeplinesc condițiile specificate în art.74 din Regulamentul PS PAC.

• Investiția prevede contorizarea apei, care permite măsurarea utilizării apei la nivelul investiției sprijinite, în cazul în care nu este deja realizată.

• O investiție în îmbunătățirea unei instalații de irigații existente sau a unui element al infrastructurii de irigații este eligibilă numai dacă:

(a) în urma evaluării ex ante, investiția asigură posibile economii de apă care reflectă parametrii tehnici ai instalației sau ai infrastructurii existente;

sau

(b) în cazul în care investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei, care să contribuie la obținerea stării bune a respectivelor corpuri de apă.

O investiție având ca rezultat o mărire netă a suprafeței irigate care afectează un corp anume de apă subterană sau de suprafață este eligibilă numai dacă:

a) starea corpului de apă nu a fost identificată ca nesatisfăcătoare în planul corespunzător de management al bazinului hidrografic din motive legate de cantitatea de apă;

și

b) o analiză de impact asupra mediului arată că investiția nu va avea niciun impact negativ semnificativ asupra mediului; respectiva analiză a impactului asupra mediului fie este realizată de către autoritatea competentă, fie este aprobată de aceasta și se poate referi și la grupuri de exploatații.

**Investiții eligibile**

În cadrul acestei intervenții sunt vizate **investiții corporale**, legate de:

-Investiții în înființarea și modernizarea fermelor pomicole, inclusiv în înființarea și reconversia plantațiilor pomicole, modernizarea parcului de mașini și utilaje agricole inclusiv remorci și semiremorci tehnologice (specializate pentru activitatea agricolă),

-Echipamente și instalații de combatere locală a căderilor de grindină, respectiv generatoare terestre;

-Înființarea/modernizarea facilităților aferente asigurării igienei și biosecurității la nivel de fermă;

-Investiții în înființarea și modernizarea pepinierelor pomicole, inclusiv în creșterea suprafețelor ocupate de material săditor;

-Înființarea și modernizarea unităților de condiționare la nivelul fermelor;

-Înființarea/dezvoltarea componentei de comercializare/marketing la nivel de exploatație, inclusiv magazinele la poarta fermei sau rulotele alimentare prin care vor fi comercializate exclusiv propriile produse agricole), doar ca o componentă secundară a proiectului;

-Investiții care contribuie la reducerea emisiilor de GES (componentă secundară a proiectului), legate de:

• îmbunătățirea eficienței energetice a construcțiilor în care se desfășoară o activitate eligibilă în cadrul intervenției;

• achiziționarea de echipamente/utilaje cu un consum redus de energie, precum și alte investiții care contribuie la reducerea emisiilor de GES;

• investiții în economia circulară precum:

a) producerea şi utilizarea energiei regenerabile din valorificarea biomasei (ex. din deșeuri provenind de la animale/din resturi vegetale ale plantelor de cultură, produse secundare și subproduse), iar rezultatul va fi destinat exclusiv consumului propriu;

b) obținerea de fertilizanți organici din valorificarea biomasei (ex. din deșeuri provenind de la animale/din resturi vegetale ale plantelor de cultură, produse secundare și subproduse), iar rezultatul va fi destinat exclusiv consumului propriu;

- Producerea şi utilizarea energiei din surse regenerabile (solară, eoliană, aerotermală, geotermală, hidrotermală etc.), ca parte componentă a unui proiect de investiții, iar energia obținută va fi destinată exclusiv consumului propriu;

-Investiții legate de utilizarea soluțiilor digitale la nivel de fermă;

-Înființarea şi/sau modernizarea instalațiilor pentru irigații în cadrul fermei, inclusiv facilități de stocare a apei la nivel de fermă, doar ca o componentă secundară a proiectului.

-Înființarea și/sau modernizarea căilor de acces în cadrul fermei, inclusiv utilități și racordări, doar ca o componentă secundară a proiectului;

-Investițiile neproductive:

• în înființarea de perdele naturale de protecție pentru plantațiile pomicole;

• pentru protejarea plantațiilor de daune provocate de animale sălbatice;

Cheltuielile aferente implementării proiectelor care presupun înființarea/reconversia plantațiilor pomicole aferente acestei masuri sunt eligibile inainte de semnarea contractului de finantare.

**Investiții în active necorporale pentru:**

Achiziționarea sau dezvoltarea de software și achiziționarea de brevete, licențe, drepturi de autor, mărci etc;

Legat de investițiile propuse prin proiect sunt eligibile **costurile generale** direct legate de acestea, precum onorariile cu arhitecții, inginerii, taxele referitoare la consultanța privind durabilitatea ecologică și economică, inclusiv studiile de fezabilitate aferente.

**Tip de sprijin (non-IACS) sau angajamente (IACS) și alte obligații**

Non IACS

**5.3.7 Tipul și intensitatea sprijinului**

|  |  |
| --- | --- |
|  | **Dacă intervenția este NON IACS** |
| **Forma sprijinului** | * + - * Grant |
| **Tipul sprijinului** | **Rambursarea costurilor eligibile efectiv suportate de către beneficiar**  - rambursarea costurilor eligibile suportate si plătite efectiv a cheltuielilor care intra sub incidenta costurilor standard şi a contribuției în natură, în cazul înfiintării/reconversiei plantațiilor pomicole și înființării de pepiniere pomicole/perdelelor de protecție care se regăsesc.  - rambursarea costurilor eligibile suportate și plătite efectiv a cheltuielilor care nu intră sub incidența costurilor standard. |
| **Rata sprijinului** | Intensitatea sprijinului public nerambursabil va fi raportată la costurile eligibile per proiect.   * **100%** pentru investițiile neproductive dacă proiectul prevede exclusiv astfel de investiții; * **65% din costurile eligibile** în cazul celorlalte investiții; |

**5.3.8 Informații legate de ajutorul de stat**

Intervenția este în afara domeniului de aplicabilitate a art. 42 din TFUE și face obiectul evaluării ajutorului de stat:

○ Da

**X Nu**

○ Mixt – activitățile sprijinite pot depăși sau nu prevederile art. 42 din TFUE

Tipul instrumentului de ajutor de stat utilizat pentru conformitate:

○ Notificare ○ GBER ○ ABER ○ de minimis

Dacă e „Notificare”: Numărul SA: N/A

Suma FEADR (€):

Contribuția națională (€):

Cofinanțare națională adițională (€):

**5.3.9 Informații suplimentare specifice tipului de intervenție**

|  |  |
| --- | --- |
| **Cheltuieli neeligibile specifice**   * Cheltuieli cu lucrările de  întreținere a plantațiilor; * Achizițiile de mijloace de transport pentru bunuri/mărfuri, nespecializate pentru activitatea agricolă vizată în proiect; * Achizițiile de mijloace de transport persoane/pentru uz personal; * Achiziția de clădiri; * Achiziția de terenuri; * Construcția și modernizarea locuinței; * Achiziția de cap tractor; * Cheltuielile cu spațiile ce deservesc activitatea generală a exploatației agricole: birouri administrative, săli de ședințe, săli de protocol, spații de cazare, etc. * Cheltuieli aferente investițiilor din Programul Sectorial legume-fructe.   **Cheltuielile neeligibile generale** aplicabile vor fi menționate în secțiunea *4.7 Elemente comune pentru dezvoltarea rurală și tipurile de intervenții sectoriale*: | |
| **Intervenția conține investiții în irigații?**  **X Da** | |
| **Pentru investiții în irigații**:  Distincție între investiții de îmbunătățire a:   * unei instalații de irigații existente sau a unui element al infrastructurii de irigații * și -investiții mărire netă a suprafeței irigate (“new irrigation”). | **A. Investiții care vizează îmbunătățirea unei instalații de irigații existente sau a unui element al infrastructurii de irigații**:   * (a) investiția asigură posibile economii de apă, în urma evaluării ex ante de minimum 2%; * (b) dacă investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei de minimum 2% sau în conformitate cu procentul stabilit de autoritatea competentă (după caz), care să contribuie la obținerea stării bune a respectivelor corpuri de apă; * Niciuna din condițiile menționate la punctele (a) și (b), indicate anterior, nu se aplică unei investiții într-un echipament existent care afectează numai eficiența energetică sau unei investiții în vederea utilizării apei recuperate care nu afectează corpuri de apă subterană sau de suprafață. * Se poate acorda sprijin pentru investiții în utilizarea apei recuperate ca sursă alternativă de alimentare cu apă numai dacă furnizarea și utilizarea acestei ape sunt în conformitate cu Regulamentul (UE) 2020/741 al Parlamentului European și al Consiliului.   **B. Investiții care au ca rezultat o mărire netă a suprafeței irigate care afectează un corp anume de apă subterană sau de suprafață**:  (a) starea corpului de apă nu a fost identificată ca nesatisfăcătoare în planul corespunzător de management al bazinului hidrografic din motive legate de cantitatea de apă  și  (b) o analiză de impact asupra mediului arată că investiția nu va avea niciun impact negativ semnificativ asupra mediului. Analiza impactului asupra mediului va fi realizată sau aprobată de de către autoritatea competentă și se poate referi și la grupuri de exploatații. |

**5.3.10 Evaluarea conformității cu regulile OMC**

**X Cutia verde**

Intervenție în conformitate cu alineatul. 11 din anexa 2 la Acordul OMC privind agricultura.

Sprijinul acordat în cadrul intervenției nu are efecte de denaturare a comerțului.

**Intervenții privind managementul riscului**

N/A

**5.3.11 Cuantum unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoarea medie a sprijinului public per proiect **-1.400.000** |
| **Tipul sprijinului** | **○** grant |
| **Tipul cuantumului unitar planificat** | **○** medie |
| **Valoarea pentru primul an** |  |
| **Indicator de realizare** | O.20 Numărul de operațiuni care beneficiază de sprijin pentru investiții productive în cadrul fermei. |
| **Explicații și justificări legate de cuantumul unitar planificat** | Valoarea sprijinului a fost stabilită pe baza experienței în implementarea investițiilor similare din perioada de programare anterioară, coroborată cu acoperirea unei categorii cât mai diversificată de beneficiari, comparativ cu programarea anterioară. |
| **Regiuni** | N/A |
| **Rata contribuției** |  |
| **Indicator de rezultat** | R9- Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor. |
| **Cheltuieli preluate pe tranziție din PNDR 2014-2022** | N/A |