|  |  |
| --- | --- |
| **Denumirea intervenției** | Modernizarea infrastructurii de irigații |
| **Tipul de intervenție** | Investiții cf. art. 73 și art. 74 pentru irigații din R(UE) 2021/2115. |
| **Indicator de realizare** | O.22 Numărul de operațiuni sau unități care beneficiază de sprijin pentru infrastructuri |
| **Contribuția la intervențiile cu alocare obligatorie** | * Reînnoirea generațiilor ○ Da ○ **X Nu** * Mediu ○ Da ○ **X Nu** * LEADER ○ Da ○ **X Nu** |
| **Intervenția include plăți tranzitorii din PNDR 2014-2022** | * Da, în totalitate * Da, parțial   **X Nu** |

* + 1. **Rata contribuției FEADR aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Rata contribuției FEADR aplicata** | **Rata Min** | **Rata**  **Max** |
| **x** | **Regiuni mai puțin dezvoltate** | **Art. 85(2)(aa)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee astfel cum sunt definite la articolul 1 alineatul (2) din Regulamentul (UE) nr. 229/2013 | Art. 85(2)(a) |  | 20% | 80% |
| 🞎 | Regiunile de tranziție | Art. 85(2)(ba) |  | 20% | 60% |
| **x** | **Alte regiuni** | **Art. 85(2)(d)** | **43%** | **20%** | **43%** |
| 🞎 | Plăți pentru constrângeri naturale sau alte constrângeri specifice anumitor zone definite în articolul 71 | Art. 85(3)(aa) |  | 20% | 65% |
| 🞎 | Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | Art. 85(3)(a) |  | 20% | 80% |
| 🞎 | Operațiuni ce primesc finanțare din fonduri transferate către FEADR | Art. 85(3)(b) |  | 20% | 100% |

### **Aria teritorială de aplicabilitate**

**x National** ○ Regional ○ Național cu elemente regionale

**Scopul selectării regiunii la nivel NUTS**

**x NUTS 1 – național**

* + 1. **Obiective specifice și transversale conexe**

**OS5** - Promovarea ocupării forței de muncă, a creșterii economice, a egalității de gen, inclusiv a participării femeilor la agricultură, a incluziunii sociale și a dezvoltării locale în zonele rurale, inclusiv a bioeconomiei circulare și a silviculturii durabile

* + 1. **Nevoile la care răspunde intervenția**
* N. Creșterea gradului de reziliență a exploatațiilor agricole la impactul negativ al factorilor climatici precum și în urma pierderilor provocate de animalele sălbatice
* N. Adaptarea practicilor agricole în zonele asociate riscurilor climatice determinate de schimbările climatice
  + 1. **Indicatori de rezultat**

R.27 Performanță în materie de mediu sau de climă prin investiții în zonele rurale: Numărul de operațiuni care contribuie la durabilitatea mediului și la obținerea unei atenuări a schimbărilor climatice și la îndeplinirea obiectivelor de adaptare în zonele rurale

**5.3.6 Descrierea obiectivelor specifice și a conținutului intervenției, inclusiv a elementelor specifice de orientare, principii de selecție, legături cu legislația relevantă, complementaritatea** **cu alte intervenții/seturi de operațiuni din ambii Piloni și alte informații relevante**

Schimbările climatice au impact asupra resurselor de apă existente, în special în mediul rural. Având în vedere slaba adaptare a infrastructurii existente la noile structuri agricole, sectorul rămâne vulnerabil la condițiile climatice (alternanță secetă și inundații frecvente), cu efecte economice semnificative asupra viabilității economice a fermelor.

Această problemă devine mult mai acută în contextul încălzirii globale.

În contextul scenariilor climatice pe termen mediu și lung, conform cărora se așteaptă creșteri ale temperaturii medii anuale, se vor amplifica fenomenele climatice extreme (secetă, inundații etc.).

În plus, infrastructura de îmbunătățiri funciare (irigații, desecare, drenaj) existentă în România este depășită din punct de vedere al eficienței utilizării resurselor.

Modificarea condițiilor climatice poate conduce la creșterea incidenței atacurilor dăunătorilor și bolilor și la reducerea productivității naturale a terenurilor agricole și forestiere.

În vederea adaptării la efectele schimbărilor climatice și îmbunătățirea rezilienței mediului la acestea, este necesară înființarea, extinderea și/sau modernizarea instalațiilor eficiente de irigații, promovarea de tehnologii și practici noi de management agricol pentru gestionarea fenomenului de creștere al incidenței atacurilor dăunătorilor și bolilor și reducerea cantității de apă evaporată din sol, sprijinirea utilizării agriculturii de precizie, adoptarea de măsuri pentru managementul riscului și informarea fermierilor cu privire la cele mai bune practici agricole, spre exemplu cu privire la soiurile utilizate (tolerante la secetă) sau consumul de apă.

Prin acțiunea lor, lucrările de îmbunătățiri funciare (irigații, lucrările de desecare - drenaj și CES) contribuie la însănătoșirea pământului și induc efecte benefice asupra factorilor de mediu: sol, apă, aer, susținând, o dată în plus, încadrarea acestor lucrări în categoria celor de utilitate publică de interes strategic național.

Cu toate că suprafața amenajată pentru irigații nu a scăzut, suprafața irigată efectiv diferă de la an la an, din diferite cauze, cum ar fi: condițiile meteo, lipsa capitalului pentru investiții în modernizarea infrastructurii de irigații și implicit lipsa accesului la tehnologii noi care să conducă la îmbunătățirea eficientei energetice și reducerea pierderilor de apă, precum și costul apei din cauza liberalizării prețurilor energiei electrice pentru irigații.

Investițiile în modernizarea sistemelor de irigare sunt necesare pentru a îmbunătăți eficiența acestor sisteme (pierderi de apă reduse, îmbunătățirea eficienței energetice), pentru a reduce dependența producției agricole de condițiile meteorologice, pentru a mări competitivitatea agricultorilor, precum și pentru a ajuta sectorul să facă față provocărilor pe termen lung generate de schimbările climatice.

Adaptarea infrastructurii la noua structură agricolă, precum și folosirea eficientă a acesteia reclamă investiții, în special, pentru modernizare și dezvoltare. Secetele, inundațiile și alte amenințări legate de schimbările climatice au un impact semnificativ asupra stabilității producției şi a securității alimentare naționale, iar lipsa unei infrastructuri adecvate contribuie la limitarea oportunităților de dezvoltare economică în pofida existenței potențialului din agricultură.

În vederea adaptării la efectele schimbărilor climatice și pentru protecția mediului și din motive de competitivitate, este necesară modernizarea instalațiilor de irigații, care să asigure utilizarea eficientă a apei, prin folosirea de tehnologii noi care să conducă la o reducere a consumului de apă la nivelul investiției, precum și pentru a se reduce presiunea asupra corpurilor de apă de suprafață.

**Principii de selecție:**

1. Principiul suprafețelor deservite

2. Principiul complementarității cu sisteme de irigații modernizate în amonte

3. Principiul prioritizării investițiilor realizate în zonele cu potențial irigabil

**Legislația europeană incidentă pentru această intervenție vizează:**

1. REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize

2. REGULAMENTUL (UE) 2021/2115 AL PARLAMENTULUI EUROPEAN ȘI AL CONSILIULUI din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013

3. REGULAMENTUL (UE) 2021/2116 AL PARLAMENTULUI EUROPEAN ȘI AL CONSILIULUI din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013

4. REGULAMENTUL DE PUNERE ÎN APLICARE (UE) 2021/2289 AL COMISIEI din 21 decembrie 2021 de stabilire a normelor de aplicare a Regulamentului (UE) 2021/2115 al Parlamentului European și al Consiliului în ceea ce privește prezentarea conținutului planurilor strategice PAC și sistemul electronic pentru schimbul securizat de informații

**Legislația națională incidentă pentru această intervenție vizează**:

1. Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, cu modificările și completările ulterioare

2. Legea nr. 107 din 25 septembrie 1996 legea apelor, cu modificările și completările ulterioare

3. Legea nr. 138 din 27 aprilie 2004 îmbunătățirilor funciare, cu modificările și completările ulterioare

4. Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice

5. „Managementul bazinelor hidrografice stabilit în conformitate cu Directiva cadru privind apa – Directiva 2000/60/CE”, cu modificările și completările ulterioare, aprobate conform legislației naționale

**Valoarea sprijinului** va fi de maximum **1.000.000 euro/beneficiar**

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Beneficiari:**

1. Organizații ale utilizatorilor de apă pentru irigații, înființate în conformitate cu legislația în vigoare

**Condiții eligibilitate:**

1. Solicitantul să facă dovada deținerii terenului/activului fizic aferent investiției, iar în cazul în care terenul se află în proprietatea statului/unităților administrativ teritoriale, să prezinte acordul administratorului acestuia pentru realizarea investiției

2. Sistemul de irigații prevăzut prin proiect trebuie să fie racordat la o infrastructură principală funcțională sau să facă dovada existenței sursei de apă

3. Solicitantul va demonstra că există contorizarea apei la nivelul infrastructurii sau va prevede contorizarea ca parte a investiției, în cazul în care aceasta nu există

4. Investiția este în conformitate cu planurile de gestionare a bazinelor hidrografice aferente Directivei Cadru Apa pentru suprafețele vizate și cu programul relevant de măsuri, dacă este cazul

5. În cazul investiției în crearea sau extinderea unui bazin de colectare și stocare a apei în scopul irigării, solicitantul va demonstra că aceasta nu are un impact negativ semnificativ asupra mediului

*Condiții suplimentare de eligibilitate pentru*:

A. Investiții care vizează îmbunătățirea unei instalații de irigații existente sau a unui element al infrastructurii de irigații:

(a) investiția asigură posibile economii de apă, în urma evaluării ex ante de minimum 2%

(b) dacă investiția afectează corpuri de apă subterană sau de suprafață care au fost identificate ca nesatisfăcătoare în planul corespunzător de management al bazinului hidrografic din motive legate de cantitatea de apă, este realizată o reducere efectivă a utilizării apei de minimum 2% sau în conformitate cu procentul stabilit de autoritatea competentă (după caz), care să contribuie la obținerea stării bune a respectivelor corpuri de apă

Niciuna din condițiile menționate la punctele (a) și (b), indicate anterior, nu se aplică unei investiții într-o instalație existentă care afectează numai eficiența energetică, unei investiții în vederea creării unui bazin de colectare și stocare a apei în scopul irigării sau unei investiții în vederea utilizării apei recuperate care nu afectează corpuri de apă subterană sau de suprafață

**Tip de sprijin (non-IACS) sau angajamente (IACS) și alte obligații**

**Acțiuni eligibile**:

***Investiții în active corporale:***

1. Modernizarea infrastructurii de irigații (stații de punere sub presiune și rețeaua aferentă), a clădirilor aferente stațiilor de punere sub presiune și/sau racordarea la utilități, montarea sistemelor de contorizare a apei, construcția/modernizarea bazinelor de colectare și stocare a apei de irigat

***Investiții în active necorporale****:*

1. Costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, pentru obținerea avizelor și autorizațiilor neesare, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj, și în limita a 5% pentru proiectele care prevăd simpla achiziție, după caz

2. Cheltuieli cu achiziționarea sau dezvoltarea de software și achiziționarea de brevete, licențe, drepturi de autor, mărci, etc, după caz

**5.3.7 Tipul și intensitatea sprijinului**

|  |  |  |
| --- | --- | --- |
|  | **Dacă intervenția este NON IACS** |  |
| **Forma sprijinului** | * + - * Grant |  |
| **Tipul sprijinului** | Rambursarea costurilor eligibile efectiv suportate de către beneficiar. |  |
| **Rata sprijinului** | Intensitatea sprijinului public nerambursabil va fi raportată la costurile eligibile per proiect și va fi de maximum:   * **100 %** din costurile eligibile |  |

**5.3.8 Informații legate de ajutorul de stat**

Intervenția depășește prevederile art. 42 din TFUE:   
○ Da

**X Nu**

○ Mixt – activitățile sprijinite pot depăși sau nu preverile art. 42 din TFUE

Tipul instrumentului de ajutor de stat utilizat pentru conformitate:

○ Notificare ○ GBER ○ ABER ○ de minimis

Dacă e ”Notificare” numărul SA: N/A

Suma FEADR (€):

Cofinanțare națională (€):

Cofinanțare națională adițională (€)

**5.3.9 Informații suplimentare specifice tipului de intervenție**

|  |  |
| --- | --- |
| Cheltuielile neeligibile generale vor fi menționate în secțiunea 4.7 Elemente comune pentru dezvoltarea rurală și tipurile de intervenții sectoriale | |
| **Intervenția conține investiții în irigații?**  **X Da**  Nu | |
| **Pentru investiții în irigații**:  Distincție între investiții de îmbunătățire a:   * unei instalații de irigații existente sau a unui element al infrastructurii de irigații * și -investiții mărire netă a suprafeței irigate (“new irrigation”). | **În cazul investițiilor în îmbunătățirea instalațiilor de irigații existente, care este economia potențială de apă solicitată?**  ***2 %***  **În cazul investițiilor în îmbunătățirea instalațiilor de irigații existente (care afectează corpul de apă al căror status este mai puțin decât bun) care sunt cerințele privind o reducere efectivă a consumului de apă?**  ***2 %*** |

**5.3.10 Evaluarea conformității cu regulile OMC**

**X Cutia verde**

Intervenția este în conformitate cu alineatul 11 din anexa 2 la Acordul OMC privind agricultura.

Sprijinul acordat în cadrul intervenției nu are efecte de denaturare a comerțului.

**Intervenții privind managementul riscului**

N/A

**5.3.11 Cuantum unitar planificat**

|  |  |
| --- | --- |
| **Cod cuantum unitar** |  |
| **Cod bugetar** |  |
| **Denumire cuantum unitar planificat** | Valoare medie a sprijinului public per proiect **985 193 Euro** |
| **Tipul sprijinului** | **○** grant |
| **Tipul cuantumului unitar planificat** | **○** medie |
| **Valoarea pentru primul an** |  |
| **Indicator de realizare** | O.22 Numărul de operațiuni sau unități care beneficiază de sprijin pentru infrastructuri |
| **Explicații și justificări legate de cuantumul unitar planificat** | Pe baza experienței în implementarea investițiilor similare din perioada de programare anterioară. |
| **Regiuni** | N/A |
| **Rata contribuției** |  |
| **Indicator de rezultat** | R.27 Performanță în materie de mediu sau de climă prin investiții în zonele rurale: Numărul de operațiuni care contribuie la durabilitatea mediului și la obținerea unei atenuări a schimbărilor climatice și la îndeplinirea obiectivelor de adaptare în zonele rurale |
| **Cheltuieli preluate pe tranziție din PNDR 2014-2022** | N/A |