|  |  |
| --- | --- |
| Denumirea intervenției | **Agricultură ecologică – conversie** |
| Tipul intervenției | Măsuri de mediu și climă (articolul 70 din din Regulamentul (UE) nr. 2115/ 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/ 2013 și (UE) 1307/ 2013 ) |
| Indicator de realizare | O.17 Numărul de hectare sau numărul altor unități care beneficiază de sprijin pentru agricultura ecologică |
| Contribuția la intervențiile cu alocare obligatorie | * Reînnoirea generațiilor ○ Da **○X Nu** * Mediu **X** **Da**  ○ Nu * LEADER ○ Da X Nu |
| Intervenția include plăți tranzitorii din PNDR 2014-2022 | * Da, în totalitate * Da, parțial   ● Nu |

**1. Aria teritorială de aplicabilitate, inclusiv dimensiunea regională, dacă este relevant**

x **Naţional** ○ National cu elemente regionale ○ Regional ○ Transnațional

**Descrierea domeniul de aplicare teritorială**

Agricultura ecologică promoveavează practici agricole extensive, furnizând bunuri publice de mediu care răspund cererii societății pentru utilizarea practicilor agricole prietenoase cu mediul, dar și cererii crescute a consumatorilor pentru produsele ecologice. Practicile specifice agriculturii ecologice contribuie la protejarea biodiversităţii, menţinerea fertilităţii şi funcţionalităţii solului, reducerea poluării resurselor de apă (prin eliminarea scurgerilor de pesticide, mangementul strict al gunoiului de grajd) şi îmbunătăţirea managementului apei (îmbunătăţirea structurii solului, reducerea riscului și severităţii inundațiilor și a secetei, în contextul schimbărilor climatice), reducerea emisiilor de dioxid de carbon şi asigurarea unor condiţii de bunăstare a animalelor (densitatea redusă a efectivelor de animale). În plus faţă de beneficiile de mediu, acestea pot servi ca bază pentru creşterea valorii adăugate a producţiei agricole şi dezvoltarea activităţilor economice la nivel local. De asemenea, prin sprijinul acordat pajiștilor permanente utilizate în sistem ecologic se va realiza o corelare pozitivă între conservarea biodiversității și respectarea standardelor de bunăstare a animalelor. Prin sprijinul acordat în cadrul acestei intervenții fermierii vor fi încurajaţi să treacă de la metodele de agricultură convenţională la cele specifice agriculturii ecologice.

Contribuţia pozitivă de mediu a agriculturii ecologice a fost recunoscută la scară largă în variate studii ştiinţifice, iar sprijinul acordat prin această intervenție va contribui atingerea țintelor UE prevăzute în Pactul Ecologic European, respectiv în Strategia Farm to Fork și în Strategia privind Biodiversitatea și, la nivel național, la ținta stabilită prin Planul Național pentru Dezvoltarea Producției Ecologice.

Agricultura ecologică a înregistrat o dezvoltare constantă, bazată în cea mai mare parte pe sprijinul financiar acordat prin PAC - Pilonul II, suprafața agricolă utilizată în sistemul de agricultură ecologică crescând de la 245.924 ha în anul 2015 la 468.887 ha în anul 2020. În perioada de programare 2007 – 2013, agricultura ecologică a fost susținută prin sprijinul acordat în baza Măsurii 214 – Plăți de agro-mediu, pachetul 5 – agricultură ecologică din PNDR 2007 - 2013 în vederea menţinerii producţiei ecologice certificate. Sprijinirea agriculturii ecologice a continuat în perioada de programare 2014 – 2020 prin implementarea Măsurii 11 – agricultura ecologică din PNDR prin care sunt sprijiniți fermierii activi înregistrați în sistemul de agricultură ecologică, atât pentru operațiunile realizate în vederea conversiei la agricultura ecologică (submăsura 11.1), cât şi pentru menţinerea certificării în agricultura ecologică (submăsura 11.2).

**2. Obiective specifice și transversale conexe**

**OS4 - Contribuția la atenuarea și adaptarea la schimbările climatice, precum și la energia durabilă**

**OS5 - Promovarea dezvoltării durabile și a gestionării eficiente a resurselor naturale, cum ar fi apa, solul și aerul**

**OS6 - Contribuția la protejarea biodiversității, îmbunătățirea serviciilor ecosistemice și conservarea habitatelor și a peisajelor**

**OS9 - Îmbunătățirea răspunsului agriculturii UE la cerințele societății privind alimentația și sănătatea, inclusiv alimente sigure și nutritive, produse într-un mod sustenabil, precum și deșeuri alimentare și bunăstarea animalelor**

**3. Nevoile la care răspunde intervenția**

|  |  |  |  |
| --- | --- | --- | --- |
| **Cod** | **Titlu** | **Prioritizare la nivelul planului strategic** | **Adresată în PNS** |
| N | Menținerea sau adoptarea unor practici agricole extensive care să asigure reducerea emisiilor de gaze cu efect de seră |  | DA |
| N | Adaptarea practicilor agricole în zonele asociate riscurilor climatice determinate de schimbările climatice |  | DA |
| N | Menținerea sau adoptarea unor practici agricole extensive care să contribuie la protecția antierozională a solului și creșterea cantității de materie organică din sol, precum și a unui management al terenurilor forestiere cu impact redus asupra resurselor de sol |  | DA |
| N | Adaptarea la scară largă a unor metode agricole durabile cu scopul managementului eficient al resurselor naturale (apă, sol și aer) și biodiversității |  | DA |
| N | Menținerea sau adoptarea unor practici agricole extensive care să asigure protecția resurselor de apă împotriva poluării |  | DA |

**4. Indicatori de rezultat**

**R.14 - Stocarea carbonului în sol și în biomasă: Ponderea suprafeței agricole utilizate (SAU) vizate de angajamente care beneficiază de sprijin referitoare la reducerea emisiilor sau la, menținerea sau îmbunătățirea stocării carbonului (inclusiv pajiști permanente, culturi permanente cu înveliș vegetal permanent, terenuri agricole în zone umede și turbării)**

**R.19 – Îmbunătățirea și protejarea solurilor: Ponderea suprafeței agricole utilizate (SAU) vizate de angajamente care beneficiază de sprijin care sunt benefice pentru gestionarea solului, în vederea îmbunătățirii calității și a biocenozei solului (cum ar fi reducerea lucrărilor solului, acoperirea solului cu culturi, rotația culturilor inclusiv cu culturi de leguminoase)**

**R.20 – Îmbunătățirea calității aerului: Ponderea suprafeței agricole utilizate (SAU) vizate de angajamente care beneficiază de sprijin referitoare la reducerea emisiilor de amoniac**

**R.21 – Protejarea calității apei: Ponderea suprafeței agricole utilizate (SAU) vizate de angajamente care beneficiază de sprijin referitoare la calitatea cursurilor de apă**

**R22 - Gestionarea durabilă a nutrienților: Ponderea suprafeței agricole utilizate (SAU) vizate de angajamente care beneficiază de sprijin referitoare la îmbunătățirea gestionării nutrienților**

**R24 - Utilizarea durabilă și redusă a pesticidelor: Ponderea suprafeței agricole utilizate (SAU) conform unor angajamente specifice care beneficiază de sprijin și care duc la o utilizare durabilă a pesticidelor, în vederea reducerii riscurilor și a efectelor pesticidelor, precum scurgerea pesticidelor R.29 – Dezvoltarea agriculturii ecologice: Ponderea suprafeței agricole utilizate (SAU) care beneficiază de sprijin din PAC pentru agricultura ecologică, defalcat pentru menținerea și conversia la aceasta**

**5. Design, cerințele specifice și condițiile de eligibilitate ale intervenției**

**Descrierea angajamentului eco-schemei**

Sprijinul acordat pentru conversia la practicile de agricultură ecologică va contribui la reducerea emisiilor de gaze cu efect de seră - din puținele evaluări referitoare la gazele cu efect de seră și ciclurile acestora în atmosferă, care au fost făcute cu privire la agricultura ecologică, studiile comparative au demonstrat reducerea emisiilor de gaze cu efect de seră raportat la tona de produse alimentare în cazul agriculturii ecologice față de agricultura convențională.

Extinderea suprafeței agricole certificată ecologic va contribui la reducerea cantităților de produse de protecție a plantelor utilizate și la diminuarea fenomenelor climatice extreme.

Metodele specifice agriculturii ecologice implică utilizarea responsabilă a resurselor naturale, precum apa, solul și aerul prin folosirea de substanțe naturale sau substanțe derivate în mod natural, acestea susținând și îmbunătățind starea solului, a apei, a aerului, a sănătății plantelor și animalelor și a echilibrului dintre ele.

Sprijinul acordat pentru conversia la practicile de agricultură ecologică va contribui la îmbunătățirea calității apei și aerului prin evitarea utilizării pesticidelor și a produselor de protecție a plantelor, precum și prin gestionarea strictă a gunoiului de grajd, practicarea agriculturii ecologice conducând la scăderea poluării resurselor de apă (cursurilor și corpurilor de apă de suprafață dar și a apelor subterane) și a aerului.

De asemenea, încurajarea practicilor de agricultură ecologică sporesc fertilitatea și activitatea biologică a solului, asigurând un nivel mai înalt de conținut de materie organică în sol și un potențial mai mare de control al eroziunii prin utilizarea rotației multianuale a culturilor, prin utilizarea culturilor pentru îngrășăminte verzi, utilizarea de preparate pe bază de microorganisme și aplicarea de îngrășăminte de origine animală sau de materii organice, de preferință compostate, provenite din producția ecologică.

Sprijinul acordat pentru conversia la practicile de agricultura ecologică va contribui la conservarea biodiversităţii comparativ cu agricultura convenţională. Principalele avantaje ale agriculturii ecologice din punct de vedere al biodiversităţii sunt conferite de neutilizarea îngrăşămintelor chimice, a erbicidelor şi pesticidelor produse sintetic, densităţile scăzute ale efectivelor de animale, utilizarea metodelor de control biologic al dăunătorilor (de exemplu, întreţinerea gardurilor vii, a zonelor marginale ale terenurilor agricole şi alte zone necultivate), menţinerea activităţii biologice mai intense a solului mai aproape de regimul natural, utilizarea culturilor mixte şi utilizarea mixtă a terenurilor.

În timp ce agricultura ecologică contribuie la protejarea mediului, aceasta produce concomitent și alimente cu o valoare mai mare din perspectiva asigurării sănătății consumatorilor prin utilizarea de substanțe naturale sau substanțe derivate în mod natural.

Sprijinul prevăzut în cadrul acestei intervenții se acordă pe unitatea de suprafață agricolă (hectar) fermierilor care se angajează în mod voluntar să adopte practici și metode specifice agriculturii ecologice, așa cum sunt definite în Regulamentul (CE) nr. 848/2018. Sprijinul se acordă sub formă de plăți compensatorii calculate sub formă de costuri standard pe baza evaluării costurilor suplimentare și a pierderilor de venit rezultate din aplicarea practicilor specifice agriculturii ecologice, care depășesc nivelul obligatoriu neremunerat al cerințelor de bază. Costurile standard includ costuri tranzacționale aferente inspecțiilor și certificării în agricultura ecologică, conform prevederilor art. 70 din Regulamentul (UE) nr. 2115/ 2021.

Intervenția conține 6 pachete:

Pachetul 1 – culturi agricole pe terenuri arabile (inclusiv plante de nutreț) aflate în conversia la agricultura ecologică,

Pachetul 2 – legume și cartofi aflate în conversia la agricultura ecologică,

Pachetul 3 – livezi aflate în conversia la agricultura ecologică,

Pachetul 4 – vii aflate în conversia la agricultura ecologică,

Pachetul 5 – plante medicinale și aromatice aflate în conversia la agricultura ecologică,

Pachetul 6 – varianta 6.1 – pajiști permanente aflate în conversia la agricultura ecologică

Pachetul 6 – varianta 6.2 – pajiști permanente aflate în conversia la agricultura ecologică combinat cu un angajament de agro-mediu și climă asumat în baza art. 70

Perioada de angajament pentru conversia la metodele de agricultură ecologică este de maximum 2 ani pentru culturi anuale și maximum 3 ani pentru culturi perene.

În perioada care urmează angajamentului pentru conversia la metodele de agricultură ecologică, fermierii pot semna angajamente pentru menținerea practicilor de agricultură ecologică pe suprafețele agricole certificate în baza intervenției de dezvoltare rurală privind sprijinul pentru menținerea practicilor de agricultură ecologică.

**Definirea beneficiarilor eligibili și condițiile de eligibilitate specifice legate de beneficiari și aria de aplicabilitate**

**Suprafața eligibilă:**

• terenuri agricole din categoriile de folosință încadrate ca terenuri arabile (Pachetul 1, 2 și 5), livezi (Pachetul 3), vii (Pachetul 4) și pajiști permanente (Pachetul 6),

• angajamentele pentru conversia la agricultura ecologică se aplică la nivel de parcelă agricolă, neexistând posibilitatea schimbării parcelelor pe perioada angajamentelor,

• pachetul 6 - pajiști permanente aflate în conversia la agricultura ecologică se poate aplica atât la nivel național – varianta 6.1, cât și în combinație cu angajamente de agro-mediu și climă aplicabile pe pajiști permanente, asumate în baza art. 70 al Regulamentului (UE) nr. 2115/ 2021, în zonele eligibile aferente acestora – varianta 6.2,

• parcelele agricole utilizate ca pajiști permanente pentru care se află în derulare un angajament de agro-mediu şi climă asumat în baza art. 70 din Regulamentul (UE) nr. 2115/ 2021 nu sunt eligibile pentru sprijinul acordat prin varianta 6.1 a Pachetului 6.

**Beneficiarul:**

**-** este fermier, utilizator al unei suprafețe agricole localizate pe teritoriul României, identificabilă în Sistemul Integrat de Administrare și Control (IACS),

- deține o suprafață minimă a fermei de 1 ha, iar parcelele eligibile au dimensiunea minimă de 0,3 ha (0,1 ha pentru vii și livezi, arbuști fructiferi, hamei, pepiniere pomicole și viticole),

- este înregistrat, în fiecare an pentru care solicită sprijin, conform prevederilor legale, ca operator în agricultura ecologică,

- se angajează să țină o evidență a activităților agricole corelate cu implementarea angajamentelor (de bază și superioare la nivelul suprafețelor aflate sub angajament).

**Cerințe specifice:**

- beneficiarii intervenției trebuie să respecte practicile specifice agriculturii ecologice pe suprafețele agricole care fac obiectul angajamentului, pe toată perioada de desfășurare a acestuia,

- beneficiarii țin o evidență a activităților agricole corelate cu implementarea angajamentelor,

- în cazul pajiștilor permanente pentru care se încheie angajamente, se asigură pe toată perioada angajamentului o încărcătură minimă de animale de 0,3 UVM/ha.

În conformitate cu art. 79 (1) din Regulamentul (UE) nr. 2115 /2021, în cadrul acestei intervenții nu se stabilesc criterii de selecție.

Pentru asigurarea premiselor atingerii obiectivelor stabilite prin implementarea în mod adecvat a angajamentelor asumate fermierii au la dispoziție acțiunile și instrumentele care vor fi puse în aplicare prin AKIS, dar și resursele de consiliere și formare existente pe piața liberă.

Sprijinul acordat în cadrul intervenției este complementar sprijinului acordat prin intervenția privind sprijinul pentru menținerea practicilor de agricultură ecologică, fermierii care finalizează cei maximum 2 ani (pentru culturi anuale) sau maximum 3 ani (pentru culturi perene) aferenți perioadei de conversie la practicile de agricultură ecologică pot deschide angajamente pentru menținerea practicilor de agricultură ecologică.

Angajamentele vizate de această intervenție sunt coerente cu angajamentele asumate prin ecoscheme în baza art. 31 din Regulamentul (UE) nr. 2115/ 2021.

**6. Identificarea elementelor de referință relevante (GAEC relevante, cerințe statutare de management (SMR) și alte cerințe obligatorii stabilite de legislația națională și cea a Uniunii), după caz, descrierea obligațiilor relevante specifice în temeiul SMR și explicația cu privire la modul în care angajamentul depășește cerințe obligatorii (prevăzute la Art. 31 (5) și Art. 70 (3) și la Art. 72 (5))**

**Lista standardelor GAEC și SMR relevante**

SMR 2-Protecția apelor împotriva poluării cu nitrați proveniți din surse agricole

**Lista standardelor naționale obligatorii relevante**

✓ criteriile relevante și activitățile minime stabilite în temeiul articolului 4 alineatul (2) din Regulamentul (UE) nr. 2115/2021:

Conform art. 2 alin. (2) lit. c) din OUG nr. 11/ 2021, activitatea minimă pe suprafețele agricole, menţinute în mod natural într-o stare adecvată pentru păşunat sau pentru cultivare, se realizează prin:

- recoltarea vegetaţiei prin lucrări de cosit cel puţin o dată pe an pe terenul arabil;

- păşunat, cu asigurarea unei încărcături minime de 0,3 UVM/ha în perioada de păşunat cu animalele pe care fermierul le deţine, sau recoltarea vegetaţiei prin cel puţin un cosit anual pe pajiştile permanente. În cazul pajiştilor permanente situate la altitudini de peste 1.800 m, menţinute în mod natural într-o stare adecvată pentru păşunat, activitatea minimă constă în păşunat, cu asigurarea unei încărcături minime de 0,3 UVM/ha, în perioada de păşunat, cu animalele pe care fermierul le deţine.

- realizarea a cel puțin o tăiere anuală de întreținere și, respectiv, cel puțin o cosire anuală a ierburilor dintre rânduri sau o lucrare anuală de întreținere a solului, în cazul viilor și livezilor.

✓cerințele minime relevante pentru utilizarea îngrășămintelor și a produselor de protecție a plantelor prevăzute de legislația națională:

- Fitosanitar – OG 4/1995, cu modificările și completările ulterioare:

- utilizarea produselor de protecție a plantelor se poate face numai în scopurile pentru care au fost omologate și numai în conformitate cu instrucțiunile de utilizare

* Folosirea îngrășămintelor:

- Ordin comun MAPAM/MS nr. 6/22/2004 pentru aprobarea Regulamentului privind organizarea şi funcţionarea Comisiei interministeriale pentru autorizarea îngrăşămintelor în vederea înscrierii în lista îngrăşămintelor autorizate, cu menţiunea RO-ÎNGRĂŞĂMÂNT, pentru utilizarea şi comercializarea în România, cu modificările și completările ulterioare - interzicerea folosirii îngrășămintelor neautorizate pentru utilizare și comercializare

✓ alte cerințe obligatorii relevante prevăzute în legislația națională:

- Agricultură ecologică - Ordinul MADR nr.1253/2013 - Operatorii care produc produsele ecologice au obligația de a-și înregistra această activitate la Ministerul Agriculturii si Dezvoltării Rurale, prin compartimentul de specialitate, și de a se supune controlului unui organism de control aprobat.

**Legătura intervenției cu standardele GAEC, SMR și standardele naționale**

Beneficiarii intervenției trebuie să respecte standardele de condiționalitate relevante, activitatea minimă și legislația națională relevantă, prezentate mai sus. Acestea constituie nivelul de bază neremunerat.

Cerințe de bază:

* SMR 2.1 lit. a) ”*Fermierii trebuie să respecte perioadele în care este interzisă aplicarea îngrășămintelor pe terenul agricol*”,
* ”*utilizarea produselor de protecție a plantelor se poate face numai în scopurile pentru care au fost omologate și numai în conformitate cu instrucțiunile de utilizare*”
* ”*interzicerea folosirii îngrășămintelor neautorizate pentru utilizare și comercializare*”,

Angajament superior:

„*Fermierii trebuie să respecte practicile specifice agriculturii ecologice prevăzute de Regulamentul (UE) nr. 848/ 2018 pe suprafețele agricole care fac obiectul angajamentului.*”

În sistemul de agricultură ecologică este interzisă utilizarea îngrășămintelor chimice și a produselor de protecție a plantelor, fiind permisă folosirea îngrășămintelor de origine animală sau de materii organice, de preferință compostate, provenite din producția ecologică. Prevenirea daunelor produse de dăunători și buruieni se realizează prin acțiuni precum utilizarea inamicilor naturali, alegerea speciilor, a soiurilor și a materialului eterogen, rotația culturilor pe terenul arabil, tehnici de cultivare precum fumigația ecologică, metode mecanice și fizice, și procese termice, precum solarizarea și, în cazul culturilor protejate, tratamentul cu abur la suprafață aplicat solului (la o adâncime maximă de 10 cm).

✓ Cerință de bază:

SMR 2.1. lit.d) *”Cantitatea maximă de azot provenită din îngrășăminte organice care poate fi aplicată pe terenul agricol nu poate depăși 170 kg/ha/an.* Cantitatea maximă de azot provenită din îngrăşăminte chimice nu poate depăși valorile stabilite la SMR 2.1 lit. d) în cazul în care nu se efectuează studii agrochimice. În cazul în care planul de fertilizare are la bază studii agrochimice, se aplică cantitatea de azot rezultată prin calcul în funcţie de producția planificată şi gradul de aprovizionare a solului cu azot, cu condiția ca îngrăşămintele organice (dacă sunt utilizate) să nu depășească 170 Kg N/ha/an.*”*

Angajament superior: *„Fermierii trebuie să respecte practicile specifice agriculturii ecologice prevăzute de Regulamentul (UE) nr. 848/ 2018 pe suprafețele agricole care fac obiectul angajamentului”*

Nivelul superior al cerinței specifice intervenției este reprezentat de practicile agricole ecologice care interzic utilizarea îngrășămintelor minerale pe bază de azot și limitează utilizarea îngrășămintelor la îngrășămintele, amelioratorii de sol și nutrienții autorizați menționați la art. 24 din Regulamentul (UE) nr. 848/ 2018.

Cerință de bază:

SMR 2.1 lit. d) *– ”Fermierii trebuie să urmeze un plan de fertilizare”,*

Angajament superior:

*„Fermierii trebuie să respecte practicile specifice agriculturii ecologice prevăzute de Regulamentul (UE) nr. 848/ 2018 pe suprafețele agricole care fac obiectul angajamentului.”*

Practicile specifice agriculturii ecologice impun obligativitatea fermierului de a ține evidențe cu privire activitățile realizate pe parcelele exploatației agricole, inclusiv utilizarea îngrășămintelor.

**7. Forma și rata sprijinului/sume/metode de calcul**

|  |
| --- |
| **Tipul de plată**  ◼ cost unitar bazat pe costul suplimentar și pierderi de venit □ o singură plată □ sumă forfetară  **Intervalul ratelor de sprijin la nivel de beneficiar**  Plata compensatorie reprezintă 100% sprijin public nerambursabil.  Plăţile compensatorii acordate pentru aplicarea de practici agricole ecologice în perioada de conversie sunt calculate sub formă de costuri standard pentru fiecare din cele 6 pachete propuse:   * Pachetul 1 – culturi agricole pe terenuri arabile (inclusiv plante de nutreţ) aflate în conversia la agricultura ecologică – 293 euro/ha/an, * Pachetul 2 – legume și cartofi aflate în conversia la agricultura ecologică – 500 euro/ha/an, * Pachetul 3 – livezi aflate în conversia la agricultura ecologică – 620 euro/ha/an, * Pachetul 4 – vii aflate în conversia la agricultura ecologică – 530 euro/ha/an, * Pachetul 5 – plante medicinale şi aromatice aflate în conversia la agricultura ecologică – 365 euro/ha/an, * Pachetul 6 – varianta 6.1 – pajişti permanente aflate în conversia la agricultura ecologică – 143 euro/ha/an, * Pachetul 6 – varianta 6.2 – pajişti permanente aflate în conversia la agricultura ecologică cu angajament de agro-mediu și climă –  39 euro/ha/an.   **Metoda de calcul**  Metodologia pentru calcularea plăților compensatorii (PC) se bazează pe calculul costurilor suplimentare și a pierderilor de venit generate de angajamentele asumate pentru conformitatea cu practicile specifice agriculturii ecologice, aplicându-se următoarea formulă:  PC pe ha = pierderea de venituri + costuri suplimentare (nete) + costuri tranzacţionale.  Calcularea plăţilor compensatorii are la bază randamentul mediu la nivel național, preţurile de producător și costurile variabile care depind de randamente.  Costurile variabile implicate sunt:   * costurile directe (semințe, îngrășăminte, protecția culturilor); * costuri variabile cu utilajele (combustibil, reparații utilaje); * costuri legate de forța de muncă sezonieră.   Cuantumurile plăţilor compensatorii depind foarte mult de pierderile de venituri, respectiv de diferenţele la nivelul valorii producţiei. Aceste diferenţe provin din diferenţele de producție la hectar (randament/ha) și din preţurile de producător pentru produsele convenţionale și cele ecologice. Întrucât în România nu există date cu privire la randament și la preţurile de producător pentru producţia ecologică, iar la nivelul altor State Membre există foarte puține date în această privință, datele au fost estimate pe baza informaţiilor de specialitate, respectiv pe baza ipotezelor. Cu toate acestea, calculele se bazează, pe cât posibil, pe date și surse de informații din România.  Elementele luate în considerare la calcularea plăților compensatorii pentru fiecare cultură, pe hectar, inclusiv pentru pajiștile permanente sunt:   * randamentele; * preţurile de producător; * costurile cu seminţele (sau plantele); * costurile cu îngrășămintele; * costurile cu protecţia plantelor; * costurile cu combustibilul; * costurile cu reparaţiile utilajelor; * costurile cu forţa de muncă sezonieră; * costuri de certificarea.   În ceea ce privește sursele de date utilizate în cadrul studiului, au fost utilizate surse naționale precum baza de date a MADR (RICA), Institutul Național de Statistică, Institutul Naţional de Cercetare - Dezvoltare Agricolă Fundulea (INCDA), Murfatlar și http://www.atayurt.ro/. De asemenea, au fost utilizate date publicate de Comisia Europeană, (<http://epp.eurostat.ec.europa.eu/portal/page/portal/agriculture/data/database> și <http://ec.europa.eu/energy/observatory/oil/bulletin_en.htm>) și surse de date internaționale, cele mai multe provenind din Germania, întrucât piața din Germania reprezintă o destinație majoră pentru produsele ecologice cu originea în România. Astfel, au fost utilizate date publicate de KTBL (<http://www.ktbl.de/index.php?id=792>), de “AMI Marktbilanz ÖKO-Landbau“ (<http://www.ami-informiert.de/ami-shop/ami-shop-startseite/produkte/markt-bilanz.html>), Landesanstalt für Landwirtschaft (LfL) (<https://www.stmelf.bayern.de/idb/default.html>), Bundesanstalt für Agrarwirtschaft (AWI) (<http://www.awi.bmlfuw.gv.at/idb/default.html;jsessionid=B799373721FA7520B3697C9DCD201D64>), <http://www.abg.at/en/international/fees_int>, etc.  În funcție de disponibilitatea datelor, s-a utilizat o perioadă de referință cuprinsă între 2014 – 2021.  Calcularea plăţilor compensatorii se bazează pe următoarele ipoteze:   * Producţia convenţională și ecologică pentru principalele culturi arabile precum și pentru legume și cartofi se realizează în cadrul fermelor comerciale cu teren arabil care folosesc metode de administrare moderne; * Ferma convențională este cea care utilizează o cotă-parte din terenul său arabil (producție vegetală), egală cu cota medie folosită la nivel național; * Ferma ecologică comparativă folosește cotă-parte din terenul său arabil egală cu cota medie de teren în regim ecologic folosită la nivel național; nu deține efective de animale și folosește compost ecologic certificat achiziționat pentru fertilizare; * În timpul perioadei de conversie de la producţia convenţională la cea ecologică, sunt îndeplinite angajamentele care depășesc standardele obligatorii relevante, cum ar fi trecerea la rotaţia culturilor ecologice, eliminarea utilizării îngrășămintelor chimice și a pesticidelor de sinteză; costurile variabile și costurile cu forţa de muncă permanentă sunt deja la nivelul specific fermelor ecologice; * La jumătatea perioadei de conversie, randamentul scade ca urmare a utilizării mai puţin eficiente a nutrienților (în special a azotului) din îngrășămintele ecologice; * În perioada certificată, produsele ecologice pot fi vândute la un preț mai mare faţă de produsele convenţionale; * În UE există o piaţă competitivă care are drept rezultat stabilirea unor preţuri relativ similare pentru produse și input-uri; cu toate acestea, valoarea absolută a preţurilor poate să difere de la o regiune la alta, în funcţie de cerere și de distanţa faţă de furnizori.   Dubla compensare a pierderilor de venit și a costurilor suplimentare înregistrate în cazul producției ecologice este prevenită, dacă ferma convențională include costurile de respectare a standardelor obligatorii relevante. Conformitatea cu aceste standarde generează costuri pentru agricultura convențională și/sau scăderi ale venitului care poate fi obținut dacă nu ar exista aceste standarde.  Atâta timp cât veniturile și costurile aferente agriculturii convenționale sunt calculate luându-se în considerare aceste costuri, plata compensatorie nu le include. Aşadar, PC rezultate în urma aplicării metodologiei de calcul nu conduc la o supracompensare a beneficiarilor intervenției, asigurând evitarea dublei finanţări.  Aceste similitudini între practicile convenționale și practicile agriculturii ecologice (manifestate implicit în costuri variabile și/sau valori ale producției similare în cazul ambelor metode de producție) conduc la justificarea nediferențierii PC rezultate, nefiind necesară deducerea unor costuri suplimentare sau a unor pierderi de venituri din plățile aferente pachetelor submăsurilor de agricultură ecologică.  Pentru realizarea analizei privind evitarea dublei finanțări în urma aplicării simultane al angajamentului de agro-mediu și climă și cel de agricultură ecologică pe aceeași suprafață de pajiști permanente, a fost necesară compatibilizarea celor două metodologii. Astfel, metodologia de calcul pentru P6 a fost structurată plecând de la premisele care au stat la baza metodologiilor de calcul pentru pajiști permanente în cadrul intervenției de agro-mediu și climă. Evaluarea primei compensatorii acordată pentru pajiștile permanente din sistem ecologic este realizată pe baza indicatorilor utilizați în metodologia de calcul aferentă pachetelor adresate pajiștilor permanente în cadrul intervenției de agro-mediu și climă, precum și a celor specifici sistemului de agricultură ecologică. Acordarea prin P6.2 a plăților compensatorii pentru pajiștile permanente în conversie la practicile de agricultură ecologică care se află și sub angajament de agro-mediu și climă pentru pachetele aplicabile pe pajiști permanente ale intervenției de agro-mediu şi climă vizează acoperirea pierderilor de venit și a costurilor suplimentare complementare celor stabilite pentru angajamentele de agro-mediu și climă. În cazul intervenției de agro-mediu și climă, fiind interzisă utilizarea substanțelor de protecție a plantelor, costul de achiziție al acestora, costul de aplicare și costul combaterii manuale a plantelor invazive nu au fost analizate în metodologia de calcul pentru P6.2, acestea fiind evaluate în metodologia de calcul a plății de agro-mediu şi climă. În mod similar, în cazul intervenției de agro-mediu și climă fiind interzisă utilizarea îngrășămintelor chimice, iar cantitatea de îngrășăminte organice fiind limitată la același prag, costul rezultat în urma aplicării îngrășămintelor nu conduce la înregistrarea de diferențe între cele două practici. Nici costurile implicate de lucrările necesare pentru regenerarea covorului vegetal nu sunt diferite în cazul celor două practici (agro-mediu și climă și agricultură ecologică). Păstrând însă parametrii agronomici dați de pachetele de agro-mediu aplicabile pajiştile permanente, metodologia de calcul demonstrează înregistrarea unor costuri suplimentare în cazul operatorilor în agricultura ecologică generate de un preț de achiziție mai mare al inputurilor ecologice (semințe, gunoi de grajd) decât în cazul practicii convenționale.  Caracterul adecvat și acuratețea calculelor din cadrul metodologiei de calcul a plăților compensatorii va fi certificată de ICPA. |

**8. Informații privind ajutorul de stat**

**Intervenția nu intră în domeniul de aplicare al articolului 42 din TFUE și face obiectul evaluării ajutorului de stat:**

**○** Da

X Nu

○ Mixt – activitățile sprijinite pot depăși sau nu preverile art. 42 din TFUE

**Tipul instrumentului de ajutor de stat utilizat pentru conformitate:**

○ Notificare ○ GBER ○ ABER ○ de minimis

Dacă e „Notificare”: Numărul SA: .....

**Suma FEADR** (€):

**Contribuția națională** (€):

**Cofinanțare națională adițională** (€): -

**9. Informații suplimentare specifice tipului de intervenție**

|  |
| --- |
| **Tipul de angajament în cadrul intervenției**  ○ Bazat pe rezultate (cu posibilitatea de a selecta și alege)  ○ Bazat pe management (cu posibilitatea de a selecta și alege)  ● Hibrid (bazat pe management și pe rezultate)  **Explicații privind obligațiile/posibilitățile beneficiarilor în raport cu angajamentele prevăzute în intervenție**  Angajamentul hibrid se referă la faptul că, pentru dovedirea respectării angajamentului privind conversia la practicile de agricultură ecologică, beneficiarii vor depune la APIA certificatul emis de Organismul de Control. Acest document va dovedi faptul că beneficiarii respectă practicile de agricultură ecologică, că au un contract în vigoare cu un Organism de Control acreditat și aprobat, se supun controlului unui Organism de Control aprobat și că activitatea acestora este înregistrată în fiecare an pentru care solicită sprijin la Ministerul Agriculturii si Dezvoltării Rurale, prin compartimentul de specialitate.  Plăţile acordate în cadrul intervenției se pot cumula cu celelalte tipuri de plăţi acordate pe suprafaţă, respectiv plăţile directe, plăţile pentru zone care se confruntă cu constrângeri naturale sau cu alte constrângeri specifice, plățile de agromediu și climă pentru pajiști cu înaltă valoare naturală și plățile de agromediu și climă pentru culturi verzi.  Pe perioada angajamentelor este permisă pe aceeaşi parcelă de teren rotaţia culturilor de la un an la altul între pachetele 1, 2 şi 5.  O clauză de revizuire este prevăzută pentru angajamentele încheiate în cadrul acestei intervenții, care depășesc actuala perioadă de programare, pentru a asigura ajustarea acestora la cadrul juridic al următoarei perioade de programare. În cazul în care adaptarea nu este acceptată de beneficiar, angajamentul încetează și rambursarea nu este solicitată pentru perioada în care angajamentul a produs efecte.  Sistemul de verificare și control a intervenției se bazează pe rezultatele evaluării ex-ante realizate de către Autoritatea de Management și agențiile de plăți (APIA și AFIR), evaluare care ia în considerare rezultatele controalelor efectuate inclusiv în perioada de programare anterioară.  În perioada de programare 2023 -2027 se estimează că pot exista o serie de riscuri specifice dintre care enumerăm:  • depunerea cu întârziere a cererilor unice de plată,  • nedeclararea tuturor suprafețelor,  • identificarea incorectă a parcelelor agricole,  • nerespectarea criteriilor de eligibilitate referitoare la suprafața aflată sub angajament,  • nerespectarea standardelor de condiţionalitate la nivelul fermei,  • nerespectarea cerinţelor specifice intervenției pe suprafeţele aflate sub angajament,  • neînregistrarea activităţilor agricole relevante din punctul de vedere al angajamentelor.  **Durata angajamentului**  Perioada de angajament pentru conversia la metodele de agricultură ecologică este de maximum 2 ani pentru culturi anuale și maximum 3 ani pentru culturi perene. |

**10. Conformitatea cu regulile OMC**

|  |
| --- |
| Intervenția se încadrează în „cutia verde” – conform celor prevăzute la secțiunea ”*Form and rate of support/premia/calculation methods*”. |

**11. Intensitatea sprijinului aplicabilă intervenției**

|  |  |  |  |  |  |
| --- | --- | --- | --- | --- | --- |
| **Aplicabilitate** | **Descriere** | **Bază legală** | **Rata contribuției FEADR** | **Rata minimă** | **Rata maximă** |
| x | **Regiuni mai puțin dezvoltate** | **Art. 91(2)(a)** | **85%** | **20%** | **85%** |
| 🞎 | Regiuni ultraperiferice și insulele mici din Marea Egee | Art. 91(2)(b) |  | 20% | 80% |
| 🞎 | Regiunile de tranziție | Art. 91(2)(c) |  | 20% | 60% |
| 🞎 | **Alte regiuni** | **Art. 91(2)(d)** | **43%** | **20%** | **43%** |
| x | **Alte regiuni**  Angajamente în materie de mediu și climă și alte angajamente în materie de gestionare conform articolului 70 a Reg., plăți pentru dezavantaje specifice anumitor zone, generate de anumite cerințe obligatorii conf. Art. 72, sprijin pentru investiții non-productive la care se face referire în art. 73, sprijin pentru PEI conf art. 77 a acestui Reg., inclusiv pentru LEADER, dezvoltarea locală plasată sub responsabilitatea comunității conf art 25 din CPR | **Art. 91(3)(b)** | **80%** | **20%** | **80%** |

**12. Cuantum unitar planificat - Definiție**

| **Grup** | **Cuantum unitar planificat** | **Tipul sprijinului** | **Rata sprijinului** | **Tipul cuantumului unitar planificat** | **Regiuni** | **Indicator(i) de rezultat** |
| --- | --- | --- | --- | --- | --- | --- |
|  | 001 – plata pe hectar | Grant | 91(2)(a)-RO-85,00%  91(3)(b)-RO-80,00% | Uniform |  |  |

Explanation and justification related to the value of the unit amount

|  |
| --- |
| Au fost mentinute nivelurile platilor pe hectar din cadrul C2021. Plata compensatorie reprezintă 100% sprijin public nerambursabil. |

**12**. **Tabel financiar cu rezultate**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuantum unitar planificat** | **An financiar P1 - Culturi agricole pe terenuri arabile (inclusiv plante de nutret)** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata pe hectar | Cuantum unitar planificat (Cheltuială publică totală în EUR) | 0,00 | 0,00 | 293 | 293 | 293 | 293 | 0,00 | 293 |
| Suma maximă pentru cuantumul unitar planificat (EUR) | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| O.17 (unitate: hectare) | 0,00 | 0,00 | 95.000 | 95.000 | 95.000 | 95.000 | 0,00 | 95.000 |
| TOTAL | O.17 (unitate: hectare) | 0,00 | 0,00 | 95.000 | 95.000 | 95.000 | 95.000 | 0,00 | 95.000 |
| Alocare financiară anuală indicativa (Cheltuială publică totală în EUR) | 0,00 | 0,00 | 27.968.940 | 27.968.940 | 27.968.940 | 27.968.940 | 0,00 | 111.875.759 |
| Alocare financiară anuală indicativa (Contribuția Uniunii în EUR) | 0,00 | 0,00 | 23.773.599 | 23.773.599 | 23.773.599 | 23.773.599 | 0,00 | 95.094.395 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuatum unitar planificat** | **An financiar P2 – Legume si cartofi** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata pe hectar | Cuantum unitar planificat (Cheltuială publică totală în EUR) | 0,00 | 0,00 | 500 | 500 | 500 | 500 | 0,00 | 500 |
| Suma maximă pentru cuantumul unitar planificat (EUR) | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| O.17 (unitate: hectare) | 0,00 | 0,00 | 325 | 325 | 325 | 325 | 0,00 | 325 |
| TOTAL | O.17 (unitate: hectare) | 0,00 | 0,00 | 325 | 325 | 325 | 325 | 0,00 | 325 |
| Alocare financiară anuală indicativa (Cheltuială publică totală în EUR) | 0,00 | 0,00 | 160.369 | 160.369 | 160.369 | 160.369 | 0,00 | 641.476 |
| Alocare financiară anuală indicativa (Contribuția Uniunii în EUR) | 0,00 | 0,00 | 136.314 | 136.314 | 136.314 | 136.314 | 0,00 | 545.255 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuatum unitar planificat** | **An financiar - P3 - Livezi** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata pe hectar | Cuantum unitar planificat (Cheltuială publică totală în EUR) | 0,00 | 0,00 | 620 | 620 | 620 | 620 | 0,00 | 620 |
| Suma maximă pentru cuantumul unitar planificat (EUR) | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| O.17 (unitate: hectare) | 0,00 | 0,00 | 6.000 | 6.000 | 6.000 | 6.000 | 0,00 | 6.000 |
| TOTAL | O.17 (unitate: hectare) | 0,00 | 0,00 | 6.000 | 6.000 | 6.000 | 6.000 | 0,00 | 6.000 |
| Alocare financiară anuală indicativa (Cheltuială publică totală în EUR) | 0,00 | 0,00 | 3.720.577 | 3.720.577 | 3.720.577 | 3.720.577 | 0,00 | 14.882.309 |
| Alocare financiară anuală indicativa (Contribuția Uniunii în EUR) | 0,00 | 0,00 | 3.162.491 | 3.162.491 | 3.162.491 | 3.162.491 | 0,00 | 12.649.962 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuatum unitar planificat** | **An financiar - P4 - Vii** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata pe hectar | Cuantum unitar planificat (Cheltuială publică totală în EUR) | 0,00 | 0,00 | 530 | 530 | 530 | 530 | 0,00 | 530 |
| Suma maximă pentru cuantumul unitar planificat (EUR) | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| O.17 (unitate: hectare) | 0,00 | 0,00 | 550 | 550 | 550 | 550 | 0,00 | 550 |
| TOTAL | O.17 (unitate: hectare) | 0,00 | 0,00 | 550 | 550 | 550 | 550 | 0,00 | 550 |
| Alocare financiară anuală indicativa (Cheltuială publică totală în EUR) | 0,00 | 0,00 | 287.134 | 287.134 | 287.134 | 287.134 | 0,00 | 1.148.538 |
| Alocare financiară anuală indicativa (Contribuția Uniunii în EUR) | 0,00 | 0,00 | 244.064 | 244.064 | 244.064 | 244.064 | 0,00 | 976.257 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuatum unitar planificat** | **An financiar - P5 - Plante medicinale si aromatice** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata pe hectar | Cuantum unitar planificat (Cheltuială publică totală în EUR) | 0,00 | 0,00 | 365 | 365 | 365 | 365 | 0,00 | 365 |
| Suma maximă pentru cuantumul unitar planificat (EUR) | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| O.17 (unitate: hectare) | 0,00 | 0,00 | 675 | 675 | 675 | 675 | 0,00 | 675 |
| TOTAL | O.17 (unitate: hectare) | 0,00 | 0,00 | 675 | 675 | 675 | 675 | 0,00 | 675 |
| Alocare financiară anuală indicativa (Cheltuială publică totală în EUR) | 0,00 | 0,00 | 245.241 | 245.241 | 245.241 | 245.241 | 0,00 | 980.966 |
| Alocare financiară anuală indicativa (Contribuția Uniunii în EUR) | 0,00 | 0,00 | 208.455 | 208.455 | 208.455 | 208.455 | 0,00 | 833.821 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuatum unitar planificat** | **An financiar - P6.1 - lucrari mecanizate pe pajisti permanente certificate in agricultura ecologica** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata pe hectar | Cuantum unitar planificat (Cheltuială publică totală în EUR) | 0,00 | 0,00 | 143 | 143 | 143 | 143 | 0,00 | 143 |
| Suma maximă pentru cuantumul unitar planificat (EUR) | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| O.17 (unitate: hectare) | 0,00 | 0,00 | 47.000 | 47.000 | 47.000 | 47.000 | 0,00 | 47.000 |
| TOTAL | O.17 (unitate: hectare) | 0,00 | 0,00 | 47.000 | 47.000 | 47.000 | 47.000 | 0,00 | 47.000 |
| Alocare financiară anuală indicativa (Cheltuială publică totală în EUR) | 0,00 | 0,00 | 6.675.546 | 6.675.546 | 6.675.546 | 6.675.546 | 0,00 | 26.702.183 |
| Alocare financiară anuală indicativa (Contribuția Uniunii în EUR) | 0,00 | 0,00 | 5.674.214 | 5.674.214 | 5.674.214 | 5.674.214 | 0,00 | 22.696.855 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Cuatum unitar planificat** | **An financiar - P6.2 - pajişti permanente aflate în conversia la agricultura ecologică cu angajament de agro-mediu și climă** | **2023** | **2024** | **2025** | **2026** | **2027** | **2028** | **2029** | **Total 2023 - 2029** |
| 001 – Plata pe hectar | Cuantum unitar planificat (Cheltuială publică totală în EUR) | 0,00 | 0,00 | 39 | 39 | 39 | 39 | 0,00 | 39 |
| Suma maximă pentru cuantumul unitar planificat (EUR) | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| O.17 (unitate: hectare) | 0,00 | 0,00 | 41.000 | 41.000 | 41.000 | 41.000 | 0,00 | 41.000 |
| TOTAL | O.17 (unitate: hectare) | 0,00 | 0,00 | 41.000 | 41.000 | 41.000 | 41.000 | 0,00 | 41.000 |
| Alocare financiară anuală indicativa (Cheltuială publică totală în EUR) | 0,00 | 0,00 | 1.592.192 | 1.592.192 | 1.592.192 | 1.592.192 | 0,00 | 6.368.770 |
| Alocare financiară anuală indicativa (Contribuția Uniunii în EUR) | 0,00 | 0,00 | 1.353.364 | 1.353.364 | 1.353.364 | 1.353.364 | 0,00 | 5.413.454 |