## 5.2. Intervenții sectoriale

|  |  |
| --- | --- |
| **Cod de intervenție (MS)** |  |
| **Denumirea intervenției** | **Investiții în active corporale și necorporale** |
| **Codul bugetului de intervenție (EC)** | FEGA - Fondul european de garantare agricolă |
| **Sector** | Vitivinicol |
| **Tipul de intervenție** | Interventie sectorială care se încadrează la art. 58 alin. (1) lit. b) din Regulamentul (EU) 2021/2115 |
| **Indicator de realizare** | O.36 Numărul de acțiuni sau de unități care beneficiază de sprijin în sectorul vitivinicol |

### **5.2.1 Domeniul de aplicare teritorial**

**X National** ○ Regional ○ Național cu elemente regionale ○ Transnational

**Selectarea NUTS**

Tot teritoriul României este eligibil.

**Descrierea domeniului de aplicare teritorial**

Prin accesarea acestui tip de intervenții, producătorii vitivinicoli din România vor putea să-si îmbunătățească performanța, să se adapteze și să se dezvolte în raport cu cerintele pieței oferind produse înbunătățite calitativ dar si cu o vizibilitate sporită pe piata internă si externă.

### **5.2.2 Obiective specifice conexe, obiectivul transversal și obiectivele sectoriale relevante**

**Obiectiv general 1** - Promovarea unui sector agricol inteligent, rezilient și diversificat care să asigure securitatea alimentară

**Objectiv Specific 2** - Consolidarea orientării către piață și creșterea competitivității

**Obiectiv transversal** - Promovarea cunoașterii, inovării și digitalizării în agricultură

**Obiectiv sectorial:** în conformitate cu prevederile art. 57 lit. d) din Regulamentul (EU) 2021/2115, intervenția are ca obiectiv îmbunătățirea performanței întreprinderilor vitivinicole și a adaptării lor la exigențele pieței, precum și sporirea competitivității lor pe termen lung în ceea ce privește producerea și comercializarea produselor vitivinicole

### **5.2.3 Nevoi(e) abordate prin intervenție**

N08. Creșterea competitivității si sustenabilitatii sectoarelor vitivinicol, pomicol, legumicol și apicol / A. Creșterea competitivității sectorului vitivinicol

Creșterea competitivității și sustenabilității sectorului vitivinicol prin eficientizarea procesului de producţie şi adaptarea continuă la cerinţele pieţei.

### **5.2.4 Indicator(i) de rezultat**

**R.9** Modernizarea fermelor:Ponderea ***fermelor*** care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor

### **5.2.5 Descrierea intervenției/cerințelor intervenției care asigură contribuția efectivă la obiectivul(e) specific(e)/Obiectivul transversal**

Acest tip de intervenție conduce la îmbunătățirea performanței întreprinderilor vitivinicole din România și adaptarea lor la exigențele pieței, precum și sporirea competitivității acestora pe termen lung în ceea ce privește producerea și comercializarea produselor vitivinicole, inclusiv economiile de energie, eficiența energetică globală și procesele durabile.

Interventia constă în sprijinirea realizării investitiilor în active corporale și necorporale în sisteme de plantații viticole cât și investițiile în active corporale și necorporale în instalații de prelucrare și în infrastructura unității de vinificație, precum și în structurile și instrumentele de comercializare, fiind excluse însă operațiunile relevante cuprinse în cadrul intervenției de restructurarea și reconversia plantațiilor viticole

### **Condiții de eligibilitate**

*Descrieți orice condiție de eligibilitate legate de beneficiari, tipul de sprijin sau nivelul de sprijin*

Solicitanții îndeplinesc una dintre următoarele condiţii:

– exploatează plantaţii viticole înscrise în Registrul plantaţiilor viticole, denumit în continuare R.P.V., produc şi/sau îmbuteliază vinuri în întreprinderea vinicolă proprie sau, în nume propriu, la terţi şi comercializează produsele vinicole în nume propriu;

– achiziţionează struguri pentru vin, produc şi/sau îmbuteliază vinuri în întreprinderea vinicolă proprie sau, în nume propriu, la terţi şi comercializează produsele vinicole în nume propriu;

– comercializează produse vinicole achiziţionate de pe piaţa internă;

- întreprinderea nu este considerată „întrerindere în dificultate″ .

Programele de investiții cuprind cel putin o actiune pentru a îndeplini obiectivele pentru protecția mediului, adaptarea la schimbările climatice, îmbunătățirea sustenabilității sistemelor și proceselor de producție, reducerea impactului sectorului vitivinicol al Uniunii asupra mediului, economiile de energie și îmbunătățirea eficienței energetice globale în sectorul vitivinicol, în conformitate cu obiectivele stabilite la articolul 57 litera (d), iar valoarea acestor acțiuni reprezintă **cel puțin 5 % din cheltuielile eligibile** ale programului.

Nu există criterii de selecție pentru o intervenție. Toți solicitanții care îndeplinesc condițiile de eligibilitate au dreptul la plată.

În cadrul intervenției sunt eligibile urmatoarele cheltuieli:

a) construirea /extinderea/ modernizarea imobilelor destinate vinificaţiei, a laboratoarelor pentru controlul calităţii, a imobilelor cu destinaţia de prezentare şi vânzare, precum şi a sălilor de degustare;

b) renovarea, reabilitarea şi/sau modernizarea clădirilor pentru recepţie, producţie, ambalare, depozitare, precum şi a laboratoarelor pentru controlul calităţii, a imobilelor cu destinaţia de prezentare şi vânzare şi a sălilor de degustare;

c) achiziţia, inclusiv prin leasing financiar, a instalaţiilor sau echipamentelor aferente recepţiei, producţiei, ambalării, depozitării, pentru laboratoarele pentru controlul calităţii, pentru imobilele cu destinaţia de prezentare şi vânzare, precum şi pentru sălile de degustare.

d) costuri generale legate de cheltuielile privind onorariile/tarifele pentru specialişti (arhitecţi şi/sau ingineri, consultanţi de orice fel), pentru consultanţă, studii de fezabilitate, achiziţie de patente şi licenţe, înregistrarea mărcilor şi desenelor industriale, cheltuieli de autorizare.Cheltuielile necorporale eligibile sunt cele strict legate de imobilizările corporale eligibile aferente programului.

### **5.2.6 Forma și rata sprijinului/sume/metode de calcul**

Ajutorul ia forma rambursării unei părti din costurile eligibile ale unui program de investiții suportate efectiv de beneficiar.

În ceea ce privește acordarea sprijinului în funcție de regiunile de dezvoltare, în conformitate cu Anexa I la Decizia Comisiei de Implementare nr. 2014/99/UE, pentru Regiunea București-Ilfov( RO 32) asistența financiară din partea Uniunii este de maximum 40%. Pentru restul regiunilor de dezvoltare din România, RO11, RO 12, RO21, RO 22, RO 31, RO 41, RO 42 nivelul asistenței financiare din partea Uniunii este de maximum 50% din costurile aferente implementării fiecărei activități din cadrul acestui tip de intervenție.

Asistența financiară din partea Uniunii la rata maximă prevăzută mai sus se acordă doar microîntreprinderilor și întreprinderilor mici și mijlocii în sensul definiției din Recomandarea 2003/361/CE a Comisiei.

Pentru întreprinderi care nu sunt acoperite de Articolul 2(1) a Titlului I a Anexei la Recomandarea 2003/361/EC, cu mai puţin de 750 de angajaţi sau cu o cifră de afaceri anuală mai mică de 200 milioane euro, rata maximă a sprijinului se reduce la jumătate.

### **5.2.7 Informații suplimentare specifice Tipului de Intervenție**

Nu se acordă niciun sprijin pentru cheltuieile generate de investițiile care au primit sprijin în temeiul articolului 58 alineatul (1), literele (h)-(k) din regulamentul respectiv.

### **5.2.8 Conformitatea cu OMC**

Selectarea paragrafului corespunzător din anexa 2 a OMC pentru măsurile „cutie verde”.

Punctul 11 din anexa 2 la Acordul OMC privind agricultura (cutia verde)

### **5.2.9 Sume unitare planificate – definiție**

|  |  |
| --- | --- |
| **Codul sumei unitare (MS)** |  |
| **Codul bugetului sumei unitare (EC)** |  |
| **Denumirea cuantumului unitar** | Cuantum unitar mediu |
| **Domeniul de aplicare teritorial** | Național |
| **Tipul sumei unitare** | **Medie** - Rambursarea a maximum 50% din costurile eligibile per proiect/ maximum 25 % din costurile eligibile per proiect suportate efectiv de beneficiar |
| **Valoare pentru primul an** | Valoarea sumei unitare planificată pentru 2024 în euro: *va fi stabilită pe baza experienței in implementarea măsurii de investitii* |
| **Unitatea de rezultat corespunzătoare (dacă este cazul)** | Întreprindere /Beneficiar |
| **Indicator de rezultat** | R.9.Modernizarea fermelor: Ponderea fermelor care primesc sprijin pentru investiții în vederea restructurării și modernizării, inclusiv în vederea utilizării mai eficiente a resurselor |

### **5.2.10 Sume unitare planificate – tabel financiar cu rezultate**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Exercitiu financiar** | **2023** | **2024** | **2025** | **2026** | **2027** | **Total 2023-2027** |
| **Numele sumei unității planificate** | Suma unitară planificată (Cheltuielile totale ale Uniunii în EUR) | - | 770.000 | 400.000 | 400.000 | 400.000 |  |
| Rezultate planificate |  | 45 | 50 | 50 | 50 |  |
| Alocarea financiară indicativă anuală  (Cheltuielile totale ale Uniunii în EUR) | 24.000.000 | 34.700.0000 | 20.000.0000 | 20.000.0000 | 20.000.0000 | 118.700.000 |
| … |  |  |  |  |  |  |  |